അരൂക്കുറ്റിയില് തിരുവോസ്തി മാലിന്യത്തില് നിക്ഷേപിച്ച സംഭവത്തില് വ്യാപക പ്രതിഷേധം – JEEVANAADAM official newspaper of Roman catholics (latin rite) of Kerala, owned by KRLCBC\nകൊച്ചി: കൊച്ചി രൂപതയിലെ അരൂക്കുറ്റി പാദുവാപുരം സെന്റ് ആന്റണിസ് പള്ളിയുടെ കീഴിലുള്ള സെന്റ് ജേക്കബ് ചാപ്പലിലെ സക്രാരി തുറന്ന് തിരുവോസ്തി കവര്‍ന്ന് മാലിന്യചതുപ്പില് നിക്ഷേപിച്ച ഹീനപ്രവൃത്തിയില് കൊച്ചി രൂപതയും കെആര്‍എല്‍സിസിയും കെഎല്‍സിഎയും കെസിവൈഎമ്മും കെസിബിസിയും ശക്തമായി പ്രതിഷേധിച്ചു. വിശുദ്ധ കുര്‍ബാനയെ അപമാനിക്കാന് നടത്തിയ ശ്രമമാണിതെന്ന് കരുതേണ്ടിയിരിക്കുന്നുവെന്ന് കൊച്ചി ബിഷപ് ഡോ. ജോസഫ് കരിയില് പറഞ്ഞു. മോഷണശ്രമമായി മാത്രം ഇതിനെ കാണാന് കഴിയില്ല. എല്ലാ കത്തോലിക്കാ വിശ്വാസികള്‍ക്കും ഏറ്റവും വേദനയുണ്ടാക്കുന്ന രീതിയില് നടന്ന നിന്ദ്യമായ സംഭവത്തെക്കുറിച്ച് ഉടനടി അന്വേഷണം നടത്തി കുറ്റവാളികളെ കണ്ടെത്തണം. കത്തോലിക്കാ വിശ്വാസത്തെ അപമാനിക്കുന്ന തരത്തിലുള്ള പ്രവൃത്തികള് ആവര്‍ത്തിക്കാതിരിക്കാന് പ്രത്യേകം ശ്രദ്ധ ബന്ധപ്പെട്ടവരുടെ ഭാഗത്തുനിന്ന് ഉണ്ടാകണമെന്നും ബിഷപ് ആവശ്യപ്പെട്ടു. ആലപ്പുഴ ബിഷപ് ഡോ. ജെയിംസ് റാഫേല് ആനാപറമ്പില് സംഭവസ്ഥലം സന്ദര്‍ശിച്ചു. അന്വേഷണം ഊര്‍ജിതമാക്കി കുറ്റവാളികളെ ഉടനെ പിടികൂടണമെന്ന് അദ്ദേഹം ആവശ്യപ്പെട്ടു. ദിവ്യകാരുണ്യത്തോടു കാട്ടിയ നിന്ദയെ പ്രതി ആലപ്പുഴ, കൊച്ചി രൂപതകളിലെ പള്ളികളില് പാപപരിഹാരദിനം ആചരിച്ചു.\nസാമൂഹികവിരുദ്ധ പ്രവര്‍ത്തനങ്ങള് നടത്തുന്നവരെ ഉടനടി കണ്ടെത്തി മാതൃകാപരമായി ശിക്ഷിക്കണമെന്ന് അടിയന്തരമായി ചേര്‍ന്ന കെആര്‍എല്‍സിസി നിര്‍വാഹക സമിതി യോഗം ആവശ്യപ്പെട്ടു. കേരളത്തിന്റെ സാമൂഹിക സമാധാനവും മതസൗഹാര്‍ദവും തകര്‍ക്കാന് സാമൂഹികവിരുദ്ധശക്തികളെ അനുവദിക്കരുത്. സര്‍ക്കാര് അതീവ ശ്രദ്ധയോടെ ഇടപെടണമെന്നും കെആര്‍എല്‍സിസി ആവശ്യപ്പെട്ടു. കെആര്‍എല്‍സിസി പ്രസിഡന്റ് ബിഷപ് ഡോ. ജോസഫ് കരിയില് അധ്യക്ഷത വഹിച്ചു. കെആര്‍എല്‍സിബിസി സെക്രട്ടറി ജനറല് ബിഷപ് ഡോ. സെല്‍വിസ്റ്റര് പൊന്നുമുത്തന്, വൈസ് പ്രസിഡന്റുമാരായ ബിഷപ് ഡോ. വിന്‍സന്റ് സാമുവല്, ജോസഫ് ജൂഡ്, ഫാ. പ്രസാദ് സിപ്രിയന്, ജനറല് സെക്രട്ടറി ഫാ. തോമസ് തറയില്, സെക്രട്ടറിമാരായ പി.ജെ തോമസ്, ഷിബു ജോസഫ്, പുഷ്പ ക്രിസ്റ്റി, ട്രഷറര് എബി കുന്നേപറമ്പില് എന്നിവര് സംസാരിച്ചു.\nപള്ളി അങ്കണത്തില് നടന്ന പ്രതിഷേധയോഗവും പ്രകടനവും കെആര്‍എല്‍സിസി ജനറല് സെക്രട്ടറി ഫാ. തോമസ് തറയില് ഉദ്ഘാടനം ചെയ്തു. കെആര്‍എല്‍സിസി വൈസ് പ്രസിഡന്റ് ജോസഫ് ജൂഡ്, കെഎല്‍സിഎ ജനറല് സെകട്ടറി അഡ്വ. ഷെറി ജെ. തോമസ്, കെസിവൈഎം ജനറല് സെക്രട്ടറി ജിജോ ജോണ്, ഫാ. ആന്റണി കുഴിവേലി, ടി.എ ഡാല്‍ഫിന്, ഫാ. ഷാജ്കുമാര്, ഫാ. മാത്യു പുതിയാത്ത്, ഫാ. സെബാസ്റ്റ്യന് മില്‍ട്ടന് കളപ്പുരയ്ക്കല്, സിസ്റ്റര് നോബര്‍ട്ട, വിന്‍സ് പെരിഞ്ചേരി, കാസി പൂപ്പന എന്നിവര് സംസാരിച്ചു. തുടര്‍ന്ന് നടന്ന പ്രതിഷേധ പ്രകടനത്തില് ജാതിമതഭേദമെന്യേ നൂറുകണക്കിനാളുകള് പങ്കെടുത്തു.\nതിരുവോസ്തി കവരുകയും ചതുപ്പുനിലത്ത് വലിച്ചെറിയുകയും ചെയ്തത് ക്രൈസ്തവരോടും ക്രൈസ്തവ വിശ്വാസത്തോടുമുള്ള അവഹേളനമാണെന്ന് കെഎല്‍സിഎ കൊച്ചി രൂപത സംഘടിപ്പിച്ച പ്രതിഷേധയോഗം വിലയിരുത്തി. കുറ്റവാളികളെ നിയമത്തിനു മുന്നില് കൊണ്ടുവരണമെന്നും യോഗം ആവശ്യപ്പെട്ടു.\nകൊച്ചി രൂപത പിആര്‍ഒ ഫാ. ജോണി സേവ്യര് പുതുക്കാട്ട് യോഗം ഉദ്ഘാടനം ചെയ്തു. രൂപതാ പ്രസിഡന്റ് പൈലി ആലുങ്കല് അധ്യക്ഷത വഹിച്ചു. ദെലീമ ജോജോ എംഎല്‍എ, ഫാ. ആന്റണി കുഴിവേലില്, കെഎല്‍സിഎ പ്രസിഡന്റ് ടി.എ ഡാല്‍ഫിന്, അരൂര് പഞ്ചായത്ത് പ്രസിഡന്റ് രാഖി ആന്റണി, രൂപത ജനറല് സെക്രട്ടറി ബാബു കാളിപ്പറമ്പില്, ജോബ് പു\nളിക്കല്, ഫാ. അനീഷ് ആന്റണി, ഫാ. റിന്‍സന് ആന്റണി, സാബു കാനക്കപ്പള്ളി, ജോളി പവേലില്, വിനീത പ്രമോദ്, മാത്യു കഴുന്നനാട് എന്നിവര് പ്രസംഗിച്ചു.\nതിരുവോസ്തി മാലിന്യചതുപ്പില് നിക്ഷേപിച്ച സംഭവത്തില് കെസിവൈഎം കൊച്ചി രൂപത പ്രതിഷേധ സംഗമവും പ്രകടനവും നടത്തി. നിന്ദ്യമായ സംഭവത്തെക്കുറിച്ച് ഉടനടി അന്വേഷണം നടത്തി കുറ്റവാളികളെ കണ്ടെത്തണം. കെസിവൈഎം കൊച്ചി രൂപത പ്രസിഡന്റ് കാസി പൂപ്പന അധ്യക്ഷത വഹിച്ച പ്രതിഷേധയോഗം കെആര്‍എല്‍സിസി ജനറല് സെക്രട്ടറി ഫാ. തോമസ് തറയില് ഉദ്ഘാടനം ചെയ്തു.\nക്രൈസ്തവര് ഏറ്റവും പരിപാവനമായി കാണുന്ന വിശുദ്ധ കുര്‍ബ്ബാനയെ അവഹേളിക്കാനുള്ള ശ്രമമാണ് കൊച്ചി രൂപതയുടെ അരൂക്കുറ്റി സെന്റ് ജേക്കബ് ചാപ്പലില് നടന്നതെന്ന് കെസിബിസി. മതവികാരം വ്രണപ്പെടുത്താനുള്ള ആസൂത്രിതമായ ശ്രമമായേ ഈ പ്രവൃത്തിയെ കാണാനാകൂ. കേരളത്തിന്റെ ഇന്നത്തെ സാഹചര്യത്തില് ഇത്തരമൊരു പ്രവൃത്തിയെ അതീവ ഗുരുതരമായി കാണേണ്ടതുണ്ട്. ഇത്തരം പ്രവണതകള് തീര്‍ച്ചയായും ഒഴിവാക്കപ്പെടേണ്ടതും, കര്‍ശനമായ നടപടികള് ഉണ്ടാകേണ്ടതുമാണ്. ഈ വിഷയത്തിന്റെ ഗൗരവം മനസ്സിലാക്കിക്കൊണ്ടുള്ള കേസന്വേഷണത്തിന് പൊലീസ് തയ്യാറാകുമെന്ന് പ്രതീക്ഷിക്കുന്നു. ഈ ദൗര്‍ഭാഗ്യകരമായ പ്രവൃത്തി ക്രൈസ്തവ സമൂഹത്തിന് വളരെ വലിയ വേദന സൃഷ്ടിച്ചിരിക്കുന്നു. ഇത്തരം സംഭവങ്ങള് കേരളത്തില് ആവര്‍ത്തിക്കപ്പെടില്ലായെന്ന് ഉറപ്പുവരുത്തേണ്ടത് സര്‍ക്കാരിന്റെ കടമയാണെന്നും കെസിബിസി പ്രസ്താവനയില് വ്യക്തമാക്കി.


അജ്മാനിലെ തീപിടുത്തം; വ്യാപക നാശനഷ്ടം | islamonlive\nHome/News/അജ്മാനിലെ തീപിടുത്തം; വ്യാപക നാശനഷ്ടം\nഅജ്മാന്: യു.എ.ഇയിലെ അജ്മാനില് കഴിഞ്ഞ ദിവസം രാത്രിയുണ്ടായ തീപിടുത്തത്തില് നിരവധി കടകള് കത്തിനശിച്ചു. അജ്മാന് വ്യവസായ മേഖലയിലെ ഇറാനിയന് സൂഖിലാണ് ബുധനാഴ്ച രാത്രിയോടെ തീപിടുത്തമുണ്ടായത്. 120 കടകള് കത്തിനശിച്ചിട്ടുണ്ട്. ആര്‍ക്കും പരുക്കേറ്റിട്ടില്ലെന്നും കടകള് കോവിഡ് മൂലം മാസങ്ങളായി അടച്ചിട്ടതായിരുന്നുവെന്നും യു.എ.ഇ പൊലിസ് പറഞ്ഞു.\nതീ അജ്മാന് നഗരമൊന്നടങ്കം പടര്‍ന്നുപിടിക്കുകയായിരുന്നു. തീപിടുത്തം രണ്ട് മണിക്കൂറിലധികം നീണ്ടുനിന്നു. ഇവിടെ വ്യാവസായ മേഖലക്ക് പുറമെ സ്‌പെഷ്യാലിറ്റി ആശുപത്രിയും പഴം-പച്ചക്കറി മാര്‍ക്കറ്റും സ്ഥിതിചെയ്യുന്നുണ്ട്. ആശുപത്രിയില് നിന്നും ആളുകളെ രാത്രി തന്നെ മാറ്റിയിരുന്നു. ഇവിടെ ഒരു കടയില് നടന്നുകൊണ്ടിരിക്കുന്ന നിര്‍മാണ പ്രവൃത്തികള്‍ക്കിടെയാണ് തീപടര്‍ന്നുപിടിച്ചതെന്നാണ് പ്രാഥമിക നിഗമനം.\nനിരവധി കടകള് കത്തിനശിച്ചതിനാല് കോടികളുടെ നാശനഷ്ടം കണക്കാക്കുന്നുണ്ട്. അറ്റകുറ്റപ്പണികള്‍ക്കായി വെല്‍ഡിങ് ജോലികള് നടക്കുന്നതിനിടെ തീ പടരുകയായിരുന്നുവെന്നും റിപ്പോര്‍ട്ടുണ്ട്. തീപിടുത്തത്തിന്റെ വീഡിയോകളും ചിത്രങ്ങളും സോഷ്യല് മീഡിയയില് പ്രചരിച്ചിരുന്നു.\nലോകകപ്പ്: ബി ഇന് ടി.വി യു.എ.ഇയില് സംപ്രേഷണം ചെയ്യും\nസൗദിയില് ഫ്‌ളോര് മില്ലുകളിലും സ്വകാര്യവത്കരണം നടപ്പിലാക്കുന്നു


ഉണ്ണിക്കൃഷ്ണന് പുതൂര് എഴുതിയ ഐതിഹ്യ കഥകളാണ് ഗുരുവായൂരപ്പന്റെ കുന്നിക്കുരുമാല. ഗുരുവായൂര് ക്ഷേത്രത്തിലെ വിവിധങ്ങളായ അനുഷ്ഠാനങ്ങള്‍ക്കു പിന്നിലെ ഐതിഹ്യങ്ങളാണ് ഈ സമാഹാരത്തില്. ശാസ്ത്രത്തിനും യുക്തിചിന്തക്കും അപഗ്രഥിക്കുവാനാകാത്ത സംഭവങ്ങള്. തലമുറകളിലൂടെ രേഖപ്പെടുത്തിയതും കേട്ടറിഞ്ഞതും കണ്ടറിഞ്ഞതുമായ ഈ കഥകള് ഭക്തിസാന്ദ്രമായി അവതരിപ്പിക്കുകയാണിവിടെ.\n‘ശ്രുതികള്, സ്മൃതികള്, അനുഭവങ്ങള്’ എന്നതിനുപകരം ഗുരുവായൂരപ്പന്റെ കുന്നിക്കുരുമാല എന്നാക്കുവാന് വൈലോപ്പിള്ളി ശ്രീധരമേനോനാണ് എനിക്ക് പ്രേരണ നല്‍കിയത്. ‘ഒരു പക്ഷേ നിങ്ങളുടെ ഏറ്റവും നല്ല കഥകളായിവ മാനിക്കപ്പെട്ടേക്കാം’. അദ്ദേഹം തമാശയിലാണ് പറഞ്ഞതെങ്കിലും ഞാനത് കാര്യമായെടുക്കുന്നു. യുക്തിവാദികള് ഒരുപക്ഷേ എന്റെ കഥകളില് വന്ന മാറ്റത്തില് അധിക്ഷേപിച്ചേക്കാം. എന്നാലവരോട് എനിക്ക് പറയുവാനുള്ളത് അനുഭവങ്ങളാണ് ജീവിതത്തിലെ ഏറ്റവും വലിയ വിദ്യാഭ്യാസം എന്നു വിശ്വസിക്കുന്ന വിഡ്ഢിയാണ് ഞാന് എന്നു കരുതിയാല് മതി’ എന്ന് കഥാകൃത്ത് പുസ്തകത്തില് രേഖപ്പെടുത്തിയിരിക്കുന്നു..\nകേരള സാഹിത്യ അക്കാദമി അവാര്‍ഡ്(ബലിക്കല്ല്), ജി. സ്മാരക അവാര്‍ഡ്(നാഴികമണി), പത്മപ്രഭാപുരസ്‌കാരം( എന്റെ 101 കഥകള്), ജ്ഞാനപ്പാന പുരസ്‌കാരം തുടങ്ങി നിരവധി ബഹുമതികള് അദ്ദേഹത്തിന് ലഭിച്ചിട്ടുണ്ട്. 2004-ല് കേരള സാഹിത്യ അക്കാദമി സമഗ്രസംഭാവനയ്ക്കുള്ള പുരസ്‌കാരം നല്‍കി ആദരിച്ചു. ജലസമാധി, ധര്‍മ്മചക്രം, ആനപ്പക, അമൃതമഥനം, ആട്ടുകട്ടില്, ഗുരുവായൂരപ്പന്റെ കുന്നിക്കുരുമാല തുടങ്ങിയവയാണ് പ്രധാന കൃതികള്.


ചെറിയ ആണവ ബോംബിന്റെ വലുപ്പത്തിലുള്ള ആഘാതമാണ് ചൊവ്വാഴ്ച രാത്രി നടന്ന സ്‌ഫോടനം സൃഷ്ടിച്ചത്\nബെയ്‌റൂട്ടിലെ പോര്‍ട്ടിലുണ്ടായ സ്‌ഫോടനത്തില് 137 പേര്‍ക്ക് ജീവന് നഷ്ടപ്പെടാന് ഇടയായ സംഭവത്തില് ഞെട്ടിക്കുന്ന വെളിപ്പെടുത്തലുമായി ലെബനീസ് പ്രതിപക്ഷ നേതാവ്. ഭീകര സംഘടനയായ ഹിസ്ബുള്ളയും, രാജ്യത്തെ അഴിമതിയില് മുങ്ങിയ സര്‍ക്കാരുമാണ് സ്‌ഫോടനങ്ങള്‍ക്ക് കാരണക്കാരെന്നാണ് ബാഹാ ഹാരിരി ആരോപിച്ചു. 2005-ല് വധിക്കപ്പെട്ട പ്രധാനമന്ത്രി റാഫിഖിന്റെ മകനാണ് ഹാരിരി.\nബെയ്‌റൂട്ടിലെ പോര്‍ട്ടും, എയര്‍പോര്‍ട്ടും ഹിസ്ബുള്ളയാണ് നിയന്ത്രിക്കുന്നതെന്ന് നഗരത്തിലെ എല്ലാവര്‍ക്കും അറിയാമെന്ന് അദ്ദേഹം വെളിപ്പെടുത്തി. അതുകൊണ്ട് തന്നെ മാരകമായ അമോണിയം നൈട്രേറ്റ് അവിടുത്തെ വെയര്‍ഹൗസില് സൂക്ഷിച്ചിരുന്നത് അറിഞ്ഞില്ലെന്ന അധികൃതരുടെ വാദം വിശ്വസിക്കാന് കഴിയില്ലെന്നും ബാഹാ ഹാരിരി ചൂണ്ടിക്കാണിച്ചു.\n'രണ്ട് മില്ല്യണ് ജനങ്ങള് വസിക്കുന്ന നഗരത്തിന്റെ മധ്യത്തില് ഇത്രയും അപകടകരമായ വസ്തു ആറ് വര്‍ഷം സൂക്ഷിച്ചത് എങ്ങിനെയെന്നതാണ് ചോദ്യം. ഹിസ്ബുള്ളയാണ് പോര്‍ട്ടിന്റെയും, വെയര്‍ഹൗസിന്റെയും നിയന്ത്രണം കൈയാളുന്നതെന്ന് വ്യക്തമാണ്. അവര് അറിയാതെ ഒന്നും അകത്തേക്കും, പുറത്തേക്കും പോകുന്നില്ല. എന്നിട്ടും നഗരമധ്യത്തില് ഇത് സൂക്ഷിച്ചത് ദുരന്തമായി. ഇപ്പോള് നഗരഹൃദയവും തകര്‍ത്തു', ഹാരിരി വ്യക്തമാക്കി.\nചെറിയ ആണവ ബോംബിന്റെ വലുപ്പത്തിലുള്ള ആഘാതമാണ് ചൊവ്വാഴ്ച രാത്രി നടന്ന സ്‌ഫോടനം സൃഷ്ടിച്ചത്. 137 പേര് മരിക്കുകയും, 5000-ഓളം പരുക്കേല്‍ക്കുകയും ചെയ്‌തെന്നാണ് കണക്ക്.3ലക്ഷം പേരെങ്കിലും ഭവനരഹിതരായി. നിലവില് നടക്കുന്ന അന്വേഷണത്തില് 16 പോര്‍ട്ട് ഉദ്യോഗസ്ഥരെയാണ് അറസ്റ്റ് ചെയ്തിരിക്കുന്നത്. എന്നാല് ഉദ്യോഗസ്ഥരെ ബലിയാടാക്കി തലയൂരാനുള്ള ശ്രമമാണ് രാഷ്ട്രീയ നേതൃത്വം നടത്തുന്നതെന്നാണ് ജനങ്ങള് വിശ്വസിക്കുന്നത്.


കരുനാഗപ്പള്ളി ഗവ: എച്ച്.എസ്. എസിൽ താത്കാലിക അദ്ധ്യാപക ഒഴിവ്…. : കരുനാഗപ്പള്ളിയിലെ വിശേഷങ്ങളുമായി കരുനാഗപ്പള്ളി.com [ Karunagappally.com : Karunagappally News, Karunagappally History, Karunagappally Educational, Karunagappally Hospitals, Karunagappally Shops, Karunagappally Directory, Karunagappally Phone Numbers etc. ] – karunagappally.com\nകരുനാഗപ്പള്ളി ഗവ: എച്ച്.എസ്. എസിൽ താത്കാലിക അദ്ധ്യാപക ഒഴിവ്….\nകരുനാഗപ്പള്ളി : കരുനാഗപ്പള്ളി ഗവ: എച്ച്.എസ്. എസിൽ ഹൈസ്ക്കൂൾ വിഭാഗത്തിൽ സോഷ്യൽ സയൻസ് താത്കാലിക അദ്ധ്യാപക ഒഴിവ്. യോഗ്യതയുള്ള വിദ്യാർത്ഥികൾ അസൽ സർട്ടിഫിക്കറ്റുമായി 2019 നവംബർ4ന് തിങ്കളാഴ്ച രാവിലെ 11 മണിക്ക് സ്കൂൾ ഓഫീസിൽ നടക്കുന്ന അഭിമുഖത്തിൽ പങ്കെടുക്കാവുന്നതാണ്. പി.എസ്.സി. ലിസ്റ്റിൽ ഉള്ളവർക്ക് മുൻഗണന നൽകുന്നതാണ്.\n← കനത്ത മഴയും കാറ്റും കരുനാഗപ്പള്ളിയിൽ നിരവധി വീടുകൾക്ക് നാശം സംഭവിച്ചു….\nചവറ ഗവ: കോളേജിൽ ഞായറാഴ്ച പൂർവ്വ വിദ്യാർത്ഥി സംഗമം…. →


സൈബര് ആക്രമണം രൂക്ഷം; ആത്മഹത്യയുടെ വക്കിലെന്ന് ദൂരദര്‍ശന് അവതാരകIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nസൈബര് ആക്രമണം രൂക്ഷം; ആത്മഹത്യയുടെ വക്കിലെന്ന് ദൂരദര്‍ശന് അവതാരക\n: സ്വന്തം ലേഖകന് in News, വാര്‍ത്തകള് on December 2, 2014\nമുംബൈ: സൈബര് ആക്രമണത്തെ തുടര്‍ന്ന് താന് ആത്മഹത്യയുടെ വക്കിലെന്ന് ദൂരദര്‍ശന് അവതാരക. ഗോവയില് സമാപിച്ച അന്താരാഷ്ട്ര ചലച്ചിത്ര മേളയില് ദൂരദര്‍ശന് അവതാരക നടത്തിയ അബദ്ധ പരാമര്‍ശങ്ങള് ഓണ്‍ലൈനില് വൈറലായിരുന്നു. ഗോവ ഗവര്‍ണറെ ഇന്ത്യന് ഗവര്‍ണര് എന്ന് വിളിച്ചു, ലോകപ്രശസ്ത സംവിധായകനോട് സിനിമ കാണുന്നത് ഇഷ്ടമാണോ എന്ന് ചോദിച്ചു തുടങ്ങിയ അബദ്ധ പരാമര്‍ശങ്ങളാണ് ഇന്റര്‍നെറ്റില് പ്രചരിച്ചത്.\nഇതേതുടര്‍ന്നുള്ള പരിഹാസം രൂക്ഷമായതോടെ താന് ആത്മഹത്യയുടെ വക്കിലാണെന്ന് അവതാരക പറയുന്നു. ടൈംസ് ഓഫ് ഇന്ത്യയ്ക്ക് നല്‍കിയ അഭിമുഖത്തിലാണ് അവതാരകയുടെ വെളിപ്പെടുത്തല് . തന്റെ കരിയര് തകര്‍ന്നുവെന്നും മാനസിക ആഘാതത്തെ തുടര്‍ന്ന് ദിവസങ്ങളായി ഭക്ഷണം കഴിച്ചിട്ടില്ലെന്നും ഇവര് പറഞ്ഞു. അപമാനം സഹിക്കാനാകാതെ യൂട്യൂബില് നിന്ന് വീഡിയോ നീക്കം ചെയ്യുന്നതിന് സൈബര് സെല്ലിനെ സമീപിച്ചിരിക്കുകയാണ് ഇവരുടെ കുടുംബം.\nപരിപാടിക്ക് അഞ്ചു മിനിറ്റ് മുമ്പ് മാത്രമാണ് തന്നെ റിപ്പോര്‍ട്ടിംഗിന് നിയമിച്ചത്. അതുകൊണ്ട് തന്നെ പരിപാടിയെക്കുറിച്ച് തനിക്ക് വ്യക്തമായ ധാരാന് ഉണ്ടായിരുന്നില്ലെന്നാണ് അവതാരകയുടെ വിശദീകരണം. റിപ്പോര്‍ട്ടിംഗിന് വേണ്ടി മാത്രം താല്‍ക്കാലികമായി ഈ യുവതിയെ നിയമിക്കുകയായിരുന്നു എന്നാണു ദൂരദര്‍ശന് നല്‍കുന്ന വിശദീകരണം. പരാമര്‍ശങ്ങള് വിവാദമായതോടെ അവതാരകയ്‌ക്കെതിരെ നടപടിക്ക് പ്രസാര്‍ഭാരതിക്ക് മേല് സമ്മര്‍ദ്ദമുണ്ട്.\nനേരത്തെ ചൈനീസ് പ്രസിഡന്‍്‌റ് സീ ചിങ് പിങിന്റെ ഇന്ത്യാ സന്ദര്‍ശനത്തിനിടെ അദ്ദേഹത്തെ ‘ഇലവണ്’ ചിങ് പിങ് എന്ന് വിശേഷിപ്പിച്ച ദൂരദര്‍ശന് വാര്‍ത്താ അവതാരകയെ പുറത്താക്കിയിരുന്നു.


സ്ഥാനാര്‍ത്ഥിയുടെ കാര്യത്തില് കേരള കോണ്‍ഗ്രസ് എമ്മിലെ ആശയക്കുഴപ്പം തുടരുന്നു\nമറ്റന്നാള് നടക്കുന്ന ജില്ലാ യു.ഡി.എഫ് യോഗത്തിനു മുന്നോടിയായി ധാരണകള് രൂപപ്പെടുത്താനാണ് ശ്രമം\n29 Aug, 2019 at 07:33 AM\nഎല്.ഡി.എഫ് പ്രചാരണം തുടങ്ങിയിട്ടും സ്ഥാനാര്‍ത്ഥിയുടെ കാര്യത്തില് കേരള കോണ്‍ഗ്രസ് എമ്മിലെ ആശയക്കുഴപ്പം തുടരുന്നു. ജോസ് കെ. മാണി വിഭാഗം തന്നെ കൃത്യമായ ഒരു പേരിലേക്ക് എത്തിയിട്ടില്ല. സ്ഥാനാര്‍ഥിയാകുമോയെന്ന ചോദ്യം തള്ളാതിരുന്ന ജോസ് കെ. മാണി കൃത്യമായ മറുപടി നല്‍കിയില്ല. മറ്റന്നാള് നടക്കുന്ന ജില്ലാ യു.ഡി.എഫ് യോഗത്തിനു മുന്നോടിയായി ധാരണകള് രൂപപ്പെടുത്താനാണ് ശ്രമം\nപേരുകള് പലത് ചര്‍ച്ചയിലുണ്ട്. പക്ഷേ ജോസഫ് വിഭാഗത്തെ കൂടി വിശ്വാസത്തിലെടുത്ത് വേണം തീരുമാനം എടുക്കാന്. കേരള കോണ്‍ഗ്രസിലെ ഇരുപ‌ക്ഷവും അവരുടെ നിലപാടുകളില് ഉറച്ച് നില്‍ക്കുന്നതോടെ യു.ഡി.എഫില് തീരുമാനം നീളുകയാണ്. രണ്ട് മൂന്ന് ദിവസത്തിനകം സ്ഥാനാര്‍ത്ഥിയെ പ്രഖ്യാപിക്കുമെന്നാണ് ഇന്നും ജോസ് കെ. മാണി നടത്തിയ പ്രതികരണം. താങ്കള് സ്ഥാനാര്‍ത്ഥിയാകുമോയെന്ന ചോദ്യത്തെ തള്ളാതിരുന്ന ജോസ് കെ. മാണി കൃതൃമായ മറുപടിയും നല്‍കിയില്ല.\nചര്‍ച്ചകള് യു.ഡി.എഫ് നിശ്ചയിച്ച നടപടി ക്രമം പ്രകാരമാണ്. ജോസഫുമായി നേരിട്ടുള്ള ചര്‍ച്ചയില്ലെന്നും ജോസ് കെ. മാണി ആവര്‍ത്തിച്ചു വ്യക്തമാക്കി. നിഷാ ജോസ് കെ മാണിയെ സ്ഥാനാര്‍ഥിയായി അംഗീകരിക്കില്ലെന്ന ഉറച്ച നിലപാടിലാണ് ജോസഫ് ഗ്രൂപ്പ്. ഇ ജെ അഗസ്തിയുടെ പേരും പരിഗണിക്കപ്പെടുന്നു. അതിനിടയില് കെ.എം മാണിയുടെ കുടുംബത്തില് നിന്ന് തന്നെ സ്ഥാനാര്‍ഥി വേണമെന്ന നിലപാടും ജോസ് കെ. മാണിയുടെ പക്ഷത്ത് നിന്നും ഉയരുന്നുണ്ട്. അങ്ങനെയെങ്കില് കെ.എം മാണിയുടെ മകളിലേക്ക് കൂടി ചര്‍ച്ചകള് നീളാം.


ബോൺസായ് - തളികയിലെ കൗതുകവൃക്ഷം\nപൂന്തോട്ടത്തിലും വീടിന്റെ അകത്തളത്തിലും കൗതുകവും ആഡംബരവുമായ ബോൺസായ് ഏതുകാലത്തും ഏവർക്കും പ്രിയങ്കരമായ പുഷ്‌പാലങ്കാര രീതിയാണ്. പുരാതനകാലത്ത് ചൈനയിലും ജപ്പാനിലുമുള്ളവരാണ് വൃക്ഷങ്ങളെ ചട്ടിയില് നിയന്ത്രിച്ചു നിര്‍ത്തുന്ന ബോണ്‍സായ് എന്ന സമ്പ്രദായത്തിന് രൂപം നല്‍കിയത്.ഏകദേശം 15 മുതല് 20 വര്‍ഷം വരെ ഒരു ബോണ്‍സായി ചെടിയുണ്ടാകുവാന് ആവശ്യമാണ് .ബോൺസായ് വളർത്തലിൽ ക്ഷമ അത്യാവശ്യമായ ഘടകം ആണ് പിന്നെ കുറച്ച് സൗന്ദര്യ ബോധവും കലയും ഉണ്ടെങ്കിൽ ആർക്കും ഒരു ബോൺസയ് കലാകാരൻ ആകാം.ബോണ്‍സായി ഉണ്ടാക്കുവാന് വേണ്ട വൃക്ഷങ്ങളുടെ തൈകള്‍ക്ക് ചില പൊതു സ്വഭാവ സവിശേഷതകള് ആവശ്യമാണ്. ധാരാളം ശാഖയോടുകൂടി വളരുക, പെട്ടന്ന് വേരുപൊട്ടി കിളുര്‍ക്കുക,എതു പ്രതികൂല അവസ്ഥകളെയും അതിജീവിക്കാനുള്ള കഴിവ് എന്നിവ ആവശ്യമാണ്. .അരയാല്, പേരാല്, വാളന്‍പുളി, വാക,കശുമാവ്, ഓറഞ്ച്, പ്ലാവ്, മാവ് എന്നിങ്ങനെ വന് വൃക്ഷമായി മാറുന്ന എന്തിനേയും ബോണ്‍സായിയാക്കിമാറ്റം. ഫലവൃക്ഷങ്ങളും പൂക്കളും ഉണ്ടാകുന്നവയും ബോണ്‍സായിയായി വളര്‍ത്താം എന്നാല് ഇവയ്ക്ക് മേല്‍പ്പറഞ്ഞ പ്രത്യേകതകള് എല്ലാം ഉണ്ടാകണമെന്നു മാത്രം.\nമറ്റ് കൃഷികളിൽ നിന്നും ബോൺസയ് ചെടികളുടെ പ്രത്യകത എന്തെന്നാൽ . പ്രായം ഏറും തോറും വിലയും ഉയരും എന്നതാണ് ബോൺസായ് തയ്യാറാക്കുന്നത് എങ്ങനെ എന്ന് നോക്കാം.ആദ്യമായ് ഒരു വൃക്ഷത്തിന്റേയോ ചെടിയുടേയോ തൈ തിരഞ്ഞെടുക്കാം പിന്നെ അതിന്റെ തായ് വേര് മുറിക്കുക എന്നിട്ട് ചെറിയ ചട്ടിയിലോ കവറിലോ നടാം.. നടുംബോൾ പോട്ടിംഗ് മിശ്രിതം ആയി മണ്ണ്,മണൽ,കരിയില പൊടി എന്നിവ സമം ചേർത്ത് നടുക…6മാസം കഴിഞ്ഞ് ചെടി ഇളക്കി 25 ശതമാനം വേര് മുറിച്ചു കളയുക ചെടി ശാഖകളും വേരുകളും വരുന്നത് അനുസരിച്ചു ഒന്നോ രണ്ടോ വർഷങ്ങൾ കഴിയുമ്പോൾ ചെടിയെ പുതിയ ചട്ടിയിലേക്ക് മാറ്റി നടാം.\nചില ചെടികൾ5വര്ഷം വരെ എടുത്താണ് മാതൃവൃക്ഷത്തിന്റെ രൂപം കൈവരിക്കുക. മാറ്റി നടുമ്പോൾ പരന്ന് അധികം ഉയരമില്ലാത്ത ചട്ടിവേണം തിരഞ്ഞെടുക്കുവാന് ചട്ടികളില് മൂന്ന് നാല് വെള്ളം ഒഴുകിപ്പോകുവാനുള്ള സുഷിരങ്ങള് ഉണ്ടാകണം. ചെടിയെ നമുക്കിഷ്ടമുള്ള രീതിയിലും ആകൃതിയിലും വളയ്ക്കുകയോ താഴ്ത്തികെട്ടുകയോ ചെയ്യാം. എല്ലാ വർഷവും ചെടി ഇളക്കി 25% വേരുകൽ മുറിക്കുകയും റീ പോട്ടിംഗ് ചെയ്യുകയും വേണം ആവശ്യത്തിന് മാത്രം ശിഖരങ്ങൾ നിർത്തുക.ബോണ്‍സായികള് വളരുംതോറുമാണ് ഭംഗി വര്‍ദ്ധിക്കുന്നത്. 20 സെന്റിമീറ്റര് വരെ ഉയരത്തിലാണ് സാധാരണ ബോണ്‍സായി ചെടിക്കുള്ളത്. എന്നാല് പലവലുപ്പത്തിലും ആകൃതിയിലും ബോണ്‍സായി ചെടികള് ഉണ്ട്. 1000 രൂപ മുതല് 5000 രൂപ വരെ വിലയുള്ള ബോൺസായ് ചെടികൾ വിപണിയിൽ ലഭ്യമാണ്


ഫാഷന് ഗോള്‍ഡ് നിക്ഷേപ തട്ടിപ്പ്; പൂക്കോയ തങ്ങളെ പിടികൂടാന് പ്രത്യേക സ്‌ക്വാഡ് - ദി ഗൾഫ് ഇന്ത്യൻസ്\nകാസര്‍ഗോഡ്: ഫാഷന് ഗോള്‍ഡ് നിക്ഷേപ തട്ടിപ്പ് കേസില് ഒളിവിലുള്ള ജ്വല്ലറി എംഡി പൂക്കോയ തങ്ങളെ പിടികൂടാനായി പ്രത്യേക സ്‌ക്വാഡിന് രൂപം നല്‍കി. എം.സി കമറുദീന് എംഎല്‍എ അറസ്റ്റിലായി പതിനഞ്ച് ദിവസമായിട്ടും പൂക്കോയ തങ്ങളെ പിടികൂടാന് കഴിയാത്ത സാഹചര്യത്തിലാണ് ഇത്. നിക്ഷേപ തട്ടിപ്പുമായി ബന്ധപ്പെട്ട് നൂറിലേറെ വഞ്ചന കേസുകളില് എം.സി കമറുദീനൊപ്പം കൂട്ടുപ്രതിയാണ് പൂക്കോയ തങ്ങള്. തങ്ങള്‍ക്കെതിരെ ലുക്കൗട്ട് നോട്ടിസ് പുറത്തിറക്കിയിരുന്നു.\nAlso read: കേരളത്തിൽ 30 പുതിയ ഹോട്ട് സ്‌പോട്ടുകൾ ;നിലവിൽ ആകെ 497 എണ്ണം\nഅതേസമയം, ഫാഷന് ഗോള്‍ഡ് തട്ടിപ്പുകേസില് എം.സി കമറുദീന് ഹൈക്കോടതിയില് ജാമ്യാപേക്ഷ നല്‍കി. കമറുദീന്റെ ജാമ്യാപേക്ഷ ഹോസ്ദുര്‍ഗ് കോടതി തള്ളിയിതിനെ തുടര്‍ന്നാണ് ഹൈക്കോടതിയെ സമീപിച്ചത്.\nAlso read: മുത്തലാഖിനെതിരെ നിയമ പോരാട്ടം നടത്തിയ സൈറ ബാനു ബിജെപിയില് ചേര്‍ന്നു\nഫാഷന് ഗോള്‍ഡ് നടത്തിപ്പില് സജീവമായ പങ്കാളിത്തം ഉണ്ടായിരുന്നില്ല. ബിസിനസ് പരാജയപ്പെട്ടത് മൂലം ഉണ്ടായ പ്രശ്നങ്ങളാണ് നിക്ഷേപകര്‍ക്ക് പണം നല്‍കുന്നതില് വീഴ്ച വരാന് കാരണം. അന്വേഷണവുമായി സഹകരിക്കുന്നതിനാല് കസ്റ്റഡിയില് ചോദ്യം ചെയ്യേണ്ട സാഹചര്യമില്ല. ഒട്ടേറെ ആരോഗ്യപ്രശ്നങ്ങള് നേരിടുന്നുണ്ട് എന്നും കമറുദീന് കോടതിയെ അറിയിച്ചു.\nFashion goldJewelry fraud caseMC KamarudheenPookkoya Thangal


coronavirus: who warns middle east countries | സൂക്ഷിക്കണം! ആ വാതില് അട‍യുകയാണ്; സൗദിയും യുഎഇയും അടക്കമുള്ളവര്‍ക്ക് മുന്നറിയിപ്പ് - Malayalam Oneindia\nUpdated: Sat, Apr 4, 2020, 15:11 [IST]\nദുബായ്: നിയന്ത്രണങ്ങള് കര്‍ശനമായി തുടരമ്പോഴും ഗള്‍ഫില് കൊറോണ വൈറസ് വ്യാപനം തുടരുകയാണ്. മരണ സഖ്യയും ഉയരുന്നുണ്ട്. സൗദി അറേമ്പ്യയില് നാല് പേരും യുഎഇയില് ഒരാളും ഇന്ന് വൈറസ് ബാധയേറ്റ് മരിച്ചു. ഇതോടെ ഗള്‍ഫില് കൊറോണ വൈറസ് ബാധിച്ച് മരിച്ചവരുടെ എണ്ണം 42 ആയി. രോഗബാധിതരുടെ എണ്ണം അയ്യായിരം കടന്നിട്ടുണ്ട്. യുഎഇയില് 240 പേര്‍ക്കാണ് പുതുതായി രോഗം സ്ഥിരീകരിച്ചത്. രാജ്യത്ത് ആകെ രോഗബാധിതരുടെ എണ്ണം 1264 ആണ്.\nമറ്റ് മിഡില് ഈസ്റ്റ് രാജ്യങ്ങളുടെ സ്ഥിതിയും കൂടുതല് സങ്കീര്‍ണ്ണമാണ്. കഴിഞ്ഞ ഒരാഴ്ച കൊണ്ട് മിഡില് ഈസ്റ്റ് രാജ്യങ്ങള് രോഗ ബാധിതരുടെ എണ്ണം അറുപതിനായിരം കവിഞ്ഞു. ഇത് ലോകാരോഗ്യ സംഘടനയെ വലിയ ആശങ്കയിലാക്കിയിട്ടുണ്ട്. ഈ സാഹചര്യത്തില് അടിയന്തര ഇടപെടല് ആവശ്യമാണെന്ന മുന്നറിയിപ്പും ഈ രാജ്യങ്ങള്‍ക്ക് ലോകാരോഗ്യ സംഘടന നല്‍കുകയും ചെയ്തിട്ടുണ്ട്.\nകാര്യങ്ങള് കൈവിട്ടു പോകും\nപാകിസ്ഥാന്, അഫ്ഗാനിസ്ഥാന് ഉള്‍പ്പടെ ആരോഗ്യ സംവിധാനം ദുര്‍ബലമായ രാജ്യങ്ങളല് കൊറോണ വൈറസ് പടര്‍ന്ന് പിടിച്ചാല് കാര്യങ്ങള് കൈവിട്ടു പോകുമെന്നാണ് ലോകാരോഗ്യ സംഘടന മുന്നറിയിപ്പ് നല്‍കുന്നത്. വളരെ മികച്ച രീതിയില് ആരോഗ്യ സംവിധാനങ്ങള് ഉള്ള രാജ്യങ്ങള് പോലും വൈറസിന് മുന്നില് പതറുകയാണ്.\nഈ സാഹചര്യത്തില് ദുര്‍ബലമായ ആരോഗ്യസംവിധാനങ്ങളുള്ള രാജ്യങ്ങളില് വൈറസ് പടര്‍ന്ന് പിടിക്കുന്ന ആശങ്കാ ജനകമാണെന്നാണ് മധ്യപൂർവേഷ്യൻ രാജ്യങ്ങളിലെ ലോകാരോഗ്യസംഘടനയുടെ ഡയറക്ടർ അഹ്മദ് അൽ മന്ധാരി കഴിഞ്ഞ ദിവസം പ്രതികരിച്ചത്. മിഡില് ഈസ്റ്റ് രാജ്യങ്ങളില് വൈറസിന്‍റെ വ്യാപനം അതി നിര്‍ണ്ണായക ഘട്ടത്തിലാണ് ഇപ്പോള് ഉള്ളതെന്നും ലോകാരോഗ്യ സംഘടന വ്യക്തമാക്കുന്നു.\nയുഎഇ, സൗദി അറേബ്യ ഖത്തര് തുടങ്ങിയ രാജ്യങ്ങള് ശക്തമായ പ്രതിരോധ നടപടികള് സ്വീകരിച്ചില്ലെങ്കില് സ്ഥിതി കൂടുതല് സങ്കീര്‍ണ്ണമാവുമെന്നും മുന്നറിയിപ്പ് നല്‍കുന്നു. ഇറാന് ഒഴികെയുള്ള മറ്റ് മിഡില് ഈസ്റ്റ് രാജ്യങ്ങളിലൊക്കെ രോഗ ബാധിതരുടെ എണ്ണം കുറവാണെന്നാണ് റിപ്പോര്‍ട്ടുകള് വ്യക്തമാക്കുന്നത്. എന്നാല് രോഗബാധിതരുടെ എണ്ണം വേണ്ടത്ര റിപ്പോർട്ട് ചെയ്യപ്പെടാത്തതാണെന്നാണ് ആരോഗ്യവിദഗ്ധർ പറയുന്നത്.\nആ വാതില് അടയും\nനിലവില് രോഗവ്യാപനം തടയാന് നമുക്ക് മുന്നില് ഒരു വാതിലുണ്ട്. പക്ഷെ ഓരോ ദിവസം കഴിയും തോറും ആ വാതില് അടയുകയാണെന്ന കാര്യം ഓര്‍ക്കണമെന്നും ലോകാരോഗ്യ സംഘടന വ്യക്തമാക്കുന്നു. സൗദി അറേബ്യയില് 2039 ഉം ഖത്തറില് 1075 പേരിലും രോഗം സ്ഥിരീകരിച്ചു. 19 പേരാണ് വൈറസ് ബാധമൂലം സൗദിയില് മരിച്ചത്.\nകുവൈത്തില് കൊറോണ വൈറസ് ബാധയെ തുടര്‍ന്നുള്ള ആദ്യ മരണം കഴിഞ്ഞ ദിവസം രേഖപ്പെടുത്തിയതായി ആരോഗ്യ മന്ത്രാലയ വൃത്തങ്ങളെ ഉദ്ധരിച്ച് പ്രാദേശിക മാധ്യമങ്ങള് റിപ്പോര്‍ട്ട് ചെയ്തിട്ടുണ്ട്. വൈറസ് ബാധയെ തുടര്‍ന്ന് ജാബിര് ആശുപത്രിയില് ചികില്‍സയിലായിരുന്ന ഇന്ത്യക്കാരനാണ് മരണമടഞ്ഞതെന്നാണ് റിപ്പോര്‍ട്ടുകള് വ്യക്തമാക്കുന്നത്.\nകഴിഞ്ഞ ദിവസം അമീരി ആശുപത്രിയില് നെഞ്ചു വേദനയെ തുടര്‍ന്ന് പ്രവേശിക്കപ്പെട്ട ഇന്ത്യക്കാരന് മരണമടഞ്ഞിരുന്നു. ഇയാളുടെ മരണ കാരണം ഹൃദയാഘാതമാണോ കൊറോണ വൈറസ് മൂലമാണോ എന്നതില് വ്യക്തത വരുത്തുന്നതിനുളള പരിശോധന തുടരുന്നുണ്ട്. അതേസമയം, കുവൈത്തില് ഇന്ത്യക്കാര് അടക്കമുള്ള വൈറസ് ബാധിതരുടെ എണ്ണവും വര്‍ധിച്ച് വരികയാണ്. നാല്‍പ്പത്തിരണ്ട് ഇന്ത്യക്കാരടക്കം എഴുപത്തഞ്ച് പേര്‍ക്കാണ് ഇന്നലെ കുവൈത്തില് രോഗം സ്ഥിരീകരിച്ചത്. ഇതോടെ രാജ്യത്ത് കൊവിഡ് ബാധിച്ച ഇന്ത്യക്കാരുടെ എണ്ണം നൂറ്റിപ്പതിനഞ്ചായി.\nതാപനില താഴുന്നു; യുഎഇയിൽ വരും ദിവസങ്ങളിൽ ശക്തമായ മഴയ്ക്ക് സാധ്യതയെന്ന് മുന്നറിയിപ്പ്\nമാലി ദ്വീപ് തുറന്നാലും പ്രവാസികൾക്ക് രക്ഷയില്ല; ക്വാറന്റൈൻ അനുവദിക്കുക ത്രീസ്റ്റാർ ഹോട്ടലിൽ..ചെലവ് രണ്ടര ലക്ഷം\nലോകത്തെ ഏറ്റവും സുരക്ഷിതമായ രണ്ടാമത്തെ രാജ്യമായി യുഎഇ; 134 രാജ്യങ്ങളിൽ ഇന്ത്യ 91-ാമത്\n13 മാസത്തിനുള്ളില് നാട്ടിലേക്ക് മടങ്ങിയത് 15 ലക്ഷത്തോളം പ്രവാസികള്:തൊഴില് നഷ്ടമായവര് 10.45 ലക്ഷം\nലോകത്തിലെ ഏറ്റവും വലിയ മെഡൽ; ഗിന്നസ് റെക്കോർഡുമായി അബുദാബിയിലെ വിദ്യാർത്ഥികൾ\ngulf who middle east uae saudi arabia coronavirus spain donald trump china അമേരിക്ക ചൈന ഡൊണാള്‍ഡ് ട്രംപ് സ്പെയിന് ഇറ്റലി യുഎഇ സൗദി അറേബ്യ ഗള്‍ഫ്\ncoronavirus: who warns middle east countries


രാജമൗലി ചിത്രം 'ആര്‍ആര്‍ആര്'; വീഡിയോ പ്രൊമോ | RRR video song promo\nരാജമൗലി ചിത്രം 'ആര്‍ആര്‍ആര്'; വീഡിയോ പ്രൊമോ\n'കരിന്തോല്' എന്ന ഗാനം പാടിയിരിക്കുന്നത് കെ എസ് ശങ്കര്, യാസിന് നിസാര് എന്നിവര് ചേര്‍ന്നാണ്\n9 Nov 2021 9:53 AM GMT\nരാജമൗലി സംവിധാനം ചെയ്യുന്ന ചിത്രം 'ആര്‍ആര്‍ആര്'ന്റെ വീഡിയോ പ്രൊമോ പുറത്തുവിട്ടു. 'കരിന്തോല്' എന്ന ഗാനം പാടിയിരിക്കുന്നത് കെ എസ് ശങ്കര്, യാസിന് നിസാര് എന്നിവര് ചേര്‍ന്നാണ്. മാങ്കൊമ്പു ഗോപാലകൃഷ്ണന്റെ വരികള്‍ക്ക് സംഗീതം പകര്‍ന്നിരിക്കുന്നത് മരഗതമണിയാണ്. വീഡിയോ ഗാനം നാളെ 4മണിക്ക് പുറത്തിറങ്ങും. ചിത്രം 2022 ജനുവരി 7നാണ് റീലീസ് ചെയ്യുക\nvideo song promo


നൂറു രൂപ കൊടുത്താല് അവരെ കിട്ടും; ഷഹീന് ബാഗ് ദാദിക്കെതിരെ വിവാദ പരാമര്‍ശവുമായി കങ്കണ – Chandrika Daily\nBy Test User Wednesday December 2, 2020 13:47 pm\nനൂറു രൂപ കൊടുത്താല് അവരെ കിട്ടും; ഷഹീന് ബാഗ് ദാദിക്കെതിരെ വിവാദ പരാമര്‍ശവുമായി കങ്കണ\nട്വീറ്റിന് ഒപ്പം ബില്‍ക്കീസ് ബാനുവിന് പകരം പഞ്ചാബ് ബതിന്‍ഡയിലെ കര്‍ഷക മൊഹിന്ദര് കൗറിന്റെ ചിത്രമാണ് കങ്കണ പോസ്റ്റ് ചെയ്തത്.\nന്യൂഡല്‍ഹി: ഷഹീന്‍ബാഗ് സമരനായിക ബില്‍ക്കീസ് ബാനുവിനെതിരെ വിവാദ പരാമര്‍ശവുമായി നടി കങ്കണ റണാവത്ത്. നൂറു രൂപ കൊടുത്താല് പ്രതിഷേധത്തില് മുഖം കാണിക്കുന്ന സ്ത്രീയാണ് അവര് എന്നാണ് കങ്കണ ആരോപിച്ചത്.\n‘ഹഹഹ, അതിശക്തയായ ഇന്ത്യന് വനിതയായി ടൈം മാഗസിനില് ഇടം പിടിച്ച അതേ ദാദി. അവരെ നൂറു രൂപയ്ക്ക് കിട്ടും. ഇന്ത്യയ്ക്ക് വേണ്ടി പാകിസ്താന് മാധ്യമപ്രവര്‍ത്തകര് അന്താരാഷ്ട്ര പബ്ലിക് റിലേഷന്‍സിനെ ഹൈജാക്ക് ചെയ്യുകയായിരുന്നു. അന്താരാഷ്ട്ര തലത്തില് നമുക്ക് വേണ്ടി സംസാരിക്കാന് നമ്മുടെ തന്നെ ആളുകളാണ് വേണ്ടത്’ – എന്നാണ് നടി ട്വീറ്റ് ചെയ്തത്.\nഎന്നാല് ട്വീറ്റിന് ഒപ്പം ബില്‍ക്കീസ് ബാനുവിന് പകരം പഞ്ചാബ് ബതിന്‍ഡയിലെ കര്‍ഷക മൊഹിന്ദര് കൗറിന്റെ ചിത്രമാണ് കങ്കണ പോസ്റ്റ് ചെയ്തത്. കൗറിനെ ദീദിയാക്കിയായിരുന്നു നടിയുടെ പരിഹാസം. ട്വീറ്റ് വിവാദമായതോടെ ഹാന്‍ഡിലില് നിന്ന് നീക്കം ചെയ്തു. എന്നാല് ഇതിന്റെ പേരില് അഭിഭാഷകനായ ഹകം സിങ് നടിക്ക് നോട്ടീസ് അയച്ചിട്ടുണ്ട്. ഏഴു ദിവസത്തിന് അകം മാപ്പു പറയണം, അല്ലെങ്കില് നിയമനടപടി നേരിടേണ്ടി വരും എന്നാണ് നോട്ടീസില് പറയുന്നത്.\nകങ്കണയ്‌ക്കെതിരെ മൊഹിന്ദര് കൗറും രംഗത്തെത്തി. തന്നെ ഒരിക്കല് പോലും കണ്ടിട്ടില്ലാത്ത നടി എങ്ങനെയാണ് തന്നെ നൂറു രൂപയ്ക്ക് കിട്ടുമെന് പറയുക എന്ന് അവര് ചോദിച്ചു. കര്‍ഷക സമരത്തിന് പിന്തുണയുമായി എത്തിയിരുന്ന അവര് ദബ്‌വാലി അതിര്‍ത്തിയില് വച്ച് പ്രായാധിക്യം മൂലമുള്ള അവശതകള് കാരണം തിരിച്ചു പോകുകയായിരുന്നു.\nCategories: india, main stories, News Tags: bilkees bhanu, farmers protest, kangana ranaut


| നിയമപരീക്ഷാഫലത്തിലെ തട്ടിപ്പ്; കുറ്റം സമ്മിച്ച് കേരളാ സര്‍വകലാശാല, അധ്യാപകര്‍ക്കെതിരെ നടപടി; ഗുജറാത്തിലെ പുനര്‍മൂല്യനിര്‍ണയം അംഗീകരിച്ചു | Mangalam\nThursday, April 18, 2019 Last Updated0Min 17 Sec ago English Edition\nFriday 11 May 2018 07.07 AM\nനിയമപരീക്ഷാഫലത്തിലെ തട്ടിപ്പ്; കുറ്റം സമ്മിച്ച് കേരളാ സര്‍വകലാശാല, അധ്യാപകര്‍ക്കെതിരെ നടപടി; ഗുജറാത്തിലെ പുനര്‍മൂല്യനിര്‍ണയം അംഗീകരിച്ചു\nതിരുവനന്തപുരം: നിയമപരീക്ഷാ മൂല്യനിര്‍ണയത്തില് ക്രമക്കേടു നടന്നെന്ന് ഒടുവില് കേരള സര്‍വകലാശാല സമ്മതിച്ചു. ഹൈക്കോടതി നിര്‍ദേശപ്രകാരം ഗുജറാത്തില് നടത്തിയ പുനര്‍മൂല്യനിര്‍ണയത്തില് സര്‍ക്കാര് ലോ കോളജ് വിദ്യാര്‍ഥികള്‍ക്കു കൂടുതല് മാര്‍ക്ക് ലഭിച്ചിരുന്നു.\nഇത് അംഗീകരിക്കാന് സര്‍വകലാശാലാ സിന്‍ഡിക്കേറ്റ് യോഗം തീരുമാനിച്ചു. ആദ്യരണ്ടുതവണ മൂല്യനിര്‍ണയം നടത്തിയ തിരുവനന്തപുരം സര്‍ക്കാര് ലോ കോളജിലെയും തൃശൂര് ലോ കോളജിലെയും അധ്യാപകര്‍ക്കെതിരേ വകുപ്പുതല നടപടിയെടുക്കും.\nസ്വകാര്യസ്ഥാപനത്തെ സഹായിക്കാന് മൂല്യനിര്‍ണയത്തില് നടത്തിയ ക്രമക്കേട് 'മംഗള'മാണു പുറത്തുകൊണ്ടുവന്നത്. 2016-ലെ എല്.എല്.ബി. 10-ാം സെമസ്റ്റര് പരീക്ഷയുടെ മൂല്യനിര്‍ണയത്തിലാണു ക്രമക്കേടു നടന്നത്. ഇന്റര്‍നാഷണല് ലോ പരീക്ഷയില്, സര്‍ക്കാര് ലോ കോളജ് വിദ്യാര്‍ഥികളില് ഭൂരിഭാഗവും പരാജയപ്പെടുകയായിരുന്നു. റാങ്ക് പ്രതീക്ഷിച്ചിരുന്നവര്‍ക്കും മാര്‍ക്ക് കുറഞ്ഞു. സര്‍വകലാശാലാ ചട്ടപ്രകാരം ഓരോ സെമസ്റ്ററിനും ആദ്യപരീക്ഷയില്‍ത്തന്നെ ജയിക്കുന്നവരെയേ റാങ്കിനു പരിഗണിക്കൂ.\nഇതു മുതലെടുത്ത്, ഉയര്‍ന്ന മാര്‍ക്ക് നേടിയ സര്‍ക്കാര് ലോ കോളജ് വിദ്യാര്‍ഥികളെ ഒരു സെമസ്റ്ററില് പരാജയപ്പെടുത്തുകയാണ് അധ്യാപകര് ചെയ്തത്. മാര്‍ക്ക് കുറഞ്ഞ ഒരു വിദ്യാര്‍ഥിനി പുനര്‍മൂല്യനിര്‍ണയത്തിന് അപേക്ഷിച്ചു. എന്നാല്, 26 മാര്‍ക്ക് തന്നെയാണു പുനര്‍മൂല്യനിര്‍ണയത്തിലും ലഭിച്ചത്. 141 വര്‍ഷത്തെ ചരിത്രമുള്ള ലോ കോളജില്, ആദ്യമായി നടന്ന കാമ്പസ് റിക്രൂട്ട്മെന്റിലൂടെ ജോലി ലഭിച്ച ഈ വിദ്യാര്‍ഥിനിക്കു റാങ്ക് പ്രതീക്ഷയുമുണ്ടായിരുന്നു. മാര്‍ക്കില് മാറ്റമില്ലാത്തതിനാല് രണ്ടാമതും പുനര്‍മൂല്യനിര്‍ണയത്തിന് അപേക്ഷിച്ചു. അപ്പോഴും 26 മാര്‍ക്ക് തന്നെ! ഇതോടെ, മാര്‍ക്ക് കുറഞ്ഞ വിദ്യാര്‍ഥികള് കൂട്ടത്തോടെ സപ്ലിമെന്ററി പരീക്ഷയെഴുതി. അതിനാല് അവര് റാങ്ക് പട്ടികയില് ഉള്‍പ്പെട്ടില്ല.\nസ്വകാര്യസ്ഥാപനത്തിന്റെ വിജയശതമാനം വര്‍ധിപ്പിക്കാന് സര്‍ക്കാര് കോളജിലെ വിദ്യാര്‍ഥികളെ തോല്‍പ്പിക്കുകയായിരുന്നു.\nതുടര്‍ന്ന്, ഈ വിദ്യാര്‍ഥിനി ഹൈക്കോടതിയെ സമീപിച്ചു. കേരളത്തിനു പുറത്ത് പുനര്‍മൂല്യനിര്‍ണയം നടത്താന് ഹൈക്കോടതി ഉത്തരവിട്ടു. 20 വിദ്യാര്‍ഥികളുടെ ഉത്തരക്കടലാസ് ഗുജറാത്ത് സര്‍വകലാശാലയില് മൂല്യനിര്‍ണയം നടത്താനായിരുന്നു നിര്‍ദേശം. കേസില് കക്ഷിയായ വിദ്യാര്‍ഥിനിക്കു കേരള സര്‍വകലാശാല 26 മാര്‍ക്കാണു നല്‍കിയതെങ്കില് ഗുജറാത്തിലെ പുനര്‍മൂല്യനിര്‍ണയത്തില് 54 മാര്‍ക്കായി. മറ്റു വിദ്യാര്‍ഥികളുടെ മാര്‍ക്കിലും വര്‍ധനയുണ്ടായി. ഈ ഫലം അംഗീകരിക്കാനാണ് ഇന്നലെച്ചേര്‍ന്ന സിന്‍ഡിക്കേറ്റ് യോഗം തീരുമാനിച്ചത്.\nഅര്‍ഹമായ മാര്‍ക്ക് നഷ്ടപ്പെട്ട വിദ്യാര്‍ഥിനിക്ക് ഒരു അധ്യയനവര്‍ഷം നഷ്ടമായതിനാല്, മൂല്യനിര്‍ണയം നടത്തിയ അധ്യാപകരില്‍നിന്നു നഷ്ടപരിഹാരം ഈടാക്കിനല്‍കണമെന്നു സിന്‍ഡിക്കേറ്റ് അംഗം ജ്യോതികുമാര് ചാമക്കാല ആവശ്യപ്പെട്ടു. എന്നാല്, ഇക്കാര്യം വിദ്യാര്‍ഥിനി നിയമപരമായി നേടിയെടുക്കട്ടെ എന്നായിരുന്നു ഭൂരിപക്ഷാഭിപ്രായം. ക്രമക്കേട് നടത്തിയവര്‍ക്കെതിരേ കര്‍ശനനടപടി ശിപാര്‍ശ ചെയ്ത് പ്രോ വൈസ് ചാന്‍സലര് അധ്യക്ഷനായ അന്വേഷണസമിതി സര്‍വകലാശാലയ്ക്കു റിപ്പോര്‍ട്ട് സമര്‍പ്പിച്ചിരുന്നു. എന്നാല്, അതിന്മേല് നടപടിക്കു സര്‍വകലാശാല തയാറായില്ല.\nസിന്‍ഡിക്കേറ്റ് യോഗത്തിലെ ഇല്ലാത്ത തീരുമാനം മിനിറ്റ്‌സില് രേഖപ്പെടുത്തിയെന്ന് ആരോപണം ; മന്ത്രി സുധാകരന്റെ ഭാര്യ ജോലി രാജിവെച്ചതിന് പിന്നാലെ യൂണിയന് റജിസ്ട്രാറെയും തെറുപ്പിച്ചു\nഅപമാനിക്കാന് ശ്രമമെന്ന്: ജി.സുധാകരന്റെ ഭാര്യ സര്‍വകലാശാലയിലെ പദവി രാജിവെച്ചു\nതോല്‍പ്പിക്കാനാകില്ല നാദിറയെ : കോളേജ് യൂണിയന് തെരഞ്ഞെടുപ്പില് മത്സരിക്കുന്ന ആദ്യ ട്രാന്‍സ്‌ജെന്‍ഡര് വിദ്യാര്‍ത്ഥി\nകേരള സര്‍വകലാശാല: 15 വരെയുള്ള പരീക്ഷകള് മാറ്റിവെച്ചു


m shudheesh and hanuman sena | ഹനുമാൻ സേനയുടെ പരിപാടിയിൽ പങ്കെടുത്ത പ്രവർത്തകർക്കെതിരെ നടപടിയെടുക്കാതെ സിപിഐ നേതൃത്വം; തെരുവിൽ വർഗീയ വിഷം ചീറ്റിയ സി സുധീഷിനെതിരെ നടപടിയില്ലാത്തതിൽ അമർഷവുമായി പ്രവർത്തകർ; 'മറുനാടൻ' വാർത്ത സോഷ്യൽ മീഡിയയിൽ പ്രചരിപ്പിച്ചും ബിജെപി നേതാക്കൾക്ക് അയച്ചുകൊടുത്തും ബിജെപിയിലേക്കുള്ള തിരിച്ചുപോക്കിന് നേതാവിന്റെ ശ്രമം; മൗനം പാലിച്ച് സിപിഐ നേതൃത്വവും - MarunadanMalayali.com\nApril 23, 2018 | 06:40 AM IST | Permalink\nകോഴിക്കോട്: രണ്ട് വർഷം മുമ്പ് സിപിഐയിലേക്ക് ആഘോഷപൂർവ്വം സ്വീകരിച്ച മുൻ ബിജെപി നേതാവ് ഹനുമാൻ സേന ഉൾപ്പെടെയുള്ള വർഗീയ സംഘടനകൾ സംഘടിപ്പിച്ച പരിപാടിയിൽ പങ്കെടുത്തിട്ടും നടപടി സ്വീകരിക്കാൻ മടിച്ച് സിപിഐ നേതൃത്വം. കത്വയിൽ കൂട്ടമാനഭംഗത്തിന് ഇരയായി എട്ടുവയസ്സുകാരി കൊല്ലപ്പെട്ട സംഭവത്തോടനുബന്ധിച്ച് ഹിന്ദുത്വവാദികൾക്കെതിരെ ഉയർന്ന പ്രതിഷേധം പ്രതിരോധിക്കാൻ നടത്തിയ പരിപാടിയിലാണ് സിപിഐ ബ്രാഞ്ച് ഭാരവാഹികൂടിയായ സി സുധീഷ്, ടി ഷനൂബ് തുടങ്ങിയവർ പങ്കടെുത്തത്.\nപ്രോഗ്രസീവ് ഹിന്ദു ഫോറമെന്ന പേരിൽ സംഘടിപ്പിച്ച പരിപാടി ഉദ്ഘാടനം ചെയ്തത് ഹനുമാൻ സേന നേതാവ് ഭക്തവത്സലനായിരുന്നു. ഈ പരിപാടിയിൽ അധ്യക്ഷ പ്രസംഗം നടത്തിയ സുധീഷ് സാമുദായിക ചേരിതിരിവ് പ്രകടമാക്കുന്ന തരത്തിലാണ് പ്രസംഗിച്ചത്. അപ്രഖ്യാപിത ഹർത്താലിന്റെ മറവിൽ ഹൈന്ദവരുടെ കടകൾക്കും സ്വത്തിനും ജീവനും നേരെ ഇസ്ലാമിക വർഗീയ വാദികൾ അക്രമം അഴിച്ചുവിടുകയാണെന്നായിരുന്നു സുധീഷിന്റെ പ്രസംഗം. തികച്ചും പ്രകോപനപരമായ തരത്തിലുള്ള ഈ പ്രസംഗത്തിനെതിരെ പാർട്ടിയിൽ വലിയ വിമർശനം ഉയർന്നിരുന്നു.\nതീവ്ര വർഗ്ഗീയ സംഘടനകളുമായി കൂട്ടുകെട്ട്; കള്ളപ്പണ ആരോപണം നേരിടുന്ന വ്യവസായികൾ സ്ഥാനാർത്ഥികൾ; വോട്ടർമാർക്ക് പണവും സമ്മാനങ്ങളും നൽകി പ്രലോഭനം; കേരളത്തിലെ തമിഴ് വോട്ടുകൾ കൊണ്ടു പോകാൻ ജയലളിത ഇറക്കുന്നത് കേട്ടുകേൾവിയില്ലാത്ത രീതികൾ; എല്ലാ എഐഎഡിഎംകെ സ്ഥാനാർത്ഥികളും ഇക്കുറി വൻതോതിൽ വോട്ട് പിടിക്കും\nപ്രതിഷേധക്കാർ എത്തിയാൽ മൈലേജ് ഉണ്ടാകുമെന്ന് കരുതി ഹനുമാൻ സേന നടത്തിയ പോർക്ക് ഫെസ്റ്റിനെ ആരും തിരിഞ്ഞു നോക്കിയില്ല; പന്നി ഇറച്ചി കഴിക്കാൻ സംഘടാകർ പോലും മടിച്ചതോടെ ബീഫ് ഫെസ്റ്റിന്റെ ബദൽ പൊളിഞ്ഞു\nസർക്കാറിനെതിരെ വർഗീയ വിഷം ചീറ്റി സിപിഐ നേതാവും! ഗുരുജയന്തി ദിനത്തിലെ ഉന്നത വിദ്യാഭ്യാസ സ്ഥാപനങ്ങളുടെ അവധി എടുത്തു കളഞ്ഞ മന്ത്രി കെ ടി ജലീൽ സമുദായത്തെ അവഗണിച്ചു; ഇത് ഹിന്ദു സമൂഹത്തിനെതിരായ നീക്കത്തിന്റെ ടെസ്റ്റ് ഡോസെന്ന് ബിജെപി വിട്ട സിപിഐയിലെത്തിയ യുവനേതാവ്; എസ്എൻഡിപി യൂണിയൻ സെക്രട്ടറി കൂടിയായ സി സുധീഷിന്റെ പരാമർശങ്ങൾ വിവാദത്തിൽ\nശബരിമലയുടെ പേരിൽ കോഴിക്കോട്ടും പ്രതിഷേധ സംഗമം; സംഗമത്തിന് നേതൃത്വം നൽകിയത് പ്രാദേശിക സിപിഐ നേതാവ് സി സുധീഷ്; പ്രോഗ്രസീവ് ഹിന്ദു ഫോറത്തിന്റെ നേതൃത്വത്തിൽ നടന്ന പരിപാടിയുമായി സഹകരിക്കരുതെന്ന് ഹിന്ദു ഐക്യവേദി നിർദ്ദേശം നൽകിയിട്ടും പങ്കെടുത്തത് ആയിരങ്ങൾ; പലയിടത്തു നിന്നും ആളുകൾ ഒഴുകിയെത്തിയതോടെ കാര്യങ്ങൾ സംഘാടകരുടെ കൈവിട്ടു: രണ്ടു മണിക്കൂറിലധികം ഗതാഗതം തടസ്സമുണ്ടാക്കി പ്രതിഷേധ സംഗമം\nചുംബനസമരത്തെ പ്രതിരോധിച്ചു വാർത്തകളിൽ ഇടംപിടിച്ചു; നാലാൾ കേട്ടാൽ പേടിക്കുന്ന പേരായപ്പോൾ ഗുണ്ടാപ്പിരിവു നടത്തി ഉപജീവനം: കോഴിക്കോട്ടെ ഹനുമാൻസേന പ്രവർത്തകർ അകത്തായതിങ്ങനെ\nനേരത്തെ ബിജെപി നേതാവായിരുന്നു സുധീഷ്. പിന്നീട് അഭിപ്രായ വ്യത്യാസങ്ങളെതുടർന്ന് ബി ഡി ജെ എസിൽ എത്തി. മത്സരിക്കാൻ സീറ്റ് ലഭിക്കാതെ വന്നതിനത്തെുടർന്നാണ് സുധീഷ് സിപിഐയിലത്തെിയത്. സുധീഷിനൊപ്പം നൂറ്റമ്പതോളം ആളുകൾ വരുമെന്നതിനാൽ സിപിഐ ഇദ്ദേഹത്തെ മാലയിട്ട് ആഘോഷപൂർവ്വം സ്വീകരിക്കുകയും ചെയ്തു. സിപിഐയിൽ എത്തിയപ്പോഴും സുധീഷ് എസ് എൻ ഡി പിയുടെ താലൂക്ക് സെക്രട്ടറി സ്ഥാനം ഒഴിഞ്ഞിരുന്നില്ല. ഈ സ്ഥാനം ഉപയോഗിച്ചാണ് അദ്ദേഹം മിഠായിത്തെരുവിൽ നടന്ന ഹിന്ദു സംഘടനകളുടെ പ്രതിഷേധ യോഗത്തിൽ പങ്കെടുത്തത്.\nഇക്കാര്യത്തിൽ പരിശോധിച്ച് നടപടിയെടുക്കുമെന്ന് സിപിഐ ജില്ലാ സെക്രട്ടറി മാധ്യമങ്ങളോട് പറഞ്ഞിരുന്നെങ്കിലും ഇക്കാര്യത്തിൽ തീരുമാനമെടുക്കുന്ന ലക്ഷണങ്ങളൊന്നും കാണുന്നില്‌ളെന്നാണ് പ്രവർത്തകർ പറയുന്നത്. സുധീഷിനെ പുറത്താക്കിയാൽ ഒപ്പം വന്ന പ്രവർത്തകരെല്ലാം രാജിവെക്കുമെന്നതാണ് സിപിഐ നേതൃത്വത്തെ പ്രതിസന്ധിയിലാക്കുന്നത്. ഇവർ മാത്രം അംഗങ്ങളായി നഗരത്തിൽ ഒരു ബ്രാഞ്ച് പോലും പ്രവർത്തിക്കുന്നുണ്ട്. ഈ ബ്രാഞ്ച് തന്നെ ഇതോടെ ഇല്ലാതാകും. എന്നാൽ ഇക്കാര്യത്തിൽ നടപടിയില്ലങ്കെിൽ വിഷയം പാർട്ടി സംസ്ഥാന നേതൃത്വത്തിന്റെ മുന്നിൽ അവതരിപ്പിക്കുമെന്ന് ഒരു വിഭാഗം നേതാക്കൾ വ്യക്തമാക്കുന്നു.\nഹനുമാൻസേന നേതാവ് ഭക്തവത്സലന്റെ കൂടെയാണ് വേദി പങ്കിട്ടതെന്നത് നിസ്സാരമായി കാണാൻ സാധിക്കില്ലന്നൊണ് പാർട്ടിയിലെ ഒരു വിഭാഗം നേതാക്കൾ ചൂണ്ടിക്കാട്ടുന്നത്. സംഘ്പരിവാറിൽ നിന്ന് താത്കാലിക നേട്ടത്തിനുവേണ്ടി വരുന്നവരെ മാലയിട്ട് സ്വീകരിക്കുമ്പോൾ അതിന്റെ ഭവിഷ്യത്ത് പാർട്ടി നേതൃത്വം തിരിച്ചറിയണമെന്നും ഇവർ പറയുന്നു. ഇതേ സമയം മറുനാടനിൽ തനിക്കെതിരെ വന്ന വാർത്ത ഫേസ്‌ബുക്കിലും വാട്ട്‌സ് ആപ്പിലും മറ്റ് സമൂഹ മാധ്യമങ്ങളിലും പ്രചരിപ്പിക്കുകയാണ് സുധീഷ്. സംഘപരിവാർ നേതാക്കൾക്ക് ഉൾപ്പെടെ വാർത്തയുടെ ലിങ്ക് സുധീഷ് അയച്ചുകൊടുത്തിട്ടുണ്ട്.\nഹിന്ദുക്കൾക്ക് വേണ്ടി സംസാരിച്ചതിനാണ് ഇത്തരത്തിൽ തനിക്കെതിരെ ശബ്ദമുയരുന്നതെന്ന് ചൂണ്ടിക്കാട്ടി വീണ്ടും ബിജെപിയിലേക്ക് മടങ്ങാനാണ് സുധീഷിന്റെ ശ്രമമെന്നാണ് അറിയുന്നത്. എന്നാൽ സുധീഷിനോട് കടുത്ത എതിർപ്പുള്ള ബിജെപി നേതൃത്വം ഇദ്ദഹേത്തെ തിരികെ പാർട്ടിയിലെടുക്കാൻ സാധ്യത കുറവാണ്. എന്നിരുന്നാൽ പരമാവധി നേതാക്കൾക്കിടയിൽ സഹതാപം പിടിച്ചുപറ്റാനാണ് സുധീഷിന്റെ ശ്രമം. സുധീഷ് തന്നെ തനിക്കെതിരെയുള്ള വാർത്തകൾ പ്രചരിപ്പിക്കുന്നത് കണ്ടിട്ടും സിപിഐ നേതൃത്വം എന്താണ് മൗനം പാലിക്കുന്നതെന്ന ചോദ്യമാണ് പരക്കെ ഉയരുന്നത്.\nസംഘടനാ അടിത്തറ വർധിപ്പിച്ച് പാർട്ടിയെ ശക്തിപ്പെടുത്തുക എന്ന ലക്ഷ്യത്താൽ പുതുതായി പാർട്ടിയിലത്തെുന്നവരെ പശ്ചാത്തലം നോക്കാതെ സ്വീകരിച്ച് ആനയിക്കുന്നതാണ് പാർട്ടിക്ക് വിനയാകുന്നതെന്ന് ചൂണ്ടിക്കാണിക്കപ്പെടുന്നു. കഴിഞ്ഞ പാർട്ടി കോൺഗ്രസിന് ശേഷം നിരവധി പേർ വിവിധ പാർട്ടികളിൽ നിന്ന് രാജിവെച്ച് സിപിഐയിൽ ചേർന്നിട്ടുണ്ട്. ഇവർക്ക് വലിയ സ്ഥാനമാനങ്ങളും നൽകുന്നുണ്ട്. എന്നാൽ ഇതിന്റെ മറവിൽ വലിയ തോതിൽ ക്രിമനൽ പശ്ചാത്തലമുള്ളവരും ക്വട്ടേഷൻ സംഘാംഗങ്ങളും വർഗീയ സംഘടനകളുമായി ബന്ധമുള്ളവരുമെല്ലാം പാർട്ടിയിൽ എത്തുന്നതായി റിപ്പോർട്ടുണ്ട്.\nകഴിഞ്ഞ ജനുവരിയിൽ മണ്ണാർക്കാട് യൂത്ത്‌ലീഗ് പ്രവർത്തകനായ സഫീർ കൊല്ലപ്പെട്ട സംഭവത്തിൽ അഞ്ച് സിപിഐ പ്രവർത്തകരായിരുന്നു അറസ്റ്റിലായത്. ക്വട്ടേഷൻ സംഘങ്ങളായിരുന്ന പ്രതികൾ അടുത്തിടെ സിപിഐയിൽ എത്തിയവരായിരുന്നു. ഇത്തരക്കാർ ഉണ്ടാക്കുന്ന പ്രശ്‌നങ്ങൾ പാർട്ടിയുടെപ്രതിച്ഛായക്ക് വലിയ തോതിൽ പോറലേൽപ്പിക്കുന്നതായും പ്രവർത്തകർ പറയുന്നു.


കണ്ണീരായി പത്താം ക്ലാസ് കണക്ക് പരീക്ഷ | Malayalasree\nPosted on: Tuesday, Mar 21, 2017 10:39 hrs IST\nതിരുവനന്തപുരം: എസ്.എസ്.എൽ.സി വിദ്യാർഥികളെ കണ്ണീര് കുടിപ്പിച്ച് കണക്ക് ചോദ്യപേപ്പർ. കരഞ്ഞുകൊണ്ടാണ് മിക്ക വിദ്യാർഥികളും തിങ്കളാഴ്ച പരീക്ഷഹാൾ വിട്ടത്. സമീപകാലത്തൊന്നും കണക്ക് ചോദ്യപേപ്പർ ഇത്ര കടുപ്പമായിട്ടില്ലെന്ന് അധ്യാപകർ തന്നെ പറയുന്നു.\nആദ്യ ചോദ്യം മുതൽ വിദ്യാർഥിയുടെ ആത്മവിശ്വാസം ചോർത്തിക്കളയുന്നതായിരുന്നു. ഒന്നാമത്തെയും രണ്ടാമത്തെയും ചോദ്യങ്ങൾക്ക് ഉത്തരം കണ്ടെത്താൻ നന്നായി വിയർത്തു. ലഭിച്ച ഉത്തരം ശരിയാണെന്ന് പലർക്കും ഉറപ്പില്ല. ഒന്നാമത്തെയും ഏഴാമത്തെയും ചോദ്യങ്ങൾ സംഖ്യാശ്രേണികൾ സംബന്ധിച്ചായിരുന്നു. 135, 141, 147 എന്ന സമാന്തരശ്രേണിയുടെ ഏതെങ്കിലും 25 പദങ്ങളുടെ തുക 2016 ആകുമോ എന്നതായിരുന്നു ആദ്യ ചോദ്യം. ഏഴാമത്തെ ചോദ്യം അഞ്ച്, എട്ട്, 11 എന്നീ സമാന്തര ശ്രേണിയുടെ അടുത്തടുത്ത രണ്ട് പദങ്ങളുടെ ഗുണനഫലം 598 ആണ്.\nഗുണിച്ച പദങ്ങളുടെ പദസ്ഥാനങ്ങൾ കണക്കാക്കാനായിരുന്നു കുഴപ്പിച്ച ഇൗ ചോദ്യം. 12-മത്തെ ചോദ്യം വിദ്യാർഥികളിൽ ആശയക്കുഴപ്പമുണ്ടാക്കുന്നതായിരുന്നു.\nനാല് മാർക്കിനുള്ള 14-മത്തെ ചോദ്യത്തിന് ഉത്തരം കണ്ടെത്തൽ മികച്ച വിദ്യാർഥിക്കുപോലും ശ്രമകരമാണ്. 19-മത്തെ ചോദ്യത്തിനും ഉത്തരം കണ്ടെത്തൽ ശ്രമകരമായിരുന്നു. ചോദ്യേപപ്പറിൽ തെറ്റുകൾ ഇെല്ലന്നും കാഠിന്യമേറിയ ചോദ്യങ്ങൾ സംബന്ധിച്ച് സ്കീം ഫൈനലൈസേഷൻ ഘട്ടത്തിൽ തീരുമാനമെടുക്കുമെന്നും പരീക്ഷസെക്രട്ടറി കെ.െഎ. ലാൽ അറിയിച്ചു. രണ്ടാംവർഷ ഹയർ സെക്കൻഡറി പരീക്ഷയുടെ ഫിസിക്സ് ചോദ്യേപപ്പറും വിദ്യാർഥികളെ വലച്ചതായി പരാതി ഉയർന്നിട്ടുണ്ട്. സിലബസിന് പുറത്തുനിന്ന് ചോദ്യങ്ങൾ വന്നു. രണ്ടാം വർഷ വിദ്യാർഥികളുടെ ജേണലിസം, ജ്യോഗ്രഫി ചോദ്യേപപ്പറിലും ഒന്നാം വർഷ ഇക്കണോമിക്സ് പരീക്ഷയിലും സിലബസിന് പുറത്തുനിന്നുള്ള ചോദ്യങ്ങൾ കയറിക്കൂടിയതായും വിദ്യാർഥികൾ പറയുന്നു.


ശാസ്ത്രിയെ തെരഞ്ഞെടുത്തതിന് ശേഷമുള്ള വാര്‍ത്ത സമ്മേളനത്തിലാണ് കപില് ദേവ് ഇക്കാര്യം പറഞ്ഞത്\n17 Aug, 2019 at 11:08 AM\nടീം ഇന്ത്യയുടെ പരിശീലകനായി രവി ശാസ്ത്രി ഇന്നലെ തെരഞ്ഞെടുക്കപ്പെട്ടിരുന്നു. നായകന് വിരാട് കോഹ്‍ലിയുടെ പ്രത്യേക താല്‍പര്യ പ്രകാരമാണ് രവി ശാസ്ത്രിയെ വീണ്ടും തെരഞ്ഞെടുക്കപ്പെട്ടിരിക്കുന്നത് എന്ന രീതിയിലുള്ള വിമര്‍ശനങ്ങള് ഉയര്‍ന്നിരുന്നു. എന്നാല് ആ ചോദ്യങ്ങള്‍ക്ക് കൃത്യമായ ഉത്തരം ഉപദേശകസമിതി അധ്യക്ഷന് കപില് ദേവ് തന്നെ നല്‍കിയിരിക്കുന്നു.\nഇന്ത്യന് ക്രിക്കറ്റ് ടീമിന്‍റെ പരിശീലകനെ തെരഞ്ഞെടുത്തത് നായകന് വിരാട് കോഹ്‍ലിയോട് അഭിപ്രായം ചോദിച്ചിട്ടല്ലെന്ന് കപില് ദേവ് വ്യക്തമാക്കി. ശാസ്ത്രിയെ തെരഞ്ഞെടുത്തതിന് ശേഷമുള്ള വാര്‍ത്ത സമ്മേളനത്തിലാണ് കപില് ദേവ് ഇക്കാര്യം പറഞ്ഞത്. ശാസ്ത്രിയെ ഏകകണ്ഠമായാണ് തെരഞ്ഞെടുത്തതെന്നും അദ്ദേഹം കൂട്ടിച്ചേര്‍ത്തു.\nമുന് ന്യൂസിലാന്‍റ് പരിശീലകന് മൈക്ക് ഹസനും ശ്രീലങ്കന് മുന് പരിശീലകന് ടോം മൂഡിയും ശാസ്ത്രിയുടെ തൊട്ടു പിറകിലുണ്ടായിരുന്നു. നിലവിലെ പരിശീലകനെന്ന നിലയില് ടീമിലെ പ്രശ്നങ്ങളെക്കുറിച്ചുള്ള കൃത്യമായ ധാരണ അദ്ദേഹത്തിനുണ്ടെന്നത് മുന്‍ഗണനയായി. കപില് ദേവിനെ കൂടാതെ മുന് ഇന്ത്യന് താരം ശാന്ത രംഗസ്വാമി, അന്‍ഷുമാന് ഗെയിക്വാദ് എന്നിവരും ഉപദേശക സമിതിയിലുണ്ടായിരുന്നു.\nVirat KohliRavi ShastriKapil DevTeam India


കോവിഡില് ലോകം അപകടകരമായ ഘട്ടത്തിലേക്ക് നീങ്ങുകയാണെന്ന് ലോകാരോഗ്യ സംഘടന, മരണം നാലര ലക്ഷം കവിഞ്ഞു\n20 Jun 2020 1:19 AM GMT\nകോറോണ വൈറസ് അപകടകരമായ രീതിയില് പടരുകയാണെന്ന് ലോകാരോഗ്യ സംഘടനയുടെ മുന്നറിയിപ്പ്. ലോകം ഏറ്റവും അപകടകരമായ ഘട്ടത്തിലാണെന്നും ലോകാരോഗ്യ സംഘടന മുന്നറിയിപ്പ് നല്‍കി. കഴിഞ്ഞ ദിവസം ഒന്നര ലക്ഷത്തിലധികം ആളുകള്‍ക്കാണ് ലോക വ്യാപകമായി രോഗം റിപ്പോര്‍ട്ട് ചെയ്തത്. ബ്രസീലിൽ രോഗികളുടെ എണ്ണം 10 ലക്ഷം കവിഞ്ഞു\n' ലോകം പുതിയതും അപകടകരവുമായ ഒരു ഘട്ടത്തിലേക്ക് കടക്കുകയാണ്' ലോകാരോഗ്യ സംഘടന ഡയറക്ടര് ജനറല് ടെഡ്രോസ് അധാനം പിറഞ്ഞു. വളരെ വേഗത്തിലാണ് വൈറസ് പടരുന്നത്. അങ്ങേയറ്റം അപകടരമായ രീതിയിലാണ് ഇതിന്റെ വ്യാപനമെന്നും അദ്ദേഹം പറഞ്ഞു,\nഇതിനകം 85 ലക്ഷത്തിലധികം ആളുകള്‍ക്കാണ് രോഗം ബാധിച്ചത്. മരിച്ചവരുടെ എണ്ണം നാലര ലക്ഷം കവിഞ്ഞു. കഴിഞ്ഞ ദിവസം മാത്രം ഒന്നര ലക്ഷം ആളുകള്‍ക്കാണ് പുതുതായി രോഗബാധ ഉണ്ടായത്.\nശാരീരിക അകലം പാലിച്ചുകൊണ്ടും അങ്ങേയറ്റം കരുതല് നടപടികള് എടുത്തും കൊണ്ടും മാത്രമെ രോഗത്തെ പ്രതിരോധിക്കാന് കഴിയുവെന്നും അദ്ദേഹം പറഞ്ഞു. അമേരിക്കയ്ക്ക് പുറമെ തെക്കെ അമേരിക്ക, പശ്ചിമേഷ്യ തുടങ്ങിയ രാജ്യങ്ങളില്‍നിന്നാണ് കൂടുതല് രോഗികള് ഉണ്ടാകുന്നത്. അമേരിക്കയിൽ രോഗികളുടെ എണ്ണം 23 ലക്ഷം ആയി . 1,21,000 ആളുകളാണ് ഇതിനകം അമേരിക്കയില് കോവിഡ് ബാധിച്ച് മരിച്ചത്.\nബ്രസീലിലാണ് രോഗ ബാധ കൂടുന്ന പ്രധാന രാജ്യം. കഴിഞ്ഞ 24 മണിക്കറിനകം 1230 പേരാണ് ബ്രസീലില് മരിച്ചത്. ബ്രസീലില് മരിക്കുന്നതില് നിര്‍ണായക പങ്ക് ആരോഗ്യ പ്രവര്‍ത്തകരാണ്. പത്തുലക്ഷം ആളുകളാണ് ഇവിടെ രോഗ ബാധിതരായത്. മരണ സംഖ്യ അരലക്ഷത്തോളം അടുക്കുകയാണ്. അമേരിക്കയെ മറികടന്ന് രോഗബാധിതരുടെ എണ്ണത്തില് ബ്രസീല് ഒന്നാമതെത്തുമെന്ന ആശങ്കയും ആരോഗ്യ രംഗത്തുള്ളവര് പ്രകടിപ്പിക്കുന്നു.\nബ്രിട്ടനില് സ്ഥിതി വീണ്ടും ആശങ്ക ജനകമായി തുടരുകയാണ്. കഴിഞ്ഞ 24 മണിക്കൂറിനകം 1500 ഓളം ആളുകള് മരിച്ചതായാണ് റിപ്പോര്‍ട്ട്. കോവിഡിനെതിരായ പ്രതിരോധത്തില് അലംഭാവം കാണിച്ചതാണ് രോഗ നിരക്ക് കൂടാന് കാരണമായതെന്നാണ് സംശയിക്കുന്നത്. സര്‍ക്കാര് പുറത്തുവിട്ട കണക്കുകളും യഥാര്‍ത്ഥ വസ്തുതയും തമ്മില് വലിയ അന്തരമുണ്ടെന്നാണ് ഇപ്പോള് പുറത്തുവരുന്ന വിവരം. ഏപ്രില് മാസം അവസാനം മുതല് 22 ദിവസം തുടര്‍ച്ചയായി ബ്രിട്ടനില് ആയിരം ആളുകള്‍ക്ക് ജീവന് നഷ്ടമായിരുന്നുവെന്നാണ് ഇപ്പോള് പുറത്തുവരുന്ന കണക്ക്. വൈറസ് ബാധ പടരാതിരിക്കാന് ചൈന ബെയ്ജിങ്ങില് കര്‍ശന നടപടികള് സ്വീകരിക്കുകയാണെന്നാണ് റിപ്പോര്‍ട്ട്. കഴിഞ്ഞദിവസങ്ങളില് ചൈനയില് കോവിഡ് കേസുകള് റിപ്പോര്‍ട്ട് ചെയ്തിരുന്നു.\nഇന്ത്യയില് രോഗബാധിതരുടെ എണ്ണം നാല് ലക്ഷത്തോളമായി. 12,573 പേര്‍ക്കാണ് ഇന്ത്യയില് ജീവന് നഷ്ടമായത്.


ലാലേട്ടന്റെ രാഷ്ട്രീയ പ്രവേശനത്തെ കുറിച്ച് അവതാരകൻ #Mohanlal - Oneindia Malayalam\nPublished : March 18, 2019, 06:17\nതാരങ്ങളുടെ സിനിമ പ്രവേശനം എപ്പോഴും സമൂഹ മാധ്യമങ്ങളിലും പൊതുവേദിയിലും ചർച്ചയാകാറുണ്ട്. ബോളിവുഡിലും കോളിലുഡിലും ടോളിവുഡിലുമൊക്കെ സിനിമ അഭിനയത്തോടൊപ്പം താരങ്ങൾ രാഷ്ട്രീയത്തിലും തിളങ്ങാറുണ്ട്. ചില താരങ്ങൾ സിനിമ പാടെ വിട്ട് സജീവ രാഷ്ട്രീയത്തിൽ നില ഉറപ്പിക്കാറുണ്ട്. ഇത് മലയാള സിനിമ ഇൻസ്ട്രിയിൽ അധികം ഉണ്ടാകാറില്ല. ഇവര് സിനിമയും രാഷ്ട്രീയവും ഒരുപോലെ കൊണ്ടു പോകാറുണ്ട്\nprithviraj mohanlal rss murali gopi tovino thomas


സഞ്ജു ഇന്ത്യന് ടീമിലേക്ക് ? സീനിയര് താരങ്ങള്‍ക്ക് വിശ്രമം - www.keralanewz.com-Malayalam News Portal\nസഞ്ജു ഇന്ത്യന് ടീമിലേക്ക് ? സീനിയര് താരങ്ങള്‍ക്ക് വിശ്രമം\nJune 24, 2019 June 24, 2019 Editor\tindian team\nമലയാളി താരം സഞ്ജു സാംസണ് ഇന്ത്യന് ടീമില് ഇടം പിടിച്ചേക്കുമെന്ന് സൂചന. ഓഗസ്റ്റില് വെസ്റ്റിന്‍ഡീസിനെതിരെ നടക്കാനിരിക്കുന്ന ടി20 പരമ്ബരയില് ഇന്ത്യന് ടീമില് ഇടം പിടിച്ചേക്കുമെന്നാണ് റിപ്പോര്‍ട്ടുകള്. ലോകകപ്പിന് ശേഷം വിന്‍ഡീസില് നടക്കുന്ന പരമ്ബര ആയതിനാല് ടീമിലെ സീനിയര് താരങ്ങള്‍ക്ക് വിശ്രമം നല്‍കിയേക്കുമെന്നും സഞ്ജു അടക്കമുള്ള യുവതാരങ്ങള് ഇതോടെ ടീമിലെത്തുമെന്നുമാണ് സൂചന.\nഅടുത്ത വര്‍ഷം ഓസ്‌ട്രേലിയയില് നടക്കാനിരിക്കുന്ന ലോക ടി20 ക്കുള്ള ഇന്ത്യയുടെ തയ്യാറെടുപ്പുകള് ആരംഭിക്കുന്നത് വിന്‍ഡീസിനെതിരായ ഈ ടി20 പരമ്ബരയോടെയാണ്. മൂന്ന് മത്സരങ്ങളാണ് പരമ്ബരയിലുള്ളത്.\nഓഗസ്റ്റ് 3, 4,6തീയതികളിലാണ് മത്സരങ്ങള് നടക്കുക. സഞ്ജുവിന് പുറമേ ശ്രേയസ് അയ്യര്, ക്രുനാല് പാണ്ട്യ, രാഹുല് ചഹര് എന്നിവരേയും ടീമിലേക്ക് പരിഗണിച്ചേക്കുമെന്നാണ് വാര്‍ത്തകള്.\n← ഇസ്രായേലുമായുള്ള 500 മില്യണ് ഡോളറിന്റെ കരാറില്‍നിന്ന് ഇന്ത്യ പിന്മാറി; മിസൈലുകള് സ്വയംനിര്‍മിക്കും\n26 ട്രെയിനുകള് റദ്ധാക്കേണ്ടി വന്ന വൈദ്യുതി തകരാറിന്റെ കാരണക്കാരന് ‘ഒച്ച്’! ദുരിതത്തിലായതാകട്ടെ 12000ഓളം യാത്രക്കാരും; സംഭവം ഇങ്ങനെ →


വാസ്തുവിദ്യാചരിത്രം അറിയാം, ചിത്രങ്ങളിലൂടെ | Kozhikode\nവാസ്തുവിദ്യാചരിത്രം അറിയാം, ചിത്രങ്ങളിലൂടെ\nകോഴിക്കോട്: ഇന്ത്യയുടെ വാസ്തുവിദ്യാ ചരിത്രത്തിലൂടെയുള്ള സഞ്ചാരവുമായി ഇന്‍ടാകിന്റെ (ഇന്ത്യന് നാഷണല് ട്രസ്റ്റ് ഫോര് ആര്‍ട് ആന്‍ഡ് കള്‍ച്ചറല് ഹെറിറ്റേജ്) പ്രദര്‍ശനം. പാളയം കമ്മത്ത് ലെയ്‌നിലെ വി.എന്.എം. ഗാലറിയിലാണ് പ്രദര്‍ശനം നടത്തുന്നത്.\nനൂറ്റാണ്ടുകള്‍ക്ക് മുമ്പുണ്ടായിരുന്ന കൊത്തുപണികള്‍ക്കും ശില്പചാതുരിക്കും പുറമേ ആധുനിക രീതിയിലുള്ള വാസ്തുശൈലിയും കണ്ടുമനസ്സിലാക്കാനുള്ള അവസരമാണ് പ്രദര്‍ശനം സമ്മാനിക്കുന്നത്. 2500 വര്‍ഷത്തെ ചരിത്രത്തിലൂടെയുള്ള സഞ്ചാരമാണിത്.\nബുദ്ധ, ജൈന സ്വാധീനങ്ങള് വെളിവാക്കുന്നതാണ് പല കാഴ്ചകളും. ലാഫിങ് ബുദ്ധയുടെ പൗരാണികരൂപവും കാണാം. അജന്ത-എല്ലോറ ഗുഹകളിലെ ശില്പചാതുരി, ഒറ്റക്കല്ലില് തീര്‍ത്ത മൂര്‍ത്തി, 32 മീറ്റര് താഴ്ചയിലേക്ക് കല്ലില് കൊത്തിയെടുത്ത ക്ഷേത്രം എന്നിവയെക്കുറിച്ചുള്ള ചെറുവിവരണങ്ങളും ചിത്രങ്ങളും വിസ്മയമുളവാക്കും. ചെളിയും ചാണകവും ഉപയോഗിച്ച് തയ്യാറാക്കിയ അക്കാലത്തെ ചിത്രങ്ങളുടെ മിഴിവ് ഇപ്പോഴും നഷ്ടമാകാതെ നില്‍ക്കുന്നു. മാര്‍ബിളുകള് ഉപയോഗിക്കാന് തുടങ്ങിയതും അതില് മനുഷ്യാധ്വാനംകൊണ്ട് കൊത്തുവേലകള് ചെയ്തതും കണ്ടുമനസ്സിലാക്കാം.\nഓരോ കാലത്തും ഉണ്ടായ മാറ്റങ്ങളാണ് ചിത്രങ്ങള് വെളിപ്പെടുത്തുന്നത്. നൂറ്റാണ്ടുകള്‍ക്കിപ്പുറം 2005 ല് അക്ഷര്‍ധാം പണിതപ്പോള് പലതരം വാസ്തുശൈലികള് പ്രയോജനപ്പെടുത്തിയിരിക്കുന്നത് എപ്രകാരമാണെന്നും ചിത്രങ്ങള് വിവരിക്കുന്നു. ആര്‍ക്കിടെക്ചറല് വൈവിധ്യം വിളിച്ചോതുന്ന ചിത്രങ്ങളുടെ പ്രദര്‍ശനം 14ന് സമാപിക്കും.\nസ്വപ്നം മാറ്റിവെച്ചു; മുഹമ്മദ് അയ്മൻ റാഖിബിന്റെ സമ്പാദ്യം ദുരിതാശ്വാസനിധിയിലേക്ക്\nപതിനായിരം ഭക്ഷ്യകിറ്റുകൾ വിതരണം ചെയ്തു\nപകർച്ചവ്യാധി പ്രതിരോധ പ്രവർത്തനം ഊർജിതമാക്കും


തല മുടി കറുപ്പിക്കാൻ നിരവധി മാർഗ്ഗങ്ങൾ ഉണ്ട്. ഇതിനായി വിപണിയിൽ ധാരാളം ഉത്പ്പന്നങ്ങളും ലഭ്യമാണ്. എന്നാൽ കൃത്രിമമായി നിർമിച്ചെടുക്കുന്ന ഇത്തരം ഉത്പ്പന്നങ്ങൾ പല തരത്തിലുള്ള പാർശ്വഫലങ്ങൾ ഉണ്ടാക്കുന്നു. മുടി കറുപ്പിക്കാനായി വളരെ നാച്ചുറൽ ആയി നിർമിക്കാൻ പറ്റുന്ന ഒരു മാർഗത്തെ കുറിച്ചാണ് ഇന്ന് പറയാൻ പോകുന്നത്. ഇത് തലയിൽ തേച്ചാൽ നരച്ച മുടികൾ ഒക്കെ കറുപ്പായി മാറും. ഇത് വയസ്സായ ആളുകളുടെ മുടിയും യുവാക്കളിലെ അകാല നരയും കറുപ്പാക്കി മാറ്റാൻ സഹായിക്കുന്നു.\nഇതിനായി തവിടുള്ള ചുവന്ന അരി എടുക്കുക. ഇത് 12 മണിക്കൂർ കുതിർക്കാൻ വെക്കുക. അതിന് ശേഷം ആ വെള്ളം ഊറ്റി എടുക്കുക. പിന്നെ ഇതിലേക്ക് നെല്ലിക്ക പൊടിയും, ത്രിഫല പൊടിയുമാണ് ആവശ്യം. നെല്ലിക്ക പൊടിയിൽ ആന്റി ഓക്സിഡന്റുകൾ ധാരാളമടങ്ങിയിട്ടുണ്ട്. ഇത് തല മുടി കറുപ്പാകാൻ സഹായിക്കുന്നു. കൂടാതെ മുടി വേരിൽ നിന്നും വളരാനും ഇത് സഹായിക്കും. ത്രിഫലപ്പൊടി മെലാനിന്റെ അളവ് വർധിപ്പിച്ച് മുടി കറുപ്പാക്കുന്നു. ഒരു സ്റ്റീൽ ബൗളിൽ രണ്ട് ടീസ്പൂൺ ത്രിഫല പൊടി എടുക്കുക. ഇതിലേക്ക്2ടീസ്പൂൺ നെല്ലിക്കാപ്പൊടിയും ചേർക്കുക.\nഇതിലേക്ക്7ടിസ്പൂൺ ഊറ്റിയെടുത്ത അരി വെള്ളം ചേർക്കുക. അരി വെള്ളം മുടി നാച്ചുറലായി കറുപ്പ് ആക്കി മാറ്റാൻ സഹായിക്കുന്നു. ഇതിലേക്ക് വിറ്റാമിൻ ഇ ഗുളിക പൊട്ടിച്ചു ചേർക്കുക. ഇതു മുടി വളർച്ചയ്ക്കും കറുപ്പ് നിറത്തിനും സഹായിക്കും. തുടർന്ന് ഇതു നല്ലതുപോലെ മിക്സ് ചെയ്യുക. എന്നിട്ട് ഇത് തലയോട്ടിയിൽ തേച്ച് പിടിപ്പിക്കാം. എന്നിട്ട് നല്ലതുപോലെ മസാജ് ചെയ്യുക. അരമണിക്കൂറിന് ശേഷം ഇത് കഴുകിക്കളയാം. ഇത് ആഴ്ചയിൽ രണ്ട് പ്രാവശ്യമെങ്കിലും ചെയ്യുക. ഒരു മാസത്തിനുള്ളിൽ തന്നെ നല്ല രീതിയിലുള്ള മാറ്റം കാണുന്നു.\nഇത് നിങ്ങളുടെ തലമുടി നീളത്തിൽ വളർന്ന് കറുപ്പ് നിറമാക്കി മാറ്റുന്നു. ഇത് പ്രകൃതിദത്തമായി നിർമിച്ചത് കൊണ്ട് തന്നെ യാതൊരു വിധത്തിലുള്ള പാർശ്വഫലങ്ങളും ഉണ്ടാക്കുന്നില്ല. കൂടുതൽ അറിയാനായി വീഡിയോ കാണുക. NB നല്ല ഒരു ഡോക്ടർ നിർദേശ പ്രകാരം മാത്രം. ഇതുപോലുള്ള അറിവുകൾ ഉപയോഗിക്കുന്നത് ആണ് നല്ലതു. പലരുടയും ബോഡി പല രീതിയിൽ ആണ് ഇതിനെ പ്രീതികക്കുക. അതുകൊണ്ടു തന്നെ ഡോക്ടർ അഭിപ്രയം തേടുന്നത് നല്ലതാണു.


സത്യത്തിൽ എന്തിനാണീ വർണവിപ്ലവം എന്ന് അറിയാഞ്ഞതുകൊണ്ടാണ് അങ്ങനെ ചെയ്യാതിരുന്നത്. കാര്യമറിഞ്ഞപ്പോൾ വർണവിപ്ലവം നടത്തിയ കുറേ പ്രൊഫൈലുകൾ ഞാനും ലൈക് ചെയ്തു. അത്ര ചെയ്യാനേ തോന്നിയുള്ളൂ.\nനീണ്ട അഞ്ച് വര്‍ഷത്തെ പ്രവാസ ജീവിതത്തിന് ശേഷമാണ് സുപ്രമണി ലീവിന് നാട്ടിലെത്തിയത്.അറബിയുടെ വീട്ടിലെ പണിക്കാരനായത് കൊണ്ട് സംസാ‍ാരത്തില് അറബി കടന്ന് കൂടുന്നത് സ്വാഭാവികമായിരുന്നു. നാട്ടിലെ ക്ഷേത്രോത്സവത്തിന്റെ അന്ന് മുന്തിയ സ്പ്രേയടിച്ചും മുഖത്തൊരു കണ്ണാടയും ഫിറ്റ് ചെയ്ത് സുപ്രമണി ക്ഷേത്രത്തിലെ ശ്രീകൊവിലില് തന്നെ കയറി തൊഴാന് തീരുമാനിച്ചു.കണ്ണിന് കുളിര്‍മയേകുന്ന തരുണീമണികളെ കണ്ട് ഏത് ദേവിയെ തൊഴണമെന്ന് ശങ്ക സുപ്രുവിനുണ്ടായി.\nഅപ്രതീക്ഷിതമായാണ് സുപ്രു തന്റെ കൂട്ടുകാരന് രാജുവിനെ അമ്പലത്തിനകത്ത് വെച്ച് കാണുന്നത്.പരിസരം മറന്ന് സുപ്രു രാജുവിനോട്:“അസ്സലാമു അലൈക്കും, ഡാ കൈഫഹാലക്കല്ലേ?”\nപിന്നെ സുപ്രു കുറേ നേരത്തിന് നിലത്തായിരുന്നില്ല. ഭക്തരുടെ നീണ്ട കരഘോഷം സുപ്രുവിനെ അവശനാക്കി. ആദ്യ ഘട്ടം ഒരു വിധം ഒതുങ്ങിയപ്പോള് ഒരു ഭക്തന് സുപ്രുവിനോടായി ചോദിച്ചു,”നിനക്കെങ്ങിനെ ധൈര്യം വന്നെടാ ഹിന്ദുക്കളുടെ അമ്പലത്തില് കയറാന്? ജീവന് വേണങ്കി സ്ഥലം വിട്ടോ”\nഭക്തരുടെ കരഘോഷത്തിനു ശേഷം സുപ്രുവിന്റെ പല ശരീര ഭാഗങ്ങളും തടി കൂടി വന്നു. വേദന ഉള്ളിലൊതുക്കി സുപ്രു ഭക്തനെ അരികിലേക്ക് വിളിച്ച് കൊണ്ട് പറഞ്ഞു,\n“വള്ളാഹി ഞാന് ഹിന്ദുവാണ്“\nപിറ്റേ ദിവസം സുപ്രുവിന്റെ ശവമടക്ക് നടന്നു!\nമലയാളം, മാതൃഭാഷ, ലേഖനം


എയിം ട്രെയിനർ - 8 പൂൾ മാസ്റ്റർ ഓഫ് ട്രെയിനിംഗ് ഡൗൺലോഡ്\nAim Trainer - 8 Pool Master of Training എന്ന പേരിൽ ഈ ആപ്പ് പ്രവർത്തിപ്പിക്കുക അല്ലെങ്കിൽ ApkOnline ഉപയോഗിച്ച് ഡൗൺലോഡ് ചെയ്യുക. ഞങ്ങളുടെ ആൻഡ്രോയിഡ് ഓൺലൈൻ എമുലേറ്റർ ഉപയോഗിച്ച് നിങ്ങൾക്ക് ഇത് ചെയ്യാൻ കഴിയും.\nഒരു പ്രൊഫഷണൽ കളിക്കാരനെപ്പോലെ കളിക്കാൻ ആഗ്രഹിക്കുന്നുണ്ടോ? വേഗം പോയി എയിം ട്രെയിനർ ഉപയോഗിക്കുക!\nഷൂട്ടിംഗിന്റെ ലക്ഷ്യം പരിശീലിപ്പിക്കാൻ നിങ്ങളെ സഹായിക്കുന്ന ഒരു ഉപകരണമാണ് എയിം ട്രെയിനർ. കളിക്കുമ്പോൾ ഇതിന് സ്വയമേവ മാർഗ്ഗനിർദ്ദേശം നീട്ടാനാകും. ടാർഗെറ്റ് ബോൾ എങ്ങനെ ലക്ഷ്യമാക്കി ഷൂട്ട് ചെയ്യാമെന്നും പന്ത് വേഗത്തിൽ ഷൂട്ട് ചെയ്യുന്നതിന്റെ തോന്നൽ കണ്ടെത്താൻ നിങ്ങളെ സഹായിക്കുന്നതെങ്ങനെയെന്ന് നിങ്ങളെ നയിക്കാൻ ഇത് വളരെ സൗകര്യപ്രദമാണ്. അത് മാത്രമല്ല, ബാങ്ക് ഷോട്ട്, കിക്ക് ഷോട്ട് എന്നിവയുടെ മാർഗ്ഗനിർദ്ദേശത്തെ പിന്തുണയ്ക്കാനും എയിം ട്രെയിനർക്ക് കഴിയും. ഈ സവിശേഷതകൾ നിങ്ങളുടെ ഷൂട്ടിംഗ് വിജയ നിരക്ക് വളരെയധികം മെച്ചപ്പെടുത്തും.\nമാത്രമല്ല, എയിം ട്രെയിനർ ബുദ്ധിമുട്ടുള്ള 3-വരി പാതയും നൽകുന്നു. ഈ വൈദഗ്ധ്യം ഉപയോഗിച്ച്, നിങ്ങൾക്ക് എപ്പോൾ വേണമെങ്കിലും പന്ത് പോക്കറ്റ് ചെയ്യാനാകും.\nചില 8 ബോൾ പൂൾ ഹാക്ക് ടൂളുകളിൽ നിന്ന് വ്യത്യസ്തമായി, AI ഇമേജ് തിരിച്ചറിയൽ ഉപയോഗിച്ച്, Aim പരിശീലകൻ സ്വയമേവ മാർഗ്ഗനിർദ്ദേശം തത്സമയം വിപുലീകരിക്കുന്നു. ഇത് കളിക്കാരന്റെ കഴിവ് ശക്തമായി മെച്ചപ്പെടുത്തുന്നു.\n1. യാന്ത്രിക വിപുലീകരണ മാർഗ്ഗനിർദ്ദേശം, 8 പൂൾ കളിക്കാരന്റെ തിരഞ്ഞെടുപ്പ്\n2. സപ്പോർട്ട് കുഷൻ ഷോട്ടുകൾ, 3-ലൈനുകൾ\n3. ചില 8 ബോൾ പൂൾ ഹാക്ക് ടൂളുകളിൽ നിന്ന് വ്യത്യസ്തമായി, ഇത് AI ഇമേജ് തിരിച്ചറിയൽ ഉപയോഗിക്കുന്നു\nനിരാകരണം: എയിം ട്രെയിനർ പന്ത് എങ്ങനെ മികച്ച രീതിയിൽ ഷൂട്ട് ചെയ്യാമെന്ന് നിങ്ങളെ പരിശീലിപ്പിക്കുന്നതിനുള്ള ഒരു ഉപകരണമാണ്, ബന്ധപ്പെട്ട ഗെയിമുകളിലൊന്നും ഇത് ഉപയോഗിക്കരുത്.\nApkOnline.net-ൽ നിന്ന് ഞങ്ങളുടെ ആൻഡ്രോയിഡ് ഓൺലൈൻ എമുലേറ്റർ ഉപയോഗിച്ച് എയിം ട്രെയിനർ - 8 പൂൾ മാസ്റ്റർ ഓഫ് ട്രെയിനിംഗ് പ്രവർത്തിപ്പിക്കുക അല്ലെങ്കിൽ ഡൗൺലോഡ് ചെയ്യുക\nഡെവലപ്പർ: ക്ലാരിസ ഐവ്സ്\nആപ്പ് പതിപ്പ്: 1.1.1\nആപ്പ് വലുപ്പം: 15M\nസമീപകാല മാറ്റങ്ങൾ: പ്രകടനം ഒപ്റ്റിമൈസ് ചെയ്യുക.\nഅവർ പറയുന്നത് പോലെ സാവധാനവും ഞെരുക്കവും 100% കൃത്യവുമല്ല, ഞാൻ പരിചയസമ്പന്നനായ 8 ബോൾ പൂളറാണ്, വർഷങ്ങളോളം ഗെയിമിൽ ഉണ്ട്. അതുകൊണ്ട് ഞാൻ തമാശയ്ക്ക് ഇത് പരീക്ഷിച്ചു.. ഞാൻ ഒരു 100k ഗെയിം കളിച്ചു, അവർ എനിക്ക് കാണിച്ചുതന്ന മാർഗ്ഗനിർദ്ദേശങ്ങളും ഓരോ ഷോട്ടിനും ഉപയോഗിക്കാനുള്ള ശക്തിയെക്കുറിച്ചുള്ള എന്റെ അറിവും മാത്രമാണ് ഉപയോഗിച്ചത്. കൃത്യത കണക്കാക്കാൻ ഞാൻ എന്റെ സ്വന്തം കണ്ണുകൾ ഉപയോഗിച്ചില്ല, ആ ഗെയിം എനിക്ക് നഷ്ടമായി.. ഈ ഉപയോഗശൂന്യമായ തട്ടിപ്പ് ടൂളിൽ നിന്ന് അൺസബ്‌സ്‌ക്രൈബുചെയ്‌ത് അൺഇൻസ്റ്റാൾ ചെയ്യുക.\n'ആപ്പ് നന്നായി പ്രവർത്തിക്കുന്നു. എയിം ട്രെയിനർ ആപ്പ് വഴി 8ബോൾ തുറക്കണം. അത് ചെയ്യേണ്ടത് ചെയ്യുന്നു. പ്രീമിയം ആപ്പ് വാങ്ങി. 2/4 അപ്‌ഡേറ്റ് ചെയ്യുക2മാസത്തേക്ക് ഈ ആപ്പ് ഉണ്ടായിരുന്നു. ആപ്പ് പ്രവർത്തനം നിർത്തി. കുറച്ച് സമയം മാത്രമേ പ്രവർത്തിക്കൂ അല്ലെങ്കിൽ "ബാങ്ക് ഷോട്ടുകൾക്ക്" മാത്രം പ്രവർത്തിക്കുന്നു. നിങ്ങൾ ഒരു പന്തിന് മുകളിലൂടെ പോകുമ്പോൾ മാർഗ്ഗനിർദ്ദേശം ഇല്ലാതാകും. അത് ലക്ഷ്യത്തെ പരാജയപ്പെടുത്തുന്നു. അത് പരിഹരിച്ചില്ലെങ്കിൽ ഞാൻ അൺഇൻസ്റ്റാൾ ചെയ്യാനും അൺസബ്‌സ്‌ക്രൈബ് ചെയ്യാനും പോകുന്നു, അത് ചെയ്യാൻ ഞാൻ വെറുക്കുന്നു. ഞാൻ ഈ ആപ്പ് ഇഷ്‌ടപ്പെടുന്നു, മിക്കവാറും എല്ലാ ദിവസവും ഞാൻ ഇത് ഉപയോഗിക്കുന്നു. അത് ഇനി പ്രവർത്തിക്കില്ല.`,\nതീർച്ചയായും പണത്തിന് അർഹതയില്ല, ഗെയിമിനൊപ്പം അപൂർവ്വമായി പ്രവർത്തിക്കുന്നു, ചിലപ്പോൾ അത് പ്രവർത്തിക്കുമ്പോൾ അത് വളരെ മോശമായി തകരാറിലാകുകയും സാധാരണയായി എളുപ്പത്തിൽ നിർമ്മിക്കുന്ന ഷോട്ടുകളിൽ ഇടയ്ക്കിടെ നഷ്ടപ്പെടുകയും ചെയ്യുന്നു. ഈ ആപ്പിൽ നിങ്ങളുടെ പണം പാഴാക്കരുത്.\nനല്ല സോഫ്‌റ്റ്‌വെയർ, പക്ഷേ എപ്പോഴും പ്രവർത്തിക്കില്ല. ഇത് പ്രവർത്തിക്കുമ്പോൾ വളരെ മികച്ചതാണ്. സ്‌ട്രെയിറ്റ് ഷോട്ടുകൾ മികച്ചതാണെങ്കിലും ബാങ്ക് ഷോട്ടുകൾ അത്ര മികച്ചതല്ല. അപ്‌ഗ്രേഡ് ചെയ്‌തതിനുശേഷം ഇത് 8 ബോൾ ആപ്പ് ഫ്രീസുചെയ്യുന്നു. കൂടാതെ സഹായിക്കാൻ സാങ്കേതിക പിന്തുണയുമില്ല. നിങ്ങളുടെ ഇമെയിലിന് ഉത്തരം നൽകാൻ പല്ല് വലിക്കുന്നത് പോലെയാണിത്. സാങ്കേതിക പിന്തുണയുടെ അഭാവം, മോശം ആശയവിനിമയം എന്നിവ കൈകാര്യം ചെയ്യാൻ നല്ല കമ്പനിയല്ല.\nഞാൻ ഇത് ഒരാഴ്ചയായി ഉപയോഗിക്കുന്നു, ഇത് തീർച്ചയായും എന്നെ കൂടുതൽ വിജയിക്കാൻ സഹായിച്ചു. 3-ലൈൻ എയിം അസിസ്റ്റ് 100% കൃത്യമല്ല, മികച്ച രീതിയിൽ പ്രവർത്തിക്കാൻ നിങ്ങൾ ഉയർന്ന പവർ ക്യൂ ഉപയോഗിക്കണം എന്നതാണ് എന്റെ ഏക പരാതി. ബാങ്ക് ഷോട്ടുകൾക്ക് നല്ലത്. ഞാൻ ഒറ്റ നീണ്ട വരയിൽ പറ്റിനിൽക്കുകയും ദിവസം മുഴുവൻ നേരായ ബക്കറ്റുകൾ ഉണ്ടാക്കുകയും ചെയ്യുന്നു."


വിവാഹപ്രായ ഏകീകരണ ബിൽ സ്റ്റാൻഡിങ് കമ്മിറ്റിക്ക് വിട്ടു; ബിൽ കീറിയെറിഞ്ഞ് പ്രതിപക്ഷം. - truenewsmalayalam.com\nHome / NEW DELHI / വിവാഹപ്രായ ഏകീകരണ ബിൽ സ്റ്റാൻഡിങ് കമ്മിറ്റിക്ക് വിട്ടു; ബിൽ കീറിയെറിഞ്ഞ് പ്രതിപക്ഷം.\nവിവാഹപ്രായ ഏകീകരണ ബിൽ സ്റ്റാൻഡിങ് കമ്മിറ്റിക്ക് വിട്ടു; ബിൽ കീറിയെറിഞ്ഞ് പ്രതിപക്ഷം.\ntruenewsmalayalam.com December 21, 2021 NEW DELHI\nന്യൂഡൽഹി(www.truenewsmalayalam.com) : ലോക്‌സഭയിൽ അവതരിപ്പിച്ച വിവാഹപ്രായ ഏകീകരണ ബിൽ പ്രതിപക്ഷത്തിന്‍റെ കടുത്ത പ്രതിഷേധത്തിനൊടുവിൽ സ്റ്റാൻഡിങ് കമ്മിറ്റിക്ക് വിട്ടു. കേന്ദ്ര വനിതാ ശിശുക്ഷേമവകുപ്പ് മന്ത്രി സ്മൃതി ഇറാനിയാണ് ബില് അവതരിപ്പിച്ചത്. ഇന്ത്യ മുഴുവൻ ഒരു വിവാഹ നിയമമെന്ന് ബില് അവതരിപ്പിച്ച സ്മൃതി ഇറാനി പറഞ്ഞു. എല്ലാ വ്യക്തിനിയമങ്ങൾക്കും മേലേയാകും വിവാഹനിയമം എന്ന് അവര് കൂട്ടിച്ചേര്‍ത്തു. സ്റ്റാൻഡിങ് കമ്മിറ്റി റിപ്പോർട്ട് ലഭിച്ച ശേഷം ലോക്സഭ ബിൽ പിന്നീട് പരിഗണിക്കും.\nവിവാഹനിയമ ബില്ലിന്‍റെ കരട് ഒരു മണിക്കൂർ മുമ്പാണ് എം.പിമാർക്ക് നൽകിയത്. ബിൽ ഭരണ ഘടന വിരുദ്ധമാണെന്ന് ലോക്സഭയില് ഇ.ടി. മുഹമ്മദ് ബഷീർ എം.പി പറഞ്ഞു. ലോക്സഭയില് ബില്ല് കീറിയെറിഞ്ഞുകൊണ്ടാണ് പ്രതിപക്ഷ എം.പിമാര് പ്രതിഷേധിച്ചത്. ബഹളത്തിനൊടുവിൽ ലോക്സഭ നാളേക്ക് പിരിഞ്ഞു.\nകഴിഞ്ഞ ബുധനാഴ്ചയാണ് പെണ്‍കുട്ടികളുടെ വിവാഹപ്രായം ഉയര്‍ത്തുന്നതിന് കേന്ദ്ര മന്ത്രിസഭ അംഗീകാരം നല്‍കിയത്. സ്ത്രീകളുടെ വിവാഹ പ്രായപരിധി പതിനെട്ടിൽ നിന്നും 21 ആക്കി വർധിപ്പിക്കുന്നതാണ് ബില്ലിലെ പ്രധാന നിർദേശം. കോണ്‍ഗ്രസ്, സമാജ് വാദി പാർട്ടി, സി.പി.ഐ, സി.പി.എം എന്നിവർ ബില്ലിനെതിരെ കടുത്ത വിമർശനം ഉന്നയിച്ച് നേരത്തെ തന്നെ രംഗത്ത് വന്നിരുന്നു.


നടിമാരെ തഴുകാറുണ്ട്! നിങ്ങളെ അഭിനയിപ്പിച്ചാല് എന്ത് പകരം തരുമെന്നും അദ്ദേഹം ചോദിക്കാറുണ്ട്! മീ ടൂ -Oneindia-Bollywood-Malayalam-WSFDV\nനടിമാരെ തഴുകാറുണ്ട്! നിങ്ങളെ അഭിനയിപ്പിച്ചാല് എന്ത് പകരം തരുമെന്നും അദ്ദേഹം ചോദിക്കാറുണ്ട്! മീ ടൂ\nOneindia | 10th Oct, 2018 05:38 PM\nഹോളിവുഡില് നിന്നുമായിരുന്നു മി ടൂ തുടങ്ങിയത്. തങ്ങള്‍ക്ക് നേരിടേണ്ടി വന്ന മോശം അനുഭവത്തെക്കുറിച്ചായിരുന്നു അന്ന് അവരരെല്ലാം പറഞ്ഞത്. സിനിമാലോകത്തെ ഒന്നടങ്കം നടുക്കുന്ന തരത്തിലുള്ള കാര്യത്തെക്കുറിച്ചായിരുന്നു അന്നത്തെ വെളിപ്പെടുത്തലുകള്. നാളുകള്‍ക്ക് ശേഷം ഈ സംഭവം ബോളിവുഡിലേക്കെത്തിയതില് തനിക്ക് സന്തോഷമുണ്ടെന്നും കുറച്ച് കാര്യങ്ങള് തുറന്നുപറയണമെന്ന് അന്ന് താന് കരുതിയിരുന്നതായും ആ സമയത്ത് പറഞ്ഞിരുന്നുവെങ്കില് അത് പബ്ലിക് അറ്റന്‍ഷന് നേടാന് വേണ്ടിയാണെന്ന തരത്തില് വ്യാഖ്യാനിച്ചേനെയെന്നും അദ്ദേഹം പറയുന്നു.\nപിന്തുണയ്ക്കില്ലെന്ന് കരുതി മൗനം പാലിച്ചു\nതന്നെ വളരെയധികം വിഷമിപ്പിച്ച കാര്യങ്ങളുള്‍പ്പടെ പല മോശം കാര്യങ്ങളും സിനിമയില് അരങ്ങേറിയിരുന്നു. ആരും പിന്തുണയ്ക്കില്ലെന്ന് കരുതിയാണ് അന്ന് താന് മിണ്ടാതിരുന്നതെന്നും അദ്ദേഹം പറയുന്നു. താന് പറയാന് പവുന്ന സംഭവങ്ങളില്‍പ്പെട്ടവരുടെപേര് പുറത്തുവിടുന്നില്ലെന്നും അദ്ദേഹം വ്യക്തമാക്കിയിട്ടുണ്ട്. താന് ബോളിവുഡിലെ തുടക്കക്കാരനായിരുന്ന സമയത്തായിരുന്നു ഈ സംഭവം അരങ്ങേറിയതെന്ന് അദ്ദേഹം പറയുന്നു.\nസിനിമയിലേക്ക് നായികയെ കണ്ടെത്തുന്നതിന് വേണ്ടിയായിരുന്നു ആ സംവിധായകന് ഓഡീഷന് നടത്തിയത്. ബിക്കിനിയുള്‍പ്പടെ പല തരത്തിലുള്ള ഡ്രസ്സുകള് ധരിപ്പിച്ച് വിവിധ പോസിലുള്ള ചിത്രങ്ങള് അദ്ദേഹം പകര്‍ത്തിയിരുന്നു. സംവിധായകന്റെ ലാപ്‌ടോപിലേക്കായിരുന്നു ഈ സംഭവങ്ങള് പോയത്. ഈ ചിത്രങ്ങളോ നായികമാരെയോ അദ്ദേഹം സിനിമയ്ക്കായി പരിഗണിക്കുകയും ചെയ്തിരുന്നില്ല. അത് പോലെ തന്നെ അന്ന് ആ ചിത്രത്തില് അഭിനയിച്ച നടിക്ക് മറ്റ് ചില കാര്യങ്ങളും സംഭവിച്ചിരുന്നു. അത് പറയണോ വേണ്ടയോ എന്ന കാര്യത്തെക്കുറിച്ച് അവര് തന്നെ തീരുമാനിക്കട്ടെയെന്നും ഇമ്രാന് ഖാന് പറയുന്നു.\nനടിമാര് പരാതി പറഞ്ഞിരുന്നു\nവികാസ് ബഹലിനെതിരെ നേരത്തെയും പരാതികളുണ്ടായിരുന്നുവെന്നു പലരും തന്നടും അക്കാര്യത്തെക്കുറിച്ച് പറഞ്ഞിരുന്നതായും അദ്ദേഹം പറയുന്നു. നടിമാരെ മശമായി സ്പര്‍ശിക്കുന്നതിന് പുറമെ താങ്കളെ നായികയാക്കിയാല് തനിക്ക് എന്ത് കിട്ടുമെന്ന് വരെ അദ്ദേഹം ചോദിച്ചിരുന്നതായും തനിക്കറിയാമെന്ന് അദ്ദേഹം പറയുന്നു. ബോളിവുഡിലെ പലര്‍ക്കും ഇത്തരത്തിലുള്ള സംഭവത്തെക്കുറിച്ച് അറിയാമെന്നും പലരും മൂടിവെക്കുകയായിരുന്നുവെന്നും ഇമ്രാന് പറയുന്നു.\nപലരുടെയും യഥാര്‍ത്ഥ മുഖമാണഅ ഇനി പുറത്തുവരുന്നത്. വികാസ് ബഹലിനെക്കുറിച്ച് നിരവധി പേര് ആരോപണങ്ങള് ഉന്നയിച്ചിരുന്നുവെങ്കിലും അതൊന്നും അദ്ദേഹത്തെ ബാധിച്ചിരുന്നില്ല എന്ന് മാത്രമല്ല അദ്ദേഹം ഹൃത്വികിനോടൊപ്പം പുതിയ സിനിമ ചെയ്യുകരയുമാണ്. ഇത്തരത്തില്‍തനിക്ക് നേരിടേണ്ടചി വന്ന ദുരനുഭവത്തെക്കുറിച്ച് തുറന്നുപറയുന്നവരെ താന് അഭിനന്ദിക്കുന്നുവെന്നും കണ്‍മുന്നില് അരങ്ങേറിയ പല കാര്യങ്ങളെക്കുറിച്ചും മിണ്ടാതിരുന്നതില് നാണക്കേട് തോന്നുന്നുവെന്നും ഇമ്രാന് ഖാന് പറയുന്നു.\nഇന്ത്യയൊട്ടുക്കും മീ ടൂ തുറന്നുപറച്ചിലുകള് വീണ്ടും തരംഗമായിക്കൊണ്ടിരിക്കുകയാണ്. ഹോളിവുഡിലും ബോളിവുഡിലും മാത്രമല്ല ഇങ്ങ് മലയാളത്തിലും ഇത്തരം തുറന്നുപറച്ചിലുകള് എത്തിയതോടെ ആകെ ഞെട്ടിയിരിക്കുകയാണ് സിനിമാലോകം. മുകേഷിനെക്കുറിച്ചുള്ള തുറന്നുപറച്ചിലുകളുമായാണ് കാസ്റ്റിങ് ഡയറക്ടറായ ടെസ് ജോസഫ് എത്തിയത്. കോടീശ്വരന് പരിപാടിയുടെ സമയത്ത് നേരിടേണ്ടി വന്ന ദുരനുഭവത്തെക്കുറിച്ചായിരുന്നു ഇവര് തുറന്നുപറഞ്ഞത്. അങ്ങനെയൊരാളെ അറിയില്ലെന്നും താന് അത്തരക്കാരനല്ലെന്നുമായിരുന്നു മുകേഷിന്റെ പ്രതികരണം. മലയാളത്തില് ഇത് തുടങ്ങിയത് ഇപ്പോഴാണെങ്കിലും ബോളിവുഡില് നേരത്തെ തന്നെ ഇത്തരം തുറന്നുപറച്ചിലുകള് അരങ്ങേറിയിരുന്നു.\nനാന പടേക്കറില് നിന്നും നേരിടേണ്ടി വന്ന മോശം അനുഭവത്തെക്കുറിച്ചായിരുന്നു താരം തുറന്നുപറഞ്ഞത്. അത്തരത്തിലൊരു സംഭവത്തെക്കുറിച്ച് അറിഞ്ഞതിന് ശേഷം വ്യത്യസ്ത പ്രതികരണങ്ങളായിരുന്നു സിനിമാലോകത്തുനിന്നും ലഭിച്ചത്. താരത്തെ അനുകൂലിച്ച് ഒരു വിഭാഗം രംഗത്തെത്തിയപ്പോള് മറിവിഭാഗം രൂക്ഷവിമര്‍ശനവുമായെത്തുകയായിരുന്നു. സോഷ്യല് മീഡിയയിലൂടെ ഇത്തരം തുറന്നുപറച്ചിലുകള് ക്ഷണനേരം കൊണ്ടാണ് വൈറലാവുന്നത്. ഇത്തരത്തില് നായികമാര്‍ക്ക് നേരിടേണ്ടി വന്ന ദുരനുഭവത്തെക്കുറിച്ച് നേരത്തെ തന്നെ മനസ്സിലാക്കിയിരുന്നുവെന്നും പല വിഗ്രഹങ്ങളും തകര്‍ന്നുവീഴാന് പോവുകയാണെന്നുമാണ് ഇമ്രാന് ഖാന് പറയുന്നത്.


'നീ ഈ വണ്ടിയില് കയറാന് വാ, ഞാന് കാണിച്ചു തരാം'; ഭീഷണിപ്പെടുത്തിയ കണ്ടക്റ്ററുടെ പണി തെറിപ്പിച്ച് വ - Samakalika Malayalam\n'നീ ഈ വണ്ടിയില് കയറാന് വാ, ഞാന് കാണിച്ചു തരാം'; ഭീഷണിപ്പെടുത്തിയ കണ്ടക്റ്ററുടെ പണി തെറിപ്പിച്ച് വിദ്യാര്‍ത്ഥിനി\nBy സമകാലിക മലയാളം ഡെസ്‌ക് | Published: 29th June 2018 12:46 AM |\nLast Updated: 29th June 2018 12:46 AM | A+A A- |\nകൊച്ചി; സ്വകാര്യ ബസ് ജീവനക്കാര്‍ക്ക് വിദ്യാര്‍ത്ഥികള് വണ്ടിയില് കയറുന്നത് ചതുര്‍ത്തിയാണ്. നക്കാപ്പിച്ച പൈസ തന്ന് ബസില് തിരക്കുണ്ടാക്കാന് വന്നിരിക്കുകയാണ് എന്ന ചിന്തയാണ് അവര്‍ക്ക്. പലപ്പോഴും മറ്റുള്ളവരുടെ മുന്നിലിട്ട് കുട്ടികളെ വഴക്കുപറയാനും നാണം കെടുത്താനും ഇവര് മടിക്കാറില്ല. എന്നാല് ചീത്തയും കേട്ട് തിരികെ പോകുന്ന പഴയ പിള്ളേരല്ല ഇപ്പോള്. അനാവശ്യം പറഞ്ഞാല് നല്ല പണി കൊടുക്കാനും അവര്‍ക്കറിയാം. കഴിഞ്ഞ ദിവസം അനാവശ്യമായി ചീത്ത പറഞ്ഞ കണ്ടക്റ്ററുടെ പണി തെറിപ്പിച്ചിരിക്കുകയാണ് ലക്ഷ്മി വി. രാജ് എന്ന പത്താംക്ലാസ് കാരി.\nചീത്ത പറഞ്ഞതിന് ട്രാഫിക് പൊലീസ് ഉദ്യോഗസ്ഥര്‍ക്കാണ് ലക്ഷ്മി പരാതി നല്‍കിയത്. ഇതിനെ തുടര്‍ന്ന് കണ്ടക്റ്ററുടെ ലൈസന്‍സ് റദ്ദാക്കാനൊരുങ്ങുകയാണ് അധികൃതര്. വല്ലാര്‍പാടം സ്വദേശി വിജയരാഘവന്റെ മകള് ലക്ഷ്മിയാണ് കഥയിലെ ഹീറോ. കഴിഞ്ഞ ബുധനാഴ്ചയാണ് എറണാകുളം ഗേള്‍സ് ഹൈസ്‌കൂള് വിദ്യാര്‍ത്ഥിനിയായ ലക്ഷ്മി വളഞ്ഞമ്പലത്തു നിന്നും ഹൈക്കോര്‍ട്ട് ജംഗ്ഷനിലേക്ക് ബസ് കയറി. ജനാലയുടെ അരികിലെ സീറ്റിലാണ് ലക്ഷ്മിയും കൂട്ടുകാരിയും ഇരുന്നത്. ജനാല സ്വല്‍പം തുറന്ന നിലയിലായിരുന്നു. അപ്പോള് ലക്ഷ്മി ജനാല തുറക്കാന് ശ്രമിച്ചു.\nഇത് കണ്ട് കണ്ടക്റ്റര് ദേഷ്യപ്പെടാന് തുടങ്ങി. കയറിയപ്പോള് തന്നെ നശിപ്പിച്ചു എന്നാരോപിച്ചായിരുന്നു ചീത്തവിളി. 'ജനാല താഴ്ത്തടീ' എന്ന് ആക്രോശിക്കുകയും ചെയ്തു. മറ്റുള്ളവര്‍ക്ക് ടിക്കറ്റ് കൊടുക്കുന്നതിന് ഇടയില് കണ്ടക്റ്റര് ചീത്ത വിളി തുടര്‍ന്നു. ജനാല പൊക്കിയത് താനല്ലെന്ന് പറഞ്ഞു നോക്കിയെങ്കിലും രക്ഷയുണ്ടായില്ല. ലക്ഷ്മിയേയും കൂട്ടുകാരികളേയും അയാള് കളിയാക്കുകയും ചീത്തപറയുകയും ചെയ്തു. ഹൈക്കോര്‍ട്ടില് ഇറങ്ങുമ്പോള് 'നീ ഈ വണ്ടിയില് കയറാന് വാ, ഞാന് കാണിച്ചു തരാം'.എന്നായിരുന്നു ഭീഷണി.\nഎന്നാല് ഇതിലൊന്നും ലക്ഷ്മി കുലുങ്ങിയില്ല. ബസിന്റെ നമ്പര് എഴുതിയെടുത്ത് വിദ്യാര്‍ത്ഥി എറണാകുളം ട്രാഫിക് സ്റ്റേഷനില് പരാതി നല്‍കി. വൈറ്റില- വൈറ്റില സര്‍ക്കുലര് സര്‍വീസ് നടത്തുന്ന ബസായിരുന്നു ഇത്. സംഭവത്തില് കണ്ടക്റ്ററില് നിന്ന് പിഴ ഈടാക്കി. ഇത് കൂടാതെയാണ് ലൈസന്‍സ് റദ്ദാക്കാനുള്ള നടപടി. പണം കൊടുത്ത് കേസ് ഒതുക്കി തീര്‍ക്കാന് ബസ്സുകാര് ശ്രമിച്ചെങ്കിലും ലക്ഷ്മിയും അച്ഛനും തങ്ങളുടെ നിലപാടില് ഉറച്ചു നില്‍ക്കുകയായിരുന്നു.\nkochi bus student


നേപ്പാളിൽ ഒലി വീണ്ടും പ്രധാനമന്ത്രി; പ്രതിപക്ഷത്തിന് ഭൂരിപക്ഷം തെളിയിക്കാനായില്ല | 14May2021\nകാഠ്മണ്ഡു: നേപ്പാളിൽ പുറത്തായി ദിവസങ്ങൾക്കുശേഷം കെ.പി. ശർമ ഒലി പ്രധാനമന്ത്രിസ്ഥാനത്ത് തിരിച്ചെത്തി. തിങ്കളാഴ്ച പാർലമെന്റിൽനടന്ന വിശ്വാസവോട്ടെടുപ്പിൽ ഒലി പരാജയപ്പെട്ടിരുന്നു. തുടർന്ന്, പ്രതിപക്ഷത്തുള്ള നേപ്പാളി കോൺഗ്രസ് സഖ്യസർക്കാരുണ്ടാക്കാൻ ശ്രമിച്ചെങ്കിലും ഭൂരിപക്ഷപിന്തുണ ഉറപ്പാക്കാനായില്ല. ഇതോടെയാണ് ഏറ്റവുംവലിയ ഒറ്റകക്ഷിയുടെ നേതാവെന്ന നിലയിൽ ഒലി സ്ഥാനത്തേക്ക് തിരിച്ചെത്തിയത്.\nവെള്ളിയാഴ്ച ഒലിയും ഉപപ്രധാനമന്ത്രി ഈശ്വർ പൊഖ്രായേൽ ഉൾപ്പെടെയുള്ള മറ്റുമന്ത്രിമാരും വീണ്ടും സത്യപ്രതിജ്ഞചെയ്ത് അധികാരമേറ്റു. പ്രസിഡന്റ് ബിദ്യാദേവി ഭണ്ഡാരി സത്യവാചകം ചൊല്ലിക്കൊടുത്തു. പഴയ മന്ത്രിസഭാംഗങ്ങളെയെല്ലാം ഒലി നിലനിർത്തി. അതേസമയം, അധികാരത്തിലിരിക്കാൻ 30 ദിവസത്തിനുള്ളിൽ പാർലമെന്റിൽ ഒലി ഭൂരിപക്ഷം തെളിയിക്കേണ്ടതുണ്ട്.\nഒലിയുമായി തെറ്റിപ്പിരിഞ്ഞ മുൻ പ്രധാനമന്ത്രി പുഷ്പകമൽ ദഹൽ പ്രചണ്ഡയുടെ പിന്തുണയോടെ സർക്കാർ രൂപവത്‌കരിക്കാനാണ് നേപ്പാളി കോൺഗ്രസ് പാർട്ടി പ്രസിഡന്റ് ഷേർ ബഹാദൂർ ദ്യൂബ ലക്ഷ്യമിട്ടിരുന്നത്. മുൻ പ്രധാനമന്ത്രി മാധവ് കുമാർ നേപ്പാളിനെ പിന്തുണയ്ക്കുന്ന 28 അംഗങ്ങളെ രാജിവെപ്പിച്ച് കൂടെക്കൂട്ടാനും തീരുമാനിച്ചിരുന്നു. എന്നാൽ, അവസാനനിമിഷം ഒലിയുമായി കൂടിക്കാഴ്ച നടത്തിയ മാധവ് കുമാർ തീരുമാനങ്ങളിൽനിന്ന് പിന്മാറിയതോടെ പ്രതിപക്ഷത്തിന്റെ നീക്കങ്ങൾ പരാജയപ്പെട്ടു.\nപാർലമെന്റിൽ ഒലിയുടെ പാർട്ടിക്ക് 121 അംഗങ്ങളാണുള്ളത്. നേപ്പാളി കോൺഗ്രസിന് 61-ഉം പ്രചണ്ഡവിഭാഗത്തിന് 49-ഉം. 271 അംഗ പാർലമെന്റിൽ ഭൂരിപക്ഷത്തിന് 136 പേരുടെ പിന്തുണ ആവശ്യമാണ്.


jofra archer comments about the best t20 bowlers - Malayalam MyKhel\n» ട്വന്റി20യിലെ മികച്ച ബൗളര് ആര്? ബൂംറയും റാഷിദും മാത്രമല്ല,ഞാനുമുണ്ടെന്ന് രാജസ്ഥാന്റെ ഇംഗ്ലണ്ട് താരം\nPublished: Thursday, March 28, 2019, 15:33 [IST]\nT20യിലെ മികച്ച ബൗളര് ആര്? | Oneindia Malayalam\nരാജ്‌കോട്ട്: ട്വന്റി20 ക്രിക്കറ്റിലെ സമീപ കാല ബൗളിങ് റെക്കോഡുകളില് ഏറ്റവും കൂടുതല് നേട്ടം കൊയ്ത താരമാണ് ഇംഗ്ലണ്ടിന്റെ ജോഫ്ര ആര്‍ച്ചര്. ഇതുവരെ ഇംഗ്ലണ്ടിന്റെ ദേശീ ടീമിലേക്ക് വിളിയെത്തിയില്ലെങ്കിലും ഓള്‍റൗണ്ട്് പ്രകടനത്തോടെ ലീഗ് ക്രിക്കറ്റുകളിലെ പ്രിയതാരമായി ചുരുങ്ങിയ കാലംകൊണ്ട് ആര്‍ച്ചര് മാറി. മീഡിയം പേസറായ ആര്‍ച്ചര് ഡെത്ത് ഓവറുകളിലാണ് കൂടുതല് മികവുകാട്ടുന്നത്. യോര്‍ക്കറുകളും സ്ലോബോളും ബൗണ്‍സുമെല്ലാം അനായാസം വഴങ്ങുന്ന ആര്‍ച്ചറിനെ ഇംഗ്ലണ്ട് ക്രിക്കറ്റ് ടീമിന്റെ ഭാവി വാഗ്ദാനമായാണ് വിലയിരുത്തപ്പെടുന്നത്.\nബിഗ് ബാഷ് ലീഗിലെ സൂപ്പര് പ്രകടനത്തിന് ശേഷം അവസാന സീസണോടെ ഇന്ത്യന് പ്രീമിയര് ലീഗിലേക്കെത്തിയ ആര്‍ച്ചര് ഈ സീസണിലും രാജസ്ഥാന് റോയല്‍സില് സ്ഥാനം പിടിച്ചു. അവസാന ഓവറുകളില് ബാറ്റുകൊണ്ടും തിളങ്ങാന് കെല്‍പ്പുള്ള ആര്‍ച്ചറെ രാജസ്ഥാന് റോയല്‍സും ഏറെ പ്രതീക്ഷയോടെയാണ് കാണുന്നത്. 11 ഐ.പി.എല് മത്സരങ്ങള് കളിച്ചിട്ടുള്ള ആര്‍ച്ചര് 15 വിക്കറ്റും പോക്കറ്റിലാക്കിയിട്ടുണ്ട്. ട്വന്റി20യില് മികച്ച റെക്കോഡുകളുള്ള ആര്‍ച്ചര് പഞ്ചാബിനെതിരായ മത്സരത്തിന് ശേഷം നടത്തിയ അഭിമുഖത്തില് പറഞ്ഞ കമന്റ് ക്രിക്കറ്റ് ലോകത്ത് ചര്‍ച്ചയായിക്കൊണ്ടിരിക്കുകയാണ്.\nബൂംറയും റാഷിദും കേമന്\nട്വന്റി20 ക്രിക്കറ്റില് ഏറ്റവും മികച്ച ബൗളര് ഇന്ത്യയുടെ ജസ്പ്രീത് ബൂംറയും അഫ്ഗാനിസ്ഥാന്റ റാഷിദ് ഖാനും കൂടെ ഞാനുമാണെന്നാണ് ജോഫ്ര ആര്‍ച്ചര് പറഞ്ഞത്.\nജസ്പ്രീത് ബൂംറ മികച്ച ബൗളറാണ്. ന്യൂബോളില് മികച്ച വേഗത്തില് പന്തെറിയാന് ബൂംറയ്ക്ക് സാധിക്കും. സ്ലോ ബൗളും അതിവേഗ യോര്‍ക്കറും എറിയാന് സാധിക്കുന്ന തരത്തിലാണ് ബൂംറയുടെ ആക്ഷന്. ട്വന്റി20 ഫോര്‍മാറ്റില് ഓരോ റണ്‍സിനും പ്രാധാന്യമുണ്ട്. ഡെത്ത് ഓവറുകളില് ബൂംറയുടെ ബൗളിങ് മികച്ചതാണ്. അതുപോലെ തന്നെയാണ് റാഷിദ് ഖാനും. സ്പിന് ബൗളുകൊണ്ട് ബാറ്റ്‌സ്മാനെ വട്ടം കറക്കുകയാണവന്. ഗൂഗ്ലിയിലൂടെ വിക്കറ്റുകള് വാരിക്കൂട്ടുന്ന റാഷിദിനെ മറ്റുള്ളവരില് നിന്ന് വ്യത്യസ്തനാക്കുന്നത് വിക്കറ്റ് നേടാനുള്ള കഴിവാണ്. ഡെത്ത് ഓവറുകളില്‍പ്പോലും സമ്മര്‍ദ്ദമില്ലാതെ മികച്ച രീതിയില് പന്തെറിയാനുള്ള കഴിവ് സണ് റൈസേഴ്‌സ് ഹൈദരാബാദിന്റ റാഷിദിനുണ്ടെന്നും ആര്‍ച്ചര് പറഞ്ഞു.\nഡെത്ത് ഓവറുകള് കൂടുതല് ഇഷ്ടം\nഎന്റെ ബൗളിങും ബൂംറയ്ക്കും റാഷിദിനും ഒപ്പമാണ്. ആദ്യ ഓവറുകളിലും ഡെത്ത് ഓവറുകളിലും ഒരേ മികവോടെ പന്തെറിയാന് എനിക്ക് സാധിക്കും. ബൗണ്‍സറുകളും സ്ലോ ബോളുകളും മാറിമാറി എറിയാന് സാധിക്കും. എന്നാല് ഡെത്ത് ഓവറുകളില് സ്ലോ ബോളുകളാണ് ഞാന് കൂടുതല് ഉപയോഗിക്കാറ്. കൃത്യമായ യോര്‍ക്കറും ബാറ്റ്‌സ്മാനെ സമ്മര്‍ദ്ദത്തിലാക്കുമെന്നും താരം അഭിപ്രായപ്പെട്ടു. രാജസ്ഥാന് പ്ലേ ഓഫില് സ്ഥാനം നേടിക്കൊടുക്കുകയാണ് ലക്ഷ്യം. ഫൈനല് ചിന്ത അതിന് ശേഷമേ ഉള്ളു. കൂടുതല് വിക്കറ്റ് വീഴ്ത്തിയവര്‍ക്കുള്ള പര്‍പ്പിള് ക്യാപ് സ്വന്തമാക്കണമെന്നാണ് ആഗ്രഹം. ലോകകപ്പിനുള്ള ഇംഗ്ലണ്ട് ടീമില് സ്ഥാനം പിടിക്കാന് കഴിയുമെന്നാണ് പ്രതീക്ഷയെന്നും 23കാരനായ ആര്‍ച്ചര് പറഞ്ഞു.\nഫസ്റ്റ് ക്ലാസ് ക്രിക്കറ്റിലും ലീഗ് ക്രിക്കറ്റിലും ഓള്‍റൗണ്ട് മികവോടെ താരമായി മാറിയ ആര്‍ച്ചറിന് ഇതുവരെ ദേശീയ ടീമില് സ്ഥാനം നേടാനായിട്ടില്ല. 82 ട്വന്റി20കളില് നിന്ന് 105 വിക്കറ്റും 353 റണ്‍സുമാണ് ആര്‍ച്ചറിന്റെ സമ്പാദ്യം. 28 ഫസ്റ്റ് ക്ലാസ് ക്രിക്കറ്റില് നിന്ന് 131 വിക്കറ്റും 14 ലിസ്റ്റ് എ ക്രിക്കറ്റില് നിന്ന് 21 വിക്കറ്റും ഈ മീഡിയം പേസ് ബൗളര് വീഴ്ത്തിയിട്ടുണ്ട്. ലോകകപ്പിന് തയ്യാറെടുക്കുന്ന ഇംഗ്ലണ്ട് ടീമില് ആര്‍ച്ചര് സ്ഥാനം പിടിക്കാനുള്ള സാധ്യത കൂടുതലാണ്.\nRead more about: rajasthan royals ipl ipl 2019 രാജസ്ഥാന് റോയല്‍സ് ഐപിഎല് ഐപിഎല് 2019\nStory first published: Thursday, March 28, 2019, 15:33 [IST]


"ഇന്നുവരെ നടന്നിട്ടുള്ളതിൽ വെച്ച് വ്യത്യസ്തമായ മത്സരമായിരിക്കും നാളെ നടക്കുക" - Goal Malayalam Sports\nഇന്ത്യൻ സൂപ്പർ ലീഗ് മത്സരങ്ങളുടെ അവസാന ഘട്ടത്തിലേക്ക് കടന്നിരിക്കുകയാണ്. നാളെ നടക്കുന്ന നിർണായക പോരാട്ടത്തിൽ കേരള ബ്ലാസ്റ്റേഴ്‌സ് എഫ്‌സി നിലവിലെ ചാമ്പ്യൻമാരായ മുംബൈ സിറ്റി എഫ്‌സിയെ നേരിടും. നാളത്തെ മത്സരം വിജയിച്ചാൽ പ്ലെ ഓഫിൽ ബ്ലാസ്റ്റേഴ്സിന് സ്ഥാനം ഉറപ്പിക്കാനാവും.\n” ഒരു നല്ല എതിരാളിക്കെതിരെ ഇത് ഒരു നല്ല ഗെയിമായിരിക്കും. ഒരു ഫുട്ബോൾ കളിക്കാരനെന്ന നിലയിൽ, നമ്മൾ ആഗ്രഹിക്കുന്നതെല്ലാം ഇതാണ് .അതാണ് ഫുട്ബോളിന്റെ ഭംഗി. പിച്ചിൽ തങ്ങളുടെ കരുത്ത് പ്രകടിപ്പിക്കാൻ കളിക്കാർ തയ്യാറാണ് ” നാളത്തെ മത്സരത്തിന്റെ സമ്മർദങ്ങളെക്കുറിച്ചുള്ള ചോദ്യങ്ങൾക്ക് ഇവാൻ വുകോമനോവിച്ച് മറുപടി പറഞ്ഞു.അൽവാരോ വാസ്‌ക്വസ്, ജോർജ് പെരേര ഡിയാസ്, ലാൽതതംഗ ഖൗൾഹിംഗ് (പ്യൂട്ടിയ) എന്നിവർക്ക് നിലവിൽ മൂന്ന് മഞ്ഞക്കാർഡ് വീതമുണ്ട്. ഇവരിൽ ആർക്കെങ്കിലും ഒരു മഞ്ഞ കാർഡ് കൂടി ലഭിച്ചാൽ ബ്ലാസ്റ്റേഴ്സിന് അത് വലിയ തിരിച്ചടിയായി മാറും.\n“അവരെല്ലാം മുതിർന്ന കളിക്കാരാണ്. കളിക്കളത്തിൽ പോകുമ്പോഴും ഇത്തരം കളികൾ കളിക്കുമ്പോഴും അവർ വഹിക്കുന്ന ഉത്തരവാദിത്തം എന്താണെന്നു അവർക്കറിയാം .മത്സരത്തിന് മുമ്പ് ഞങ്ങൾ അതിനെക്കുറിച്ച് സംസാരിക്കാറുണ്ട്.രു ഫുട്ബോൾ ഗെയിമിനിടെ, നിങ്ങൾ നിരവധി ഡ്യുവലുകളിലും ടാക്കിളുകളിലും ഏർപ്പെടും ചിലപ്പോൾ റഫറിമാരുടെ തെറ്റായ തീരുമാനങ്ങൾ കൊണ്ട് തന്നെ ഞ്ഞ കാർഡ് ലഭിക്കാൻ സാധ്യതയുണ്ട്. അതെല്ലാം ഫുട്ബോളിന്റെ ഭാഗമാണ്” ഇവാൻ പറഞ്ഞു.\n“ഈ മൂന്ന് കളിക്കാരും നാലാമത്തെ മഞ്ഞ കാർഡിന്റെ വക്കിലാണ്, അതിനാൽ അവർക്ക് നാളെ മഞ്ഞ കാർഡുകളൊന്നും ഉണ്ടാകില്ലെന്ന് പ്രതീക്ഷിക്കുന്നു. ഈ വർഷം, ഞങ്ങൾ ഒരിക്കലും റഫറിമാരുടെ തീരുമാനങ്ങൾക്ക് അനുകൂലമായിരുന്നില്ല. അത്തരം കാര്യങ്ങളിൽ നമുക്ക് കണക്കാക്കാനാവില്ല. കളിക്കാർ 100 ശതമാനം സജ്ജരായിരിക്കണം, ശ്രദ്ധാലുക്കളായിരിക്കണം, ഏകാഗ്രതയുള്ളവരായിരിക്കണം കൂടാതെ റഫറിമാർക്കെതിരെ കോപിക്കരുത് ” പരിശീലകൻ കൂട്ടിച്ചേർത്തു.\n“നാളെ നമുക്ക് ഒരു നല്ല എതിരാളിയെ നേരിടേണ്ടിവരും, അതിനാൽ നമ്മൾ ഏകാഗ്രത പുലർത്തണം. എന്നാൽ എല്ലാ കളികളും ഞങ്ങൾക്ക് കഠിനമായിരുന്നു; ഒരു കളി പോലും എളുപ്പമായിരുന്നില്ല. അതിനാൽ, നല്ല സംഘാടനവും മികച്ച സ്‌കോറിംഗ് സാധ്യതയുമുള്ള ഒരു നല്ല ടീമിനെയാണ് ഞങ്ങൾ നേരിടുന്നതെന്ന് ഇരു ടീമുകൾക്കും അറിയാം. അതൊരു ഫിസിക്കൽ ഗെയിം ആയിരിക്കും.ന്നുവരെ നടന്നിട്ടുള്ള മറ്റേതൊരു ഗെയിമിൽ നിന്നും വ്യത്യസ്തമായ തികച്ചും വ്യത്യസ്തമായ ഒരു സമീപനം നാളെ കാണുമെന്ന് ഞാൻ കരുതുന്നു.തന്ത്രപരമായി സംസാരിക്കുമ്പോൾ, കളിയുടെ ചില നിമിഷങ്ങളിലെ ചില തീരുമാനങ്ങൾ നാളെ മാറ്റമുണ്ടാക്കും. ഇതുവരെയുള്ള എല്ലാ സ്ഥിതിവിവരക്കണക്കുകളും ഞങ്ങൾ മാറ്റിവയ്ക്കണം, കാരണം ഇത് പോയിന്റുകൾക്കായുള്ള പോരാട്ടമായിരിക്കും” ഇവാൻ പറഞ്ഞു.\n“ഇന്ത്യൻ സൂപ്പർ ലീഗിലെ ഏറ്റവും മികച്ച ഇന്ത്യൻ താരം ലിസ്റ്റൺ കൊളാക്കോയാണോ ? “￼


Thrissur Accident Death: തൃശ്ശൂരില് കാര് കുളത്തില് വീണും സ്‌കൂട്ടറപകടത്തിലുമായി നാല് മരണം -4died in two separate accidents in thrissur | Samayam Malayalam\n4 died in two separate accidents in thrissur\nതൃശ്ശൂരില് കാര് കുളത്തില് വീണും സ്‌കൂട്ടറപകടത്തിലുമായി നാല് മരണം\nMary T | Samayam Malayalam | Updated: 30 Nov 2019, 10:52:00 AM\nദേശീയ പാതയില് കാര് നിയന്ത്രണം വിട്ട് കുളത്തിലേക്ക് മറിയുകയായിരുന്നു. എന്നാല്, ഡ്രൈവര് അത്ഭുതകരമായി രക്ഷപ്പെടുകയായിരുന്നു. പെരിഞ്ഞനത്ത് അപകടത്തില്‍പ്പെട്ടവരെ ആശുപത്രയിലെത്തിച്ചെങ്കിലും ജീവന് രക്ഷിക്കാനായില്ല.\nതൃശ്ശൂര്: തൃശ്ശൂരില് ശനിയാഴ്ച പുലര്‍ച്ചെ ഉണ്ടായ രണ്ട് വാഹനാപകടങ്ങളിലായി നാല് മരണം. ദേശീയപാതയില് വാണിയമ്പാറയില് കാര് നിയന്ത്രണം വിട്ട് കുളത്തില് വീണ് രണ്ട് പേര് മരിച്ചു. തൃപ്പൂണിത്തുറ ഏലൂര് സ്വദേശികളായ ഷീല (50), ഭര്‍ത്താവ് ബെന്നി ജോര്‍ജ് (52) എന്നിവരാണ് മരിച്ചത്. ശനിയാഴ്ച പുലര്‍ച്ചെ 2.30 നായിരുന്നു അപകടം.\nവാഹനമോടിച്ചിരുന്ന സുഹൃത്ത് ശശി കര്‍ത്ത അത്ഭുതകരമായി രക്ഷപ്പെട്ടു. കോയമ്പത്തൂരില് നിന്ന് ദക്ഷിണ മേഖലാ റോട്ടറി ക്ലബ്ബിന്റെ മീറ്റിങ് കഴിഞ്ഞ് കൊച്ചിയിലേക്ക് വരുന്നതിനിടെയാണ് അപകടം ഉണ്ടായത്. പുലര്‍ച്ചെ നാലരയോടെയാണ് കാര് കുളത്തില് നിന്ന് പുറത്തെടുത്തത്. ഷീലയുടെ മൃതദേഹം കാറിലുണ്ടായിരുന്നു. രാവിലെ ആറരയോടെയാണ് ബെന്നി ജോര്‍ജിന്റെ മൃതദേഹം കുളത്തില് നിന്ന് കണ്ടെത്തിയത്. മുമ്പിലുണ്ടായിരുന്ന ലോറി പെട്ടെന്ന് ബ്രേക്കിട്ടപ്പോള് ഇടിക്കാതിരിക്കാന് കാര് വെട്ടിച്ചതാണ് അപകട കാരണമെന്ന് പറയുന്നു.\nപെരിഞ്ഞനത്ത് സ്‌കൂട്ടറില് അജ്ഞാത വാഹനമിടിച്ച് വിദ്യാര്‍ഥി ഉള്‍പ്പെടെ രണ്ട് പേര് മരിച്ചു. പുലര്‍ച്ചെ 2.40 നാണ് അപകടമുണ്ടായത്. ദേശീയ പാതയിലാണ് അപകടം. ആലുവ സ്വദേശിയായ ശ്രീമോന് (15), ദില്‍ജിത്ത് (20) എന്നിവരാണ് അപകടത്തില് മരിച്ചത്. അപകടത്തില് ഗുരുതരമായി പരിക്കേറ്റ ഇവരെ കൊടുങ്ങല്ലൂര് താലൂക്ക് ആശുപത്രിയില് എത്തിച്ചെങ്കിലും രക്ഷിക്കാനായില്ല.\nകുതിപ്പ് തുടർന്ന് കോഴിക്കോട് ജില്ല; ജനപ്രിയ ഇനങ്ങളായ മാപ്പിളപ്പാട്ടും നാടകവും ഇന്ന് വേദിയിൽ: ആവേശച്ചൂടിനൊപ്പം പരാതിപ്പെരുമഴയും ആര്‍ട്ടിക്കിള് ഷോ\nതൃശ്ശൂര് കാറപകടം കാറപകടം അപകടം Thrissur Accident Death Thrissur Accident accident\nWeb Title :4died in two separate accidents in thrissur


നേരമൊന്ന് ഇരുട്ടി വെളുത്തപ്പോൾ 100 വർഷം പഴക്കമുള്ള ആൽമരം കാണാതായി |\nബംഗളൂരുവിലെ മുത്തശ്ശി ആൽമരം ഒരു രാത്രി ഇരുട്ടി വെളുത്തപ്പോൾ അപ്രത്യക്ഷമായി. വൈറ്റ് ഫീൽഡിലെ നൂറ് വർഷം പഴക്കമുള്ള ആൽമരമാണ് വെള്ളിയാഴ്ച രാവിലെ മുതൽ കാണാതായത്. വ്യാഴാഴ്ച രാത്രി അജ്ഞാതർ മരം മുറിച്ച് കടത്തിയതാണെന്ന് സംശയിക്കുന്നു.\nആരുമറിയാതെ ഒറ്റ രാത്രി കൊണ്ട് ഇത്രയും വലിയ മരം എങ്ങനെ മുറിച്ച് നീക്കിയെന്ന സംശയത്തിലാണ് പ്രദേശവാസികൾ. സമീപത്തുള്ള ഒരു വ്യാപാരിയാണ് മരം മുറിച്ച് കടത്തിയതെന്നും നാട്ടുകാർ ആരോപിക്കുന്നു. പോലീസ് അന്വേഷണം ആരംഭിച്ചിട്ടുണ്ട്\n← പാർട്ടിക്ക് ഒരു സീറ്റ് ലഭിച്ചാലും അവിടെ താൻ മത്സരിക്കും; രണ്ട് സീറ്റ് വേണമെന്ന ആവശ്യത്തിൽ ഉറച്ചുനിൽക്കുന്നു: പി ജെ ജോസഫ്\nഇന്ത്യ ഓസ്‌ട്രേലിയയെ തോൽപ്പിച്ചതിന്റെ ക്രെഡിറ്റും മോദിക്ക് നൽകി ടൈംസ് നൗ →


Alia Bhatt Dines With Ranbir Kapoor And Family: രണ്‍ബീറിന്റെ കുടുംബത്തോടൊപ്പം ആലിയ എത്തി\nAlia Bhatt Dines With Ranbir Kapoor And Family\nബ്രഹ്മാസ്ത്ര എന്ന ചിത്രത്തിലാണ് ഇപ്പോള് രണ്‍ബീറും ആലിയയും അഭിനയിച്ചുകൊണ്ടിരിക്കുന്നത്.\nJune 11, 2018 05:13:17 pm\nആലിയയും രണ്‍ബീറും തമ്മില് പ്രണയത്തിലാണെന്ന വാര്‍ത്ത ബോളിവുഡില് പ്രചരിക്കാന് തുടങ്ങിയിട്ട് നാളുകളേറെയായി. സോനം കപൂറിന്റെ വിവാഹത്തിന് ഇരുവരും ഒരുമിച്ചെത്തിയപ്പോള് വാര്‍ത്തകള്‍ക്ക് ആക്കം കൂടുകയും ചെയ്തു. അടുത്തിടെ ജിക്യു മാഗസിന് നല്‍കിയ അഭിമുഖത്തില് രണ്‍ബീര് തന്നെ ഇതു തുറന്നു സമ്മതിച്ചു. അതിനു പിന്നാലെ രണ്‍ബീറിന്റെ സഹോദരി റിദ്ദിമ കപൂര് ആലിയക്ക് ബ്രേസ്‌ലെറ്റ് സമ്മാനമായി നല്‍കിയതും വാര്‍ത്തയായിരുന്നു.\nവീണ്ടും ഇരുവരും വാര്‍ത്തയാകുകയാണ്. ഇത്തവണ രണ്‍ബീറിന്റെ സഹോദരിയുടെ മകളുടെ കൈയ്യും പിടിച്ച് ആലിയ രണ്‍ബീറിന്റെ കുടുംബത്തോടൊപ്പം ഭക്ഷണം കഴിക്കാന് ഹോട്ടലില് പോകുന്ന ചിത്രങ്ങളാണ് ട്രെന്‍ഡ് ചെയ്യുന്നത്. രണ്‍ബീര്, സഹോദരി റിദ്ദിമ, അമ്മ നീതു കപൂര്, റിദ്ദിമയുടെ മകള് സമാരാ എന്നിവര്‍ക്കൊപ്പമാണ് ആലിയ.\nalia with ranbir's family #samara #ranlia #ranbirkapoor #aliabhatt @aliaabhatt @neetu54 #bollywood #bollywoodlovers #ranbiralia #aliaranbir\nA post shared by ranlia (@ranliafc) on Jun 10, 2018 at 2:03am PDT\nബ്രഹ്മാസ്ത്ര എന്ന ചിത്രത്തിലാണ് ഇപ്പോള് രണ്‍ബീറും ആലിയയും അഭിനയിച്ചുകൊണ്ടിരിക്കുന്നത്. ഇരുവരും അമിതാഭ് ബച്ചനൊപ്പമുള്ള അടുത്ത ഷെഡ്യൂളിനായുള്ള തയ്യാറെടുപ്പിലാണ്. അടുത്ത ഷെഡ്യൂള് ബള്‍ഗേരിയയില് വച്ചായിരിക്കും ചിത്രീകരണം.


Kerala PSC Malayalam: പി.എസ്.സി. പരീക്ഷകള് മലയാളത്തിലാക്കാന് ധാരണ - psc agrees to conduct exams in malayalam | Samayam Malayalam\npsc agrees to conduct exams in malayalam\nപി.എസ്.സി. പരീക്ഷകള് മലയാളത്തിലാക്കാന് ധാരണ\nSamayam Malayalam | Updated: 16 Sep 2019, 10:53:00 AM\nഔദ്യോഗികമായി ഉറപ്പുലഭിക്കുന്നതുവരെ സമരം തുടരുമെന്ന് ഐക്യമലയാളം പ്രസ്ഥാനം\nതിരുവനന്തപുരം: പി.എസ്.സി. പരീക്ഷകള് മലയാളത്തിലാക്കുന്നതിന് തത്വത്തില് അംഗീകാരമായി. മുഖ്യമന്ത്രിയുമായി പി.എസ്.സി. ചെയര്‍മാന് എം.കെ.സക്കീര് നടത്തിയ ചര്‍ച്ചയിലാണ് തീരുമാനം. പരീക്ഷകള് മലയാളത്തിലാക്കുമ്പോഴുണ്ടാകുന്ന പ്രായോഗിക ബുദ്ധിമുട്ടുകള് ചര്‍ച്ച ചെയ്‍ത് ഇക്കാര്യത്തില് അന്തിമ തീരുമാനമെടുക്കും. കെ.എ.എസ്. ഉള്‍പ്പെടെയുള്ള പരീക്ഷകള് മലയാളത്തിലാക്കുമെന്നാണ് സൂചന.\nപി.എസ്.സി.യുടെ കീഴില് നടത്തുന്ന മുഴുവന് പരീക്ഷകളും മലയാളത്തിലുമാക്കാമെന്ന നിലപാടാണ് ചര്‍ച്ചയില് പി.എസ്.സി. ചെയര്‍മാന് അറിയിച്ചത്. ഇതിന്‍റെ പ്രായോഗിക വശങ്ങള് പരിശോധിക്കാനായി സമിതി രൂപവത്കരിക്കാനാണ് യോഗത്തില് തീരുമാനമെടുത്തിരിക്കുന്നത്.\nസമിതിയില് സര്‍വകലാശാല അധ്യാപകരടക്കമുള്ളവരെ ഉള്‍പ്പെടുത്തും. ഇതിനു മുന്നോടിയായി സര്‍വകലാശാല വൈസ് ചാന്‍സലര്‍മാരുടെ യോഗം വിളിക്കും.\nഅതേസമയം, പി.എസ്.സി. പരീക്ഷകള് മലയാളത്തിലും നടത്തുമെന്ന് ഔദ്യോഗികമായി ഉറപ്പു ലഭിക്കുന്നതുവരെ സമരം തുടരുമെന്ന് ഐക്യമലയാളം പ്രസ്ഥാനം അറിയിച്ചു. പി.എസ്.സി. പരീക്ഷകള് മലയാളത്തില് നടത്തണമെന്ന് ആവശ്യപ്പെട്ട് 19 ദിവസമായി പി.എസ്.സി. ആസ്ഥാനത്തിന് മുന്നില് സമരം നടത്തുകയാണ് ഐക്യമലയാള പ്രസ്ഥാനം. ഓഗസ്‍റ്റ് 29-നാണ് നിരാഹാര സമരം തുടങ്ങിയത്. സമരത്തിന് പിന്തുണയുമായി ഒട്ടേറെ പ്രമുഖര് രംഗത്തെത്തിയിരുന്നു.\nപാലായിൽ പൊട്ടിത്തെറി; 42 പേർ എൻസിപി വിട്ടു ആര്‍ട്ടിക്കിള് ഷോ\nകേരള പിഎസ്‌സി ഐക്യമലയാളം പ്രസ്ഥാനം psc exam in malayalam Kerala PSC Malayalam kerala psc exam\nWeb Title : psc agrees to conduct exams in malayalam


May 13, 2021, 08:25 am IST\nതിരുവനന്തപുരം : കോവിഡ് ബാധിതരുടെ എണ്ണവും പോസിറ്റിവിറ്റി റേറ്റും (ടിപിആർ) വർധിക്കുന്ന സാഹചര്യത്തിൽ 16 കഴിഞ്ഞും ലോക്ഡൗൺ നീട്ടുന്ന കാര്യം സർക്കാരിന്റെ പരിഗണനയിൽ. ഇന്നത്തെയും നാളത്തെയും കോവിഡ് കണക്കുകൾ കൂടി വിലയിരുത്തിയാകും അന്തിമ തീരുമാനം. കോവിഡ് വ്യാപനം ഇപ്പോൾ ഉച്ചസ്ഥായിയിലാണെന്നും രണ്ടു ദിവസത്തിനകം കുറഞ്ഞു തുടങ്ങുമെന്നുമാണു ദുരന്തനിവാരണ അതോറിറ്റിയുടെ റിപ്പോർട്ട്.\nലോക്ഡൗൺ നീട്ടണമെന്നാണ് ആരോഗ്യ വകുപ്പിന്റെയും കോവിഡ് വിദഗ്ധസമിതിയുടെയും നിർദേശമെങ്കിലും എന്നാൽ അതു പാവപ്പെട്ടവരെ കൂടുതൽ ദുരിതത്തിലാക്കുമെന്ന വാദവുമുണ്ട്. പകരം, പോസിറ്റിവിറ്റി റേറ്റ് കൂടുതലുള്ള മേഖലകളിൽ മാത്രം പൂർണ ലോക്ഡൗണും മറ്റിടങ്ങളിൽ കർശന നിയന്ത്രണങ്ങളോടെ മിനി ലോക്ഡൗണും മതിയെന്ന നിർദേശവും സർക്കാരിനു മുന്നിലുണ്ട്.\nകടുത്ത നിയന്ത്രണങ്ങളോടെ ഇന്നും ലോക്ക്ഡൌൺ; ഇളവുകൾ നാളെ മുതൽ\nസംസ്ഥാനത്ത് ഇന്ന് മുതൽ5ദിവസത്തേക്ക് കർശന നിയന്ത്രണം; അവശ്യ സേവനങ്ങൾ മാത്രം\nലോക്ഡൗൺ നീട്ടുമോ എന്നതിൽ തീരുമാനം അവസാനഘട്ടത്തിൽ മാത്രമേ ഉണ്ടാകൂവെന്നു മുഖ്യമന്ത്രി പിണറായി വിജയൻ വ്യക്തമാക്കി. ‘ലോക്ഡൗൺ നീട്ടാൻ പ്രത്യേക ഒരുക്കം ആവശ്യമില്ല. ലോക്ഡൗൺ ഏർപ്പെടുത്തി നാലഞ്ചു ദിവസം കൊണ്ടു രോഗവ്യാപനം കുറയ്ക്കാനാകില്ല. കുറച്ചുദിവസം കഴിയുമ്പോൾ മാറ്റം വരു’മെന്നും മുഖ്യമന്ത്രി പറഞ്ഞു.\nTags: Lock downcovid 19 second wave


Malappuram Man who went to Tablighi meeting in Nizamuddin Is Missing, High Court OF Kerala Probe For Investigation | നിസാമുദ്ദീന് തബ്ലീഗ് സമ്മേളനത്തിന് പോയ മലപ്പുറം സ്വദേശിയെ കാണാനില്ല; ഹൈക്കോടതി ഇടപെടല് - Malayalam Oneindia\nmalappuram muslim missing kerala high court high court\nUpdated: Sat, Jul 11, 2020, 19:31 [IST]\nമലപ്പുറം: ചങ്ങരക്കുളത്ത് നിന്ന് നിസാമുദ്ദീനില് തബ്ലീഗ് സമ്മേളനത്തില് പങ്കെടുക്കാന് പോയ വ്യക്തിയെ കാണാനില്ലെന്ന് പരാതി. എത്രയും വേഗം കണ്ടെത്താന് നടപടി സ്വീകരിക്കണമെന്നാവശ്യപ്പെട്ട് ഹൈക്കോടതിയില് സുഹൃത്ത് ഹര്‍ജി സമര്‍പ്പിച്ചു. ഹൈക്കോടതി കേരള പോലീസിന്റെയും ഉത്തര് പ്രദേശ് പോലീസിന്റെയും പ്രതികരണം തേടി. ചങ്ങരകുളം സ്വദേശി അശ്‌റഫ് പുള്ളിയിലിനെയാണ് കാണാതായത്. ഇയാള് ഉത്തര് പ്രദേശിലെ ജയിലിലുണ്ടെന്നാണ് കുടുംബങ്ങള്‍ക്ക് ലഭിച്ച സൂചനകള്. എന്നാല് ലോക്ക് ഡൗണും കൊറോണ നിയന്ത്രണങ്ങളും കാരണം അന്വേഷിച്ചു പോകാന് സാധിച്ചില്ല. തുടര്‍ന്നാണ് അശ്‌റഫിന്റെ സുഹൃത്ത് എംവി അഹമ്മദ് ഉണ്ണി ഹൈക്കോടതിയെ സമീപിച്ചത്.\nഉത്തര് പ്രദേശ് പോലീസ് അന്യായമായി തടങ്കലില് വച്ചിരിക്കുകയാണ് എന്ന സംശയവും ഹര്‍ജിയില് ഉന്നയിക്കുന്നു. ഇക്കാര്യത്തില് ത്വരിത ഇടപെടല് വേണമെന്നും ആവശ്യമുണ്ട്. തുടര്‍ന്നാണ് കോടതി ഇരു സംസ്ഥാനങ്ങളിലെയും പോലീസിനോട് പ്രതികരിക്കാന് ആവശ്യപ്പെട്ടത്. നിസാമുദ്ദീനിലെ തബ്ലീഗ് സമ്മേളനത്തില് വിവിധ സംസ്ഥാനങ്ങളില് നിന്നും വിദേശരാജ്യങ്ങളില് നിന്നും പ്രതിനിധികള് വന്നിരുന്നു. തബ്ലീഗ് സമ്മേളനങ്ങളും കൂടിച്ചേരലുകളും പതിവായി നടക്കാറുള്ള സ്ഥലമാണ് നിസാമുദ്ദീനിലെ മര്‍ക്കസ്. ഇവിടെ മാര്‍ച്ചില് നടന്ന സമ്മേളനത്തിന് വന്ന ഒട്ടേറെ വിദേശികളെ പോലീസ് അറസ്റ്റ് ചെയ്തിരുന്നു. വിസാ ചടങ്ങള് ലംഘിച്ച് തബ്ലീഗ് യോഗത്തില് പങ്കെടുത്തുവെന്നാണ് ആരോപണം. കുറച്ചു വിദേശികള്‍ക്ക് ദില്ലി കോടതി കഴിഞ്ഞ ദിവസം ഉപാധികളോടെ ജാമ്യം അനുവദിച്ചിട്ടുണ്ട്.\nഈ സമ്മേളനത്തില് പങ്കെടുത്ത നിരവധി പേര്‍ക്ക് കൊറോണ രോഗം കണ്ടിരുന്നു. തമിഴ്‌നാട്ടിലും ആന്ധ്രയിലും തെലങ്കാനയിലും രോഗം റിപ്പോര്‍ട്ട് ചെയ്തു. ഇതോടെയാണ് തബ്ലീഗ് സമ്മേളനത്തില് പങ്കെടുത്തവരെ പോലീസ് കേരളത്തിലും അന്വേഷിച്ചത്. പക്ഷേ, തബ്ലീഗ് സമ്മേളനത്തില് പങ്കെടുത്തവര്‍ക്ക് ആശങ്കപ്പെുടുത്തുന്ന തരത്തില് കേരളത്തില് രോഗം റിപ്പോര്‍ട്ട് ചെയ്തില്ല. തബ്ലീഗ് സമ്മേളനത്തില് പങ്കെടുക്കാന് പോയിരുന്നു ചങ്ങരംകുളത്തെ അശ്‌റഫും. ഇയാള് തിരിച്ചുവരാത്തതിനെ തുടര്‍ന്ന് വീട്ടുകാരും സുഹൃത്തുക്കളും ദില്ലിയില് അന്വേഷിച്ചു. അപ്പോഴാണ് യുപി പോലീസ് അന്യായമായി കസ്റ്റഡിയിലെടുത്തിരിക്കുകയാണ് എന്ന് അറിയാന് കഴിഞ്ഞതത്രെ. തുടര്‍ന്നാണ് സുഹൃത്ത് ഹൈക്കോടതിയെ സമീപിച്ചത്.\nMalappuram Man missing who went to Tablighi meeting in Nizamuddin


Sathyamargam - » മുഹമ്മദും ന്യായപ്രമാണവും (ഭാഗം- 6)\n6) നിന്‍റെ അപ്പനെയും അമ്മയെയും ബഹുമാനിക്കുക. (പുറപ്പാട്. 20:12)\nഈ കല്‍പന പൌലോസ് അപ്പൊസ്തലനും നല്‍കുന്നുണ്ട് “കുഞ്ഞുങ്ങളെ, നിങ്ങളുടെ അമ്മയപ്പന്മാരെ കര്‍ത്താവില് അനുസരിപ്പിന്; അത് ന്യായമല്ലോ” ( എഫെസ്യര് 6:1). മുഹമ്മദ് ജനിക്കുന്നതിനു മുമ്പേ പിതാവും ഏഴു വയസ്സുള്ളപ്പോള് മാതാവും ഇഹലോക വാസം വെടിഞ്ഞതിനാല് ഈ അഞ്ചാം കല്‍പന അനുസരിക്കാനോ നിഷേധിക്കാനോ അദ്ദേഹത്തിനു അവസരം കിട്ടിയില്ല.\n7) കൊല ചെയ്യരുത്. (പുറപ്പാട് 20:13)\nകൊല ചെയ്യരുത് എന്ന് പറഞ്ഞിരിക്കുന്നത് കുറ്റവാളികള്‍ക്കുള്ള വധശിക്ഷയെ അല്ല, കൊലപാതകത്തെയാണ് എന്ന് പ്രത്യേകം മനസ്സിലാക്കണം. ഒരാള് ചെയ്യുന്ന കുറ്റത്തിന്‍റെ തീവ്രതയനുസരിച്ചു വധശിക്ഷ വരെ നല്‍കാന് പഴയ നിയമത്തില് വ്യവസ്ഥയുണ്ട്. കണ്ണിനു കണ്ണ്; പല്ലിനു പല്ല്; രക്തത്തിന് രക്തം; ജീവന് ജീവന് എന്നതായിരുന്നു ന്യായപ്രമാണത്തിന്‍റെ നീതി. “കുറ്റമില്ലാത്ത മനുഷ്യരക്തം ചൊരിയുന്നതിനെയാണ്” ബൈബിള് കൊലപാതകം എന്നതുകൊണ്ട് അര്‍ത്ഥമാക്കുന്നത്.\nദൈവത്തിന്‍റെ ഹൃദയപ്രകാരമുള്ള മനുഷ്യന് എന്ന് ദൈവവചനത്തില് പറയുന്ന ദാവീദ് കുറ്റമില്ലാത്ത രക്തം ചൊരിഞ്ഞപ്പോള് മുഖപക്ഷം കൂടാതെ അതിനും ശിക്ഷ വിധിച്ച ദൈവമാണ് ബൈബിളിലെ യഹോവ. എന്നാല് ഖുറാനിലെ അല്ലാഹു അങ്ങനെയല്ല. ഒരു സംഭവം ഹദീസില് നിന്ന് പരിശോധിക്കാം:\nസ്വഹീഹ് മുസ്ലിം, വാല്യം 2, ഭാഗം 32, ഹദീസ് നമ്പര് 1754:\n‘സലമത്ത്ബ്നുല് അക്വഅ് നിവേദനം: ഞങ്ങള് നബിയോടൊപ്പം ഹവാസിന് ഗോത്രക്കാരോട് യുദ്ധം ചെയ്തു. ഞങ്ങള് റസൂലിന്‍റെ കൂടെ ഭക്ഷണം കഴിച്ചു കൊണ്ടിരിക്കുമ്പോള് ഒരാള് അവിടെ ഒരു ചുവന്ന ഒട്ടകപ്പുറത്ത് വന്നു ഒട്ടകത്തെ മുട്ട് കുത്തിച്ചു. എന്നിട്ട് തന്‍റെ ഭാണ്ഡത്തില് നിന്ന് ഒരു കയറെടുത്തു ഒട്ടകത്തെ ബന്ധിച്ചു. പിന്നെ ആളുകളോടൊപ്പം ഭക്ഷണം കഴിക്കാന് മുന്നോട്ടു വന്നു. അദ്ദേഹം (ഞങ്ങളെ) നോക്കാന് തുടങ്ങി. ഞങ്ങളില് ദുര്‍ബ്ബലരും വാഹനം കുറവുള്ളവരുമുണ്ട്. ഞങ്ങളില് ചിലര് നടക്കുന്നവരായിരുന്നു. അതിവേഗതയില് അയാള് നടന്നു. അയാള് ഒട്ടകത്തിന്‍റെയടുത്തു ചെന്നു. അതിന്‍റെ ബന്ധനമഴിച്ചു. പിന്നെ അതിനെ മുട്ട് കുത്തിച്ചു അതിന്‍റെ പുറത്തു ഇരുന്നു. അതിനെ തെളിച്ചു. ഒട്ടകം അദ്ദേഹത്തെയുമായി വേഗത്തില് പോയി. അയാളെ മറ്റൊരാള് ഒരു കറുത്ത പെണ്ണൊട്ടകപ്പുറത്ത് കയറി പിന്തുടര്‍ന്നു. സലമത്ത് പറയുന്നു: ‘ഞാനും അതിവേഗതയില് പുറപ്പെട്ടു. ഞാന് പെണ്ണൊട്ടകത്തിന്‍റെ പിന്‍ഭാഗത്തായിരുന്നു. ഞാന് മുന്നോട്ടു ഗമിച്ചു അയാളുടെ ഒട്ടകത്തിന്‍റെ പുറകിലെത്തി. പിന്നെയും മുന്നോട്ടു നീങ്ങി. (അയാളുടെ) ഒട്ടകത്തിന്‍റെ കടിഞ്ഞാണ് പിടിച്ചു ഒട്ടകത്തെ മുട്ടുകുത്തിച്ചു. അയാള് നിലത്തു കാലൂന്നിയപ്പോള് ഞാന് വാള് ഊരി അയാളുടെ തലയ്ക്കു വെട്ടി. അയാള് താഴെ വീണു. പിന്നെ ഞാന് ഒട്ടകത്തെ തെളിച്ചു നടന്നു. അതിന്‍റെ പുറത്തു ഒട്ടകക്കട്ടിലും ആയുധവുമുണ്ടായിരുന്നു. ആ സമയത്ത് നബി എന്നെ സ്വീകരിച്ചു. കൂടെ ജനങ്ങളും. നബി ചോദിച്ചു: “ആരാണ് അയാളെ കൊന്നത്?” ആളുകള് പറഞ്ഞു: “ഇബ്നുല് അക്വഅ്” നബി പറഞ്ഞു: “എല്ലാ ഉപകരണങ്ങളും അദ്ദേഹത്തിനാണ്.”\nമുഹമ്മദിന്‍റെയും അനുയായികളുടെയും സ്വഭാവം എപ്രകാരമുള്ളതായിരുന്നു എന്ന് ചിന്താശേഷി നശിച്ചിട്ടില്ലാത്ത ആളുകള്‍ക്ക് ഈ ഹദീസ് വായിച്ചാല് മനസ്സിലാകും. നിരപരാധിയായ ഒരു വഴിപോക്കനെ കാരണം കൂടാതെ വധിച്ചു അയാളുടെ വസ്തുവകകള് തട്ടിയെടുക്കുന്നവരും ഇസ്ലാമിക ലോകത്ത് ആദരിക്കപ്പെടുന്നത് കാണുമ്പോള് അല്ലാഹുവിന്‍റെ ധാര്‍മ്മിക ബോധം എപ്രകാരമുള്ളതെന്നും പിടികിട്ടുന്നു. ആ മനുഷ്യന് ചെയ്ത തെറ്റെന്താണ്? മുസ്ലിം സൈന്യം വാഹന മൃഗങ്ങളില്ലാതെ സഞ്ചരിക്കുമ്പോള് സ്വന്തമായി ഒരു ഒട്ടകം അയാളുടെ കൈവശമുണ്ടായിപ്പോയതോ? അതോ ദൈവത്തിന്‍റെ പ്രവാചകന് എന്നവകാശപ്പെട്ടു നടക്കുന്നയാളുടെ അടുത്തു ജീവന് ഭീഷണിയുണ്ടാകില്ല എന്ന് വിശ്വസിച്ചു വഴിയാത്രക്കിടയില് മുഹമ്മദിന്‍റെയും കൂട്ടരുടെയും അരികെ നിര്‍ഭയനായി എത്തിപ്പെട്ടതോ? സലമത്ബ്നുല് അക്വഅ് ചെയ്ത ദുഷ്പ്രവൃത്തിക്ക് തക്ക ശിക്ഷ കൊടുക്കേണ്ടതിനു പകരം അയാള്‍ക്ക് കൊല്ലപ്പെട്ടവന്‍റെ മുതല് കൊടുക്കുകയാണ് കാരുണ്യത്തിന്‍റെ പ്രവാചകന് ചെയ്തത്. ഇതുപോലെയുള്ള ഹദീസുകള് ഇനിയുമുണ്ട്. കുറ്റമില്ലാത്ത രക്തം ചിന്തുന്ന കാര്യത്തില് കാരുണ്യത്തിന്‍റെ പ്രവാചകനും അനുയായികള്‍ക്കും യാതൊരു മന:സാക്ഷിക്കുത്തും ഉണ്ടായിരുന്നില്ലെന്ന് ആ ഹദീസുകള് നമ്മോടു പറയുന്നു.\nമുഹമ്മദിന്‍റെ ആദ്യ ജീവചരിത്രമായ ഇബ്നു ഇസഹക്കിന്‍റെ ‘സീറാ റസൂല് അള്ളാ’ (അല്ലാഹുവിന്‍റെ ദൂതന്‍റെ ജീവചരിത്രം എന്നാണു സീറാ റസൂല് അള്ളാ എന്നതിന്‍റെ അര്‍ത്ഥം. ആദ്യമായി പുസ്തക രൂപത്തില് ക്രോഡീകരിക്കപ്പെട്ട ഹദീസ് ആയ ‘സ്വഹീഹുല് ബുഖാരി’യേക്കാള് 125 വര്‍ഷം മുമ്പേ രചിക്കപ്പെട്ടതാണ് സീറാ റസൂല് അള്ളാ.) പരിശോധിച്ചാല് കിട്ടുന്ന വിവരങ്ങള് നമ്മെ അമ്പരപ്പിക്കുന്നതാണ്. ബദര് യുദ്ധത്തില് മക്കയിലുള്ള അറബികള് മുസ്ലിങ്ങളുടെ കയ്യാല് കൊല്ലപ്പെട്ടതറിഞ്ഞപ്പോള് മുഹമ്മദിനെതിരെ ആക്ഷേപഹാസ്യം നിറഞ്ഞ കവിതകള് എഴുതിയതിനു, അബു അഫാക് എന്ന് പേരുള്ള 120 വയസ്സായ ഒരു യെഹൂദാ വൃദ്ധനെ, രാത്രിയില് അയാള് ഉറങ്ങിക്കിടക്കുമ്പോള് മുഹമ്മദിന്‍റെ നിര്‍ദ്ദേശ പ്രകാരം സാലിം ഇബ്നു ഉമൈര് എന്ന സ്വഹാബി വധിച്ച കാര്യം സീറാ റസൂല് അള്ളായില് രേഖപ്പെടുത്തിയിട്ടുണ്ട്. (Ibn Ishaq, Sira Rsool Allah, transilated by Alfred Guillumi, page 675) ഇബ്ന് സഅദിന്‍റെ ‘കിത്താബ് അല് തബാഖത്ത് അല് കബീര്, വാല്യം 2, പേജ് 31; അലി ദസ്തിയുടെ “23 years, A Study of the prophetic carreer of muhammad” പേജ്3എന്നിവിടങ്ങളിലും ഈ സംഭവം വിവരിച്ചിട്ടുണ്ട്.\nഅബു അഫാക് ഒരിക്കലും മുഹമ്മദിന്‍റെ ജീവന് ഭീഷണിയായിരുന്നില്ല എന്നോര്‍ക്കണം. മക്കയിലെ അറബികളോടുണ്ടായിരുന്ന സ്നേഹത്തിന്‍റെയും സൌഹൃദത്തിന്‍റെയും പേരില് അവരുടെ കൊലയാളികളെ തന്‍റെ കവിതകളിലൂടെ ആക്ഷേപിച്ചു എന്ന കുറ്റമല്ലാതെ വേറെ ഒന്നും അയാള് ചെയ്തിട്ടില്ല. തന്‍റെ സുഹൃത്തുക്കളെ വധിച്ചയാളെ പുകഴ്ത്തിക്കൊണ്ട് അയാള് കവിതകള് രചിക്കണമായിരുന്നു എന്നാണോ നിങ്ങള് പറയുന്നത്?\nഅതിനു ശേഷമുണ്ടായ സംഭവങ്ങള് മുകളില് പറഞ്ഞ മൂന്നു പുസ്തകങ്ങളിലും നല്‍കിയിട്ടുണ്ട്. അത് മറ്റൊരു കൊലപാതകത്തിന്‍റെ വിവരണമാണ്. അതും ചുരുക്കി വിവരിക്കാം:\nഅബു അഫാകിന്‍റെ കൊലപാതകത്തിനോടുള്ള പ്രതിഷേധമായി മറ്റൊരു യെഹൂദാ കവയത്രിയായ അസ്മ ബിന്ദ് മര്‍വാന് എന്ന യുവതി മുഹമ്മദിനെതിരെ ഒരു കവിത രചിച്ചു. ഈ കവിതയിലൂടെ ഇസ്ലാമിന്‍റെ പ്രവാചകനെ വധിക്കാന് അവള് ആഹ്വാനം ചെയ്തു. ഈ വിവരം മുഹമ്മദിന്‍റെ ചെവിയിലെത്തിയപ്പോള് അസ്മ ബിന്ദ് മര്‍വാനെ വധിക്കാന് ഉമൈര് ബിന് അദിയ് അല് ഖാത്തമിയെ പ്രവാചകന് അയച്ചു. അസ്മക്ക് ചെറിയ അഞ്ചു ആണ്‍കുട്ടികളാണ് ഉണ്ടായിരുന്നത്. ഉമൈര് രാത്രിയില് അസ്മയുടെ വീട്ടില് ചെന്നപ്പോള് നാല് ആണ്‍കുട്ടികള് അസ്മയുടെ ഇടത്തും വലത്തും ഇളയ കുട്ടി പാല് കുടിച്ചു കൊണ്ട് അസ്മയുടെ മാറിടത്തില് കിടന്നും ഉറങ്ങിപ്പോയിരുന്നു. നല്ല ഉറക്കത്തിലായിരുന്ന അസ്മയുടെ മാറിടത്തില് നിന്ന് കുഞ്ഞിനെ മാറ്റിയ ശേഷം ഉമൈര് തന്‍റെ വാള് അസ്മയുടെ നഗ്നമായ മാറിടത്തില് കുത്തിയിറക്കുകയും അത് അവളുടെ മുതുകു തുളച്ചു പുറത്തു വരികയും ചെയ്തു. ഉറക്കത്തില് നിന്ന് ഞെട്ടിയുണര്‍ന്നു കരയുന്ന പിഞ്ചു കുഞ്ഞുങ്ങളുടെ മുമ്പിലിട്ടു അവരുടെ അമ്മയെ കൊന്നു കളഞ്ഞതിന് ശേഷം ഉമൈര് രാവിലെ തന്നെ പ്രവാചകന്‍റെ മുമ്പില് ഹാജരായി അസ്മയെ വധിച്ച കാര്യം അറിയിച്ചു. പ്രവാചകന്‍റെ പ്രതികരണം ഇങ്ങനെയായിരുന്നു: “അല്ലാഹുവിനെയും അവന്‍റെ പ്രവാചകനെയും സഹായിച്ച ഒരാളെ കാണാന് ആരെങ്കിലും ആഗ്രഹിക്കുന്നുവെങ്കില് അവര് ഉമൈര് ബിന് അദിയ് അല് ഖാത്തമിയെ നോക്കിക്കൊള്ളട്ടെ”\nഅസ്മയും മുഹമ്മദിന്‍റെ ജീവന് ഒരു ഭീഷണിയായിരുന്നില്ല. അബു അഫാക്കും അസ്മയും യാതൊരുവിധ അധികാര ശ്രേണിയിലും ഉള്‍പ്പെട്ടവരല്ല. അവര് മദീനയില് താമസിക്കുന്നവര് പോലുമായിരുന്നില്ല. അബു അഫാക്കിന്‍റെയും അസ്മയുടെയും ഭവനത്തില് നിന്ന് രാത്രി മുഴുവന് യാത്ര ചെയ്താണ് കൊലയാളി മുഹമ്മദിനടുത്തെത്തുന്നത്. അത്ര ദൂരത്തിലായിരുന്നു അവരുടെ ഗോത്രങ്ങള് താമസിച്ചിരുന്നത്. അവരുടെ കവിതകള് മുഹമ്മദിന് അനിഷ്ടകരമായിരുന്നെങ്കില് അവരുടെ ഗോത്രത്തലവന്മാരോട് പറഞ്ഞു അവരെ ശിക്ഷിപ്പിക്കണമായിരുന്നു. അല്ലാതെ, 120 വയസുള്ള ഒരു പടുവൃദ്ധനെയും5മക്കളുടെ മുമ്പിലിട്ടു അവരെ അമ്മയെയും ഇരുട്ടിന്‍റെ മറവില് വെട്ടിക്കൊല്ലിക്കുന്നതാണോ പ്രവാചക ധര്‍മ്മം? ഇനി അവര് ചെയ്യുന്നത് ശരിയല്ലെങ്കില് അല്ലാഹുവിനു അവരുടെ ജീവനെടുത്താല് മതിയായിരുന്നല്ലോ, അങ്ങനെയാണെങ്കില് മുഹമ്മദിനെ ആരും കുറ്റപ്പെടുത്തുകയുമില്ലായിരുന്നു. പക്ഷെ, ഒരു ജീവനെടുക്കാനുള്ള ശക്തി പോലും അല്ലാഹുവിനു ഇല്ലാതിരിക്കുന്നത് കൊണ്ടാണ് അല്ലാഹുവിനെയും അവന്‍റെ പ്രവാചകനെയും സഹായിക്കാന് ഇന്നും ഉമൈര് ബിന് അദിയ് അല് ഖാത്തമിമാര് ആവശ്യമായി വരുന്നത്.\nതീര്‍ന്നില്ല, ഇനിയുമുണ്ട് ഇത്തരം സംഭവങ്ങള് അനേകം. വിസ്താരഭയത്താല് ചുരുക്കി വിവരിക്കാം ചിലത്:\n1) മുഹമ്മദ് മെക്കയിലായിരുന്ന സമയത്ത് പേര്‍ഷ്യയിലെ രാജാക്കന്മാരുടെയും യുദ്ധവീരന്മാരുടെയും കഥകള് പറഞ്ഞിരുന്ന അല്- നദര് ബിന് ഹാരിത്ത് എന്നൊരാള് ഉണ്ടായിരുന്നു. ഓരോ കഥ പറഞ്ഞു തീരുമ്പോഴും അയാള് പറയും: ‘മുഹമ്മദും ഇത് പോലെ തന്നെയുള്ള കഥകളാണ് പറയുന്നത്. എന്നില് നിന്ന് കേട്ട കഥകളാണ് മുഹമ്മദ് കോപ്പിയടിച്ചു പലപ്പോഴും ദൈവവചനമാണെന്ന് പറഞ്ഞു അവതരിപ്പിക്കുന്നത് . ‘ഈ ആരോപണങ്ങളെക്കുറിച്ച് ഖുറാന് പറയുന്നത് നോക്കുക: ‘സത്യനിഷേധികള് പറഞ്ഞു: “ഇത് (ഖുറാന്) അവന് കെട്ടിച്ചമച്ച നുണ മാത്രമാകുന്നു. വേറെ ചില ആളുകള് അവനെ അതിനു സഹായിചിട്ടുമുണ്ട്”. എന്നാല് അന്യായത്തിലും വ്യാജത്തിലും തന്നെയാണ് ഈ കൂട്ടര് വന്നെത്തിയിരിക്കുന്നത്. “ഇത് പൂര്‍വ്വന്മാരുടെ കെട്ടുകഥകള് മാത്രമാണ്, ഇവന് ഇത് എഴുതി വെച്ചിരിക്കുന്നു. എന്നിട്ടത് രാവിലെയും വൈകുന്നേരവും അവനു വായിച്ചു കേള്‍പ്പിക്കപ്പെടുന്നു” എന്നും അവര് പറഞ്ഞു’ (സൂറ.25:4,5) (സൂറ.68:15; 83:13; 52:33 ഇത്യാദി ഭാഗങ്ങളിലും മുഹമ്മദിന്‍റെ സമകാലീനരുടെ ഇതു പോലെയുള്ള അഭിപ്രായങ്ങള് രേഖപ്പെടുത്തിയിട്ടുണ്ട്.)\nഎന്തായാലും ബദര് യുദ്ധത്തില് തടവുകാരായി പിടിക്കപ്പെട്ടവരുടെ കൂട്ടത്തില് അല് നദറും ഉണ്ടായിരുന്നു. യുദ്ധത്തടവുകാരുടെ ബന്ധുക്കളില് നിന്ന് വലിയ തുക മോചനദ്രവ്യമായി വാങ്ങി തടവുകാരെ മുഹമ്മദ് വിട്ടയച്ചു. പക്ഷെ, അല് നദറിനെ കണ്ടപ്പോള്, അവന് വലിയ തുക നല്‍കാമെന്നേറ്റിട്ടും മുഹമ്മദ് സമ്മതിച്ചില്ല. തിരികെ മദീനയിലേക്കുള്ള യാത്രയില് മുഹമ്മദിന്‍റെ നിര്‍ദ്ദേശപ്രകാരം അല് നദറിന്‍റെ തല മുഹമ്മദിന്‍റെ മരുമകന് അലി വെട്ടിക്കളഞ്ഞു. (Ibn Ishaq, പേജ് 136,163, 181, 308)\n2) അല് നദറിന്‍റെ അവസ്ഥ തന്നെയാണ് ഉഖ്ബ ബിന് അബു മുവൈദിനുമുണ്ടായത്. അദ്ദേഹവും മുഹമ്മദിനെ പരിഹസിച്ചു കൊണ്ട് ഗാനങ്ങള് എഴുതിയിരുന്ന ആളായിരുന്നു. അദ്ദേഹവും ബദര് യുദ്ധത്തില് തടവുകാരനായി പിടിക്കപ്പെട്ടു. അല് നദറിനെപ്പോലെത്തന്നെ, മോചനദ്രവ്യ വാഗ്ദാനം മുഹമ്മദ് തള്ളിക്കളഞ്ഞു; തല കൊയ്യാന് ഉത്തരവിട്ടു. ഉഖ്ബ വേദനയോടെ ചോദിച്ചു: “ഇനി എന്‍റെ കുഞ്ഞുങ്ങളെ ആരു നോക്കും, മുഹമ്മദേ?” “നരകം!” അല്ലാഹുവിന്‍റെ ദൂതന് മറുപടി പറഞ്ഞു. അടുത്ത നിമിഷം സ്വഹാബികളിലൊരാളുടെ വാള് ഉഖ്ബയുടെ കഴുത്തില് പതിച്ചു (Ibn Ishaq, പേജ് 308). സ്വഹീഹ് ബുഖാരിയും മുസ്ലിമും ഈ സംഭവം വിവരിക്കുന്നുണ്ട്. (ഇബ്നു ഇസഹാക്കിന്‍റെ റിപ്പോര്‍ട്ടില് മുഹമ്മദ് അവരുടെ ശവക്കുഴിയിലേക്ക് നോക്കി അല് നദറിന്‍റെയും ഉഖ്ബയുടെയും ശവശരീരങ്ങളെ പരിഹസിക്കുന്ന രംഗങ്ങളുണ്ട്). ബദര് യുദ്ധത്തില് തടവുകാരായി പിടിക്കപ്പെട്ടവരില് ഈ രണ്ടു പേരൊഴികെ ബാക്കിയെല്ലാവരെയും മോചനദ്രവ്യം വാങ്ങി മുഹമ്മദ് വിട്ടയച്ചു എന്ന് കൂടി ഓര്‍ക്കണം!\nഇനിയുള്ള കൊലപാതകങ്ങളുടെ ചരിത്രം പല സന്ദര്‍ഭങ്ങളിലായി ഈ ലേഖന പരമ്പരയില് പറയുന്നത് കൊണ്ട് ഇപ്പോള് ഇവിടെ ഉദ്ധരിക്കുന്നില്ല. ഈ കൊല്ലപ്പെട്ടവരെല്ലാം തന്നെ മുഹമ്മദിനെ വിമര്‍ശിച്ചുകൊണ്ട് ഗാനങ്ങളോ കവിതകളോ രചിച്ചവരാണ്. വിമര്‍ശനങ്ങളോടുള്ള മുഹമ്മദിന്‍റെ അസഹിഷ്ണുത എത്രത്തോളമുണ്ടെന്നു മനസ്സിലാക്കാന് ഇതു നമ്മെ സഹായിക്കും. മുഹമ്മദിന്‍റെ അനുയായികളായ ഇന്നത്തെ മുസ്ലിം ഭരണാധികാരികളുടെയും സ്വഭാവം മുഹമ്മദിനു തുല്യമാണെന്ന് മനസ്സിലാക്കാന് അറബി-ആഫ്രിക്കന് നാടുകളിലേക്ക് നോക്കിയാല് മതി. സദ്ദാം ഹുസൈന്, മുഅമ്മര് ഗദ്ദാഫി, സഅദ് അല് ബാഷര്, ആയത്തുല്ലാ ഖൊമൈനി, സൈനുല് ആബിദീന്, ഹോസ്നി മുബാറക് തുടങ്ങി ഇഷ്ടം പോലെ ഉദാഹരണങ്ങള്; ഈ ക്രൂരന്മാരായ ഏകാധിപതികള്‍ക്ക് വിമര്‍ശനങ്ങളോടുള്ള അസഹിഷ്ണുതാ മനോഭാവം അവരുടെ മാതൃകാ പുരുഷനില് നിന്നല്ലാതെ വേറെ എവിടെ നിന്നാണ് കിട്ടിയത്? ഇന്നത്തെ ദാവാ പ്രസംഗകര് അവതരിപ്പിക്കുന്നത് പോലെയല്ല മുഹമ്മദിന്‍റെയും സ്വഹാബികളുടെയും സ്വഭാവം എന്ന് ആദ്യകാല മുസ്ലിം ഗ്രന്ഥങ്ങള് വായിച്ചാല് നിങ്ങള്‍ക്കും പിടികിട്ടും.\n(ഇക്കഥകളൊന്നും പരിഷ്കൃത മനുഷ്യര് അറിയരുതെന്ന ആഗ്രഹത്താലാണ് ഈ ഹദീസുകളും സീറകളും ഇവര് സമ്പൂര്‍ണ്ണ രൂപത്തില് മലയാളത്തിലോ മറ്റു ഭാഷകളിലേക്കോ പരിഭാഷപ്പെടുത്താത്തത്. അറബിയില് തന്നെ ഇതെല്ലാം വായിച്ചു മനസ്സിലാക്കാന് എത്ര പേര്‍ക്ക് കഴിയും? ഹദീസുകള് മാത്രമല്ല, ഖുറാനും മറ്റു ഭാഷകളിലേക്ക് പരിഭാഷപ്പെടുത്തുന്നതിനെ വിലക്കുന്നതിന്‍റെ കാരണം ഇതു തന്നെ. മുഹമ്മദിന്‍റെ വാക്കുകള് തന്നെ അതിനു തെളിവ്. സ്വഹീഹ് മുസ്ലിം, വാല്യം 3, ഭാഗം 33, ഹദീസ് നമ്പര് 94- ല് ഇങ്ങനെ കാണുന്നു: “നിങ്ങള് ഖുര്‍ആനുമായി യാത്ര ചെയ്യരുത്. ശത്രു അതു കൈക്കലാക്കുന്നതിനെക്കുറിച്ച് ഞാന് നിര്‍ഭയനല്ല.” അബു അയ്യൂബ് പറഞ്ഞു: “ശത്രു അത് കൈവശപ്പെടുത്തി അതുമായി നിങ്ങളോട് തര്‍ക്കിക്കും.” ഹദീസ് നമ്പര് 94-ല് ‘ശത്രു രാജ്യത്തേക്ക് ഖുറാനുമായി യാത്ര ചെയ്യുന്നത് വിലക്കിയിരിക്കുന്നു’ എന്ന് കൂടിയുണ്ട്. ശത്രുക്കളുടെ ചോദ്യത്തിന് മുന്നില് ഖുറാന് പിടിച്ചു നില്‍ക്കാന് കഴിയില്ലെന്ന കാര്യം-ചിന്താ ശേഷിയില്ലാത്ത അറബികളെ പറഞ്ഞു പറ്റിച്ചത് പോലെ പരിഷ്കൃത മനുഷ്യരെ പറഞ്ഞു വശീകരിക്കാന് കഴിയില്ലെന്ന കാര്യം തന്നെ-മുഹമ്മദ് നല്ലവണ്ണം മനസ്സിലാക്കിയിരുന്നു എന്നതിന് ഈ ഹദീസ് നല്ലൊന്നാന്തരം തെളിവാണ്. ‘അന്ത്യപ്രവാചകനിലൂടെ മുഴുലോകത്തിനും വേണ്ടി അവതരിപ്പിക്കപ്പെട്ട ഖുര്‍ആന്’ എന്നൊക്കെ ഇന്നത്തെ ദാവാ പ്രസംഗകര് വാചാടോപമടിച്ചാലും മുഹമ്മദ് അത് അറബികള്‍ക്ക് വേണ്ടി മാത്രമുള്ളതാണെന്നാണ് വിശ്വസിച്ചിരുന്നത്.\nഇതു ബൈബിളുമായി ഒന്ന് താരതമ്യപ്പെടുത്തി നോക്കണം. ലോകത്തെ നൂറു കണക്കിന് ഭാഷകളില് ലിപി ഉണ്ടാക്കിയത് ക്രിസ്ത്യന് മിഷനറിമാരാണ്. ബൈബിള് ആ ഭാഷകളിലേക്ക് തര്‍ജ്ജമ ചെയ്യാന് വേണ്ടിയായിരുന്നു അത്. നമ്മുടെ മലയാള ഭാഷയില് ത്തന്നെ ആദ്യത്തെ വ്യാകരണ ഗ്രന്ഥം രചിച്ചത് ജര്‍മ്മനിയില് നിന്ന് കേരളത്തിലെത്തി മലയാളം പഠിച്ച ഹെര്‍മന് ഗുണ്ടര്‍ട്ട് എന്ന മിഷനറിയാണ്. ഇവിടെയുള്ള അന്നത്തെ സാഹിത്യത്തമ്പുരാക്കന്മാര് സംസ്കൃതത്തിലും മണിപ്രവാളത്തിലും മാത്രം സാഹിത്യ രചന നടത്തിക്കൊണ്ടിരുന്നപ്പോള് – മലയാളത്തിലെഴുതുന്നത് അധ:കൃത സാഹിത്യമായി പരിഗണിക്കപ്പെട്ടു കൊണ്ടിരുന്നപ്പോള്- ജെര്‍മ്മനിയില് നിന്നൊരാള് വന്നിട്ടാണ് മലയാളികളെ മലയാള വ്യാകരണം പഠിപ്പിച്ചത്. എന്തിനു വേണ്ടിയാണ് ഒരു പുരുഷായുസ്സു മുഴുവന് ആ മനുഷ്യന് മലയാള ഭാഷ പഠിക്കേണ്ടതിനു ചെലവിട്ടത്? ഉത്തരം ഒന്ന് മാത്രം. മലയാള ഭാഷയില് ബൈബിള് പുറത്തിറങ്ങുമ്പോള്, വായനക്കാരന് അര്‍ത്ഥം സുവ്യക്തമായി പിടികിട്ടണം!! ദൈവത്തിന്‍റെ സന്ദേശം ജനങ്ങളിലെത്തിക്കാന് വേണ്ടി ക്രിസ്ത്യന് മിഷനറിമാര് ലോകത്തിന്‍റെ പല കോണുകളില് ഭാഷകള്‍ക്ക് ലിപിയുണ്ടാക്കാനും വ്യാകരണ ഗ്രന്ഥങ്ങള് ചമക്കാനും തങ്ങളുടെ ജീവിതം ഉഴിഞ്ഞു വെച്ചപ്പോള്, അല്ലാഹുവിന്‍റെ ദൂതന് പറയുന്നു, ‘ഈ സന്ദേശം ശത്രുക്കളുടെ കയ്യില് എത്തിപ്പെടുന്നതിനെക്കുറിച്ച് ഞാന് ഭയമുള്ളവനാണ്’ എന്ന്. ഈ ചരിത്ര വസ്തുതയെ മൂടി വെച്ചിട്ടാണ് ഇന്നത്തെ ദാവാ പ്രസംഗകര് “ഖുര്‍ആന് മുഴു ലോകത്തിനും വേണ്ടിയുള്ള സന്ദേശമാണ്” എന്ന് നിര്‍ലജ്ജം ഗീര്‍വ്വാണമടിക്കുന്നത്. ഏതായാലും ഇന്‍റര്‍നെറ്റിന്‍റെ വരവോടു കൂടി വിവരങ്ങള് മൂടി വെക്കാന് കഴിയാതായത് ദാവാ പ്രസംഗകരെ ആകെ ബുദ്ധി മുട്ടിലാക്കുന്നുണ്ട്.)\nകുറ്റമില്ലാത്ത രക്തം ചൊരിയാന് മുഹമ്മദിനും കൂട്ടാളികള്‍ക്കും യാതൊരു മടിയുമുണ്ടായിരുന്നില്ലെന്നു സീറകളില് നിന്നും ഹദീസുകളില് നിന്നും ഗ്രഹിക്കാം. ആറാം പ്രമാണത്തിന്‍റെ നഗ്നമായ ലംഘനങ്ങളുടെ ഘോഷ യാത്രകള് നിങ്ങള്‍ക്കതില് കാണാം .\nകുറ്റമില്ലാത്ത മനുഷ്യരക്തം ചൊരിയുന്നതിനെയാണ് ബൈബിള് കൊലപാതകം എന്നതുകൊണ്ട് അര്‍ത്ഥമാക്കുന്നത്. (തുടരും…)\nOne Comment on “മുഹമ്മദും ന്യായപ്രമാണവും (ഭാഗം- 6)”\n6 March, 2013, 5:22\nPlease continue the good work. These cults really needs to be isolated.\n« ലേവ്യാ 12-ം അദ്ധ്യായം\nമുഹമ്മദും ന്യായപ്രമാണവും (ഭാഗം-5) »


Wednesday September 23rd, 2020 - 5:47:pm\nതേങ്ങ വിലയിൽ കുറവുണ്ടായിട്ടും എണ്ണവില കൊമ്പത്തുതന്നെ\nPublished: Thursday5October 2017 11:52:53 AM\nകോട്ടയം: ഓണത്തിനു ശേഷം തേങ്ങ വിലയിൽ നേരിയ കുറവുണ്ടായിട്ടും എണ്ണവില കൊമ്പത്തുതന്നെ. ഓണത്തിനു 175 കടന്ന വെളിച്ചെണ്ണ വിപണി ഇപ്പോഴും ഒട്ടും പിന്നോട്ടു പോയിട്ടില്ല. തമിഴ്‌നാട്ടിൽ നിന്നുള്ള തേങ്ങയുടെ വരവ് കൂടിയതോടെ വിലയിൽ ഒരു രൂപയുടെ മാത്രം കുറവാണ് ഉണ്ടായിരിക്കുന്നത്. അതായത്, തമിഴ്‌നാട്ടിലെ തേങ്ങ ഉത്പാദനം കൂടിയതിന്റെ ഗുണം കേരള വിപണിയിൽ കാണാനില്ലെന്ന് ചുരുക്കം.\nമുൻ വർഷങ്ങളിൽ ഓണത്തിനു ശേഷം കേരളത്തിലെ വിപണിയിൽ ഒരു മാന്ദ്യം പ്രകടമാകാറുണ്ട്. വിപണിയിലുള്ള എല്ലാ ഇനങ്ങൾക്കും ഓണത്തിനു ശേഷം വലിയ വിലക്കുറവാണ് ഉണ്ടാകാറുള്ളത്. ഓണത്തിനു ശേഷം ഉപഭോഗം കുറയുന്നതാണ് ഇത്തരത്തിൽ വിപണിയിൽ വിലക്കുറവിനു കാരണമായി വ്യാപാരികൾ പറയുന്നത്. എന്നാൽ, ഇത്തവണ ഓണത്തിന് ശേഷമുള്ള വിപണിയെ മാന്ദ്യം ഒരു തരത്തിലും ബാധിച്ചില്ല. ഒരു ഇനത്തിനും വില കുറഞ്ഞതുമില്ല.ഓണക്കാലത്ത് 180 രൂപയ്ക്ക് അടുത്തെത്തിയ വെളിച്ചെണ്ണയുടെ ചില്ലറ വില ഇപ്പോഴും ഇവിടെ തന്നെ നിൽക്കുകയാണ്.\nഇന്നലെ കോട്ടയം മാർക്കറ്റിലെ വെളിച്ചെണ്ണയുടെ മൊത്ത വില 178 രൂപയായിരുന്നു. ചില്ലറ വിപണിയിൽ ഇത് 180 രൂപയായി തന്നെ തുടരുന്നു. തേങ്ങയുടെ വിലയിൽ മാത്രമാണ് നേരിയ കുറവ് അനുഭവപ്പെടുന്നത്. ഓണക്കാലത്ത് 4546 രൂപയായിരുന്നു ഒരു കിലോ തേങ്ങയ്ക്കു കോട്ടയം മാർക്കറ്റിലെ മൊത്ത വിപണിയിൽ വില. എന്നാൽ, ഇന്നലെ ഇത് 44 രൂപയായി കുറഞ്ഞിട്ടുണ്ട്. ചെറിയ ഇടവേളയ്ക്ക് ശേഷം തമിഴ്‌നാട്ടിലെ തേങ്ങ വിപണി സജീവമായതാണ് നേരിയതെങ്കിലും വിലക്കയറ്റം കുറയുന്നതിനു കാരണമായിരിക്കുന്നത്.\nകേരള തമിഴ്‌നാട് അതിർത്തി പ്രദേശമായ പാലക്കാടൻ ഗ്രാമങ്ങളിൽ നിന്നുമാണ് ജില്ലയിലേയ്ക്കടക്കം കൂടുതലായും തേങ്ങ എത്തുന്നത്. ഇവിടങ്ങളിലെല്ലാം ആവശ്യത്തിന് തേങ്ങ ലഭിക്കുന്നുണ്ടെന്ന് കർഷകർ പറയുന്നു. എന്നാൽ, തേങ്ങ വിലയിലും വെളിച്ചെണ്ണ വിലയിലും കുറവുണ്ടാകാത്തതിന്റെ പ്രധാന കാരണം ഇടനിലക്കാരുടെ ഇടപെടലാണെന്നാണ് സൂചന.\nRead more topics: price, coconut, oil, increased,\nThe price of coconut oil increased


ന്യൂദല്‍ഹി: നിസാന് ഇന്ത്യയിലേക്ക് വന്‍തോതില് ഇറക്കുമതി ചെയ്യാനൊരുങ്ങുന്നു. വികസ്വര രാജ്യങ്ങളെ ലക്ഷ്യമിട്ട് നിസാന് നിര്‍മ്മിച്ച വിലകുറഞ്ഞ കാറുകളാണ് ഇന്ത്യയിലേക്ക് ഇറക്കുമതി ചെയ്യുന്നത്.\nഡാറ്റ്‌സണ് എന്ന വിലകുറഞ്ഞ മോഡലാണ് അദ്യ ഘട്ടത്തില് നിസാന് ഇന്ത്യന് വിപണിയിലെത്തിക്കുന്നത്. ഏകദേശം മൂന്ന് ലക്ഷത്തോളം രൂപയാണ് ഈ മോഡലിന് പ്രതീക്ഷിക്കുന്ന വില.\nഇന്ത്യയെക്കൂടാതെ റഷ്യ, ഇന്തോനേഷ്യ, തുടങ്ങിയ രാജ്യങ്ങളിലേക്കും നിസാന് ഡാറ്റ്‌സണ് ഇറക്കുമതി ചെയ്യുന്നുണ്ട്. പ്രതിവര്‍ഷം മൂന്ന് ലക്ഷത്തോളം ഡാറ്റ്‌സണ് കാറുകള് വിപണിയില് വിറ്റഴിക്കുകയാണ് നിസാന്റെ ലക്ഷ്യം.\n2014 ഓടെ നിസാന്റെ ലോ കോസ്റ്റ് കാറായ ഡാറ്റ്‌സണ് വികസ്വര രാജ്യങ്ങളിലെ വിപണി പിടിച്ചടക്കുമെന്നാണ് ഓട്ടോമൊബൈല് രംഗത്തുള്ളവര് പറയുന്നത്.\n1932 ല് ജപ്പാനിലാണ് ഡാറ്റ്‌സണ് ആദ്യമായി ഇറങ്ങുന്നത്. 50 വര്‍ഷം മുമ്പ് അമേരിക്കയിലെ ഷോറൂമുകളില് താരമായിരുന്നു ഡാറ്റ്‌സണ്. നിസാന് എന്ന ബ്രാന്‍ഡിന്റെ കീഴില് കൊണ്ടുവരുന്നതിന്റെ ഭാഗമായി 1982ന്റെ തുടക്കത്തില് ഡാറ്റ്‌സണ് തല്‍ക്കാലത്തേക്ക് വിപണികളില് നിന്നും വിടവാങ്ങുകയായിരുന്നു.


Five yoga poses that can lower your risk of havingastroke | Indian Express Malayalam\nyoga five asanas yoga poses lower risk of stroke health\nമൊത്തത്തിലുള്ള ആരോഗ്യം മെച്ചപ്പെടുത്താനും പക്ഷാഘാത സാധ്യത കുറയ്ക്കാനും ഈ ആസനങ്ങൾ ചെയ്യാവുന്നതാണ്\nSeptember 28, 2021 11:48:55 pm\nയോഗയ്ക്ക് ആരോഗ്യപരമായ ധാരാളം ഗുണങ്ങളുണ്ടെന്ന കാര്യം നിഷേധിക്കാനാവില്ല. തല മുതൽ കാൽ വരെ ശരീരത്തിന്റെ വിവിധ ഭാഗങ്ങൾക്കായുള്ള ആസനങ്ങൾ യോഗയിലുണ്ട്. വ്യക്തിയെ ആരോഗ്യപ്രശ്നങ്ങളിൽ നിന്ന് മോചിപ്പിക്കാനും മെച്ചപ്പെട്ടതും ആരോഗ്യകരവുമായ ജീവിതം നയിക്കാനും യോഗ സഹായിക്കുന്നു.\nആധുനിക വൈദ്യശാസ്ത്രത്തിന് പകരമാവാൻ ഒന്നിനും കഴിയില്ലെങ്കിലും, യോഗയ്ക്ക് ഒരു പരിധിവരെ, പല ആരോഗ്യ പ്രശ്നങ്ങൾക്കുമുഴള്ള അപകടസാധ്യത കുറയ്ക്കാൻ കഴിയും, അതിലൊന്നാണ് സ്ട്രോക്ക് അഥവാ പക്ഷാഘാതം. സ്ട്രോക്ക് തടയാൻ നിങ്ങൾക്ക് യോഗ നല്ല മാർഗമായിരിക്കുമെന്ന് ആത്മീയ ആചാര്യനും ജീവിതശൈലി പരിശീലകനും യോഗ ഗുരുവും എഴുത്തുകാരനുമായ ഗ്രാൻഡ് മാസ്റ്റർ അക്ഷർ പറയുന്നു. പ്രായമായ, സ്ട്രോക്കിനെ അതിജീവിക്കുന്നവർക്ക് അവരുടെ സന്തുലിതാവസ്ഥ മെച്ചപ്പെടുത്താനും കൂടുതൽ സജീവമാകാനും യോഗ സഹായിക്കുമെന്നും അദ്ദേഹം പറയുന്നു.\n“മസ്തിഷ്കത്തിന്റെ ഒരു ഭാഗത്ത് ഓക്സിജൻ സമ്പുഷ്ടമായ രക്തത്തിന്റെ സ്ഥിരമായ വിതരണം ലഭിക്കുന്നത് നിലയ്ക്കുമ്പോൾ ഒരു സ്ട്രോക്ക് സംഭവിക്കുന്നു. ദുർബലമായ മസ്തിഷ്ക ടിഷ്യു തകരാറിലാകുന്നു, ഇത് തലച്ചോറിന്റെ ഏത് ഭാഗത്തെ ബാധിക്കുന്നു എന്നതിനെ ആശ്രയിച്ചിരിക്കുന്നു. തലച്ചോറിലേക്ക് രക്തം വിതരണം ചെയ്യുന്ന വെസലിലെ തടസ്സം മൂലമോ അല്ലെങ്കിൽ തലച്ചോറിലെ രക്തക്കുഴൽ പൊട്ടിയതുകൊണ്ടോ ഇത് സംഭവിക്കാം, ”അദ്ദേഹം പറയുന്നു.\nAlso Read: എത്ര സമയം നിങ്ങൾ വ്യായാമം ചെയ്യണം? മണിക്കൂറുകൾ ജിമ്മിൽ ചെലവഴിക്കണോ? ഈ കാര്യങ്ങൾ ശ്രദ്ധിക്കാം\nമൊത്തത്തിലുള്ള ആരോഗ്യം മെച്ചപ്പെടുത്തുന്നതിനും സ്ട്രോക്കിന്റെ അപകടസാധ്യത കുറയ്ക്കുന്നതിനുമായി ചെയ്യാവുന്ന അഞ്ച് ആസനങ്ങൾ അദ്ദേഹം പട്ടികപ്പെടുത്തുന്നു. ഓരോ പോസും 30 സെക്കൻഡ് പിടിക്കുകയും മൂന്ന് സെറ്റുകൾ വരെ ആവർത്തിക്കുകയും ചെയ്യണമെന്ന് അദ്ദേഹം കൂട്ടിച്ചേർത്തു.\nPaschimottanasana — Seated forward bend– പശ്ചിമോത്തനാസനം\nനിവർന്നിരുന്ന് നിങ്ങളുടെ കാലുകൾ മുന്നോട്ട് നീട്ടിക്കൊണ്ട് ആരംഭിക്കുക; നിങ്ങളുടെ കാൽമുട്ടുകൾ ചെറുതായി വളഞ്ഞിട്ടുണ്ടെന്ന് ഉറപ്പാക്കുക.\nനിങ്ങളുടെ കൈകൾ മുകളിലേക്ക് നീട്ടി നട്ടെല്ല് നിവർന്ന നിലയിലാക്കുക.\nശ്വാസം പുറത്തേക്ക് വിടുക, വയർ വായു ശൂന്യമാക്കുക.\nശ്വാസം പുറത്തേക്ക് വിട്ടുകൊണ്ട്, ഇടുപ്പിൽ മുന്നോട്ട് കുനിഞ്ഞ് അരക്ക് മുകളിലുള്ള ശരീരം അരക്ക് താഴെയുള്ള ഭാഗത്തേക്ക് അടുപ്പിക്കുക.\nനിങ്ങളുടെ കൈകൾ താഴ്ത്തി നിങ്ങളുടെ കാൽപാദത്തിൽ പിടിക്കുക.\nനിങ്ങളുടെ കാൽമുട്ടുകൾ നിങ്ങളുടെ മൂക്ക് കൊണ്ട് തൊടാൻ ശ്രമിക്കുക. 10 സെക്കൻഡ് നേരത്തേക്ക് ആ സ്ഥാനം പിടിക്കുക.\nസമസ്തിതിയിൽ നിന്നുകൊണ്ട് ആരംഭിക്കുക.\nശ്വാസം എടുത്ത് നിങ്ങളുടെ അപ്പർബോഡി ഇടുപ്പിൽ നിന്ന് താഴേക്ക് താഴ്ത്തി നിങ്ങളുടെ മൂക്ക് കാൽ മുട്ടിൽ തൊടുക.\nകൈപ്പത്തികളുടെ ഉൾവശം നിങ്ങളുടെ കാൽപാദത്തോട് ചേർത്ത് പിടിക്കുക.\nനിങ്ങളുടെ കാൽമുട്ടുകൾ പതുക്കെ നേരെയാക്കി നിങ്ങളുടെ നെഞ്ച് നിങ്ങളുടെ തുടകളിലേക്ക് അടുപ്പിച്ച് കൊണ്ടുവരാൻ ശ്രമിക്കുക.\nഈ ആസനം അൽപനേരം തുടരുക.\nനിങ്ങൾ കമിഴ്ന്ന് കിടന്ന് ആരംഭിക്കുക.\nനിങ്ങളുടെ കാൽമുട്ടുകൾ വളച്ച് കൈപ്പത്തികൾ കൊണ്ട് കാൽക്കുഴയുടെ ഭാഗത്ത് പിടിക്കുക.\nനിങ്ങളുടെ കാലുകളും കൈകളും കഴിയുന്നത്ര ഉയരത്തിൽ ഉയർത്തുക.\nമുകളിലേക്ക് നോട്ടം തിരിച്ച് കുറച്ചുനേരം നോക്കി നിൽക്കുക.\nBhujangasana (Cobra Pose)-ഭുജംഗാസനം\nനിങ്ങളുടെ കൈപ്പത്തികൾ തോളിന് താഴെ വച്ചുകൊണ്ട് കമിഴ്ന്ന് കിടക്കുക.\nനിങ്ങളുടെ കാൽവിരലുകൾ നിലത്ത് വച്ചുകൊണ്ട് നിങ്ങളുടെ പാദങ്ങൾ ചേർത്ത് കൊണ്ടുവരിക.\nദീർഘമായി ശ്വാസം എടുക്കുക, തുടർന്ന് തലയും തോളും തോഴോട്ടുള്ള ഭാഗങ്ങളും മുകളിലേക്ക് ഉയർത്തുക.\n30 ഡിഗ്രി കോണിൽ ശരീരം ഉയർത്തുക, പക്ഷേ നിങ്ങളുടെ പൊക്കിളിന് താഴോട്ടുള്ള ഭാഗങ്ങൾ തറയിൽ സൂക്ഷിക്കുന്നുവെന്ന് ഉറപ്പാക്കുക.\nനിങ്ങളുടെ തല ചെറുതായി മുകളിലേക്ക് ഉയർത്തി നിങ്ങളുടെ തോളുകൾ നിവർത്തുക.\nപുറത്തുവരാൻ, നിങ്ങളുടെ ശരീരം സൗമ്യമായി സാവധാനം താഴ്ത്തുക, തുടർന്ന് ശ്വാസം പുറത്തേക്ക് വിടുക.\nനിവർന്ന് നിൽക്കുക. കാൽപാദങ്ങൾ രണ്ടും അടുപ്പിച്ച് കാലിലെ തള്ളവിരലുകൾ രണ്ടും ചേർന്ന് നിൽക്കുന്ന വിധത്തിൽ നിവർന്ന് നിൽക്കുക.\nനിങ്ങളുടെ ഉദരഭാഗം ഉള്ളിലേക്ക് വലിച്ച് വരച്ച് തോൾ റിലാക്സ് ചെയ്ത് വയ്ക്കുക.\nനിങ്ങളുടെ കാലിലെ പേശികളെ സജീവമാക്കിനിർത്തിക്കൊണ്ച് അഞ്ച്-എട്ട് തവണ ശ്വാസം എടുക്കുക.\nമുതിർന്നവർക്ക് അവരുടെ നിൽപ് ഉയർന്നതും ശക്തവുമായി നിലനിർത്തുന്നതിനുള്ള ഒരു മികച്ച പോസ് ആണ് ഇത്.\nAlso Read: എത്ര ശ്രമിച്ചിട്ടും അടിവയറിലെ കൊഴുപ്പ് കുറയുന്നില്ലേ? ഇതാവാം കാരണങ്ങൾ\nWeb Title: Yoga five asanas yoga poses lower risk of stroke health


Emalayalee.com - ടെക്‌സസില് കോവിഡ് രോഗബാധ റിക്കാര്‍ഡിട്ടു; ഗാല്വസ്റ്റന് ബീച്ച് അടക്കും\nടെക്‌സസില് കോവിഡ് രോഗബാധ റിക്കാര്‍ഡിട്ടു; ഗാല്വസ്റ്റന് ബീച്ച് അടക്കും\nAMERICA 02-Jul-2020 അജു വാരിക്കാട്\nഹ്യുസ്റ്റണ് : കഴിഞ്ഞയാഴ്ച തുടര്‍ച്ചയായ മൂന്ന് ദിവസവും റെക്കോര്‍ഡുകള് സൃഷ്ടിച്ച ശേഷം, ബുധനാഴ്ച കോവിഡ് -19 കേസുകളില് ടെക്‌സസ് സംസ്ഥാനം മറ്റൊരു നാഴികക്കല്ല് പിന്നിട്ടു.\nജൂലൈ 1 ബുധനാഴ്ച വൈകുന്നേരം 5:00 മണിയോടെ സ്റ്റേറ്റില് 8,076 പുതിയ കേസുകള് റിപ്പോര്‍ട്ട് ചെയ്തു. ഇത് പാന്‍ഡെമിക് ആരംഭിച്ചതിനു ശേഷം ടെക്‌സസാസ് സംസ്ഥാനത്തില് റിപ്പോര്‍ട്ട് ചെയ്യുന്നഏറ്റവും ഉയര്‍ന്നഒറ്റദിവസത്തെ കണക്കാണ്.\n57 പുതിയ കോവിഡ്-19 മരണങ്ങളും സംസ്ഥാനം റിപ്പോര്‍ട്ട് ചെയ്തു. ഇത് ഏകദിന മരണസംഖ്യയിലെ രണ്ടാമത്തെ ഉയര്‍ന്ന മരണനിരക്കാണ്. മെയ് 14 നാണ് ഏറ്റവും കൂടുതല് പേര്, (58 പേര്) മരിച്ചത്. ഇതുവരെ സംസ്ഥാനത്താകെ 2,174,548 പേരെ ടെസ്റ്റ് ചെയ്തു. ഇപ്പോള് പോസിറ്റീവ് ആകുന്നവരുടെനിരക്ക് 13.58 ശതമാനമാണ്. സംസ്ഥാനത്തുആകെ 6,904 ആളുകള് ചികിത്സയില് കഴിയുന്നു.\nകഴിഞ്ഞയാഴ്ച ഗവര്‍ണര് ഗ്രെഗ് അബട്ട് പുതിയ ഉത്തരവ് പുറപ്പെടുവിച്ചതിനെത്തുടര്‍ന്ന് സംസ്ഥാനത്തുടനീളമുള്ള ബാറുകള് വീണ്ടും അടച്ചു. മദ്യം/ലഹരിപാനീയ വില്‍പ്പനയില് നിന്ന് 51 ശതമാനത്തിലധികം വരുമാനം ലഭിക്കുന്ന ബാറുകളും സമാന ബിസിനസുകളും അടച്ചുപൂട്ടാന് ഉത്തരവിട്ടിട്ടുണ്ട്.\nഅതേസമയംനാളെ (വെള്ളിയാഴ്ച) രാവിലെ5മണി മുതല് ജൂലൈ6തിങ്കളാഴ്ച രാവിലെ വരെ ഗാല്‍വെസ്റ്റണ് ബീച്ചുകള് അടച്ചിടും. ഗാല്‍വെസ്റ്റണ് സിറ്റിയുടെ പരിധിക്കുള്ളില് ബീച്ചുകളിലേക്ക് പ്രവേശിക്കാന് ആളുകളെ അനുവദിക്കില്ല എന്ന് അധികൃതര് അറിയിച്ചു.\nബീച്ചുകളില് വരുന്ന ആളുകളുടെ സമ്പര്‍ക്കത്തില് വൈറസ് വ്യാപിക്കാതിരിക്കുവാനാണ് ഈ തീരുമാനം.\nഗ്രെയ്റ്റര് ഹ്യുസ്റ്റണ് ഏരിയയില്50,727 കേസുകള് സ്ഥിരീകരിച്ചു. ആകെ 384 മരണങ്ങളും, 32,859 കേസുകളും ഹാരിസ് കൗണ്ടിയില് നിന്ന്റിപ്പോര്‍ട്ട് ചെയ്യുന്നു. രോഗമുക്തരായവര് 11,013 പേര്.


Varsha's | എന്റെ ലോകത്തിലെ അപ്പൂപ്പന് താടികള്: August 2008\nചൊട്ടയിലെ ശീലം ചുടല വരെ എന്നു പറയുന്നത് എത്ര ശരിയാ.. പ്രൊഫഷണലിസം എന്നു നാഴികക്ക് 40 വട്ടം പറഞ്ഞു നടക്കുന്ന കോര്‍പറേറ്റ് മുഖങ്ങളുടെ ഇടയിലാണെങ്കിലും എന്റെ ക്യുബിക്കിളില് കംപ്യൂട്ടറിന്നടുത്ത് ഒരു ബൊമ്മക്കുട്ടിയും ആമയുടെ രൂപത്തിലുള്ള കട്ടറും പിന്നെ ചെരുപ്പു പോലെയുള്ള മൊബൈല് സ്റ്റാന്‍ഡും ഒക്കെയുണ്ട്. ഏത് കടയിലും സൂപ്പര് മാര്‍ക്കറ്റിലും ഷോപ്പിങ് മാളിലും എന്നെ ഏറ്റവും കൂടുതല് ആകര്‍ഷിച്ചിരുന്ന ഘടകം ഇതു തന്നെയണ് - സ്റ്റേഷനറി. കിട്ടുന്ന സമയം കൊണ്ട് അവിടത്തെ ഓരോ ഫയല്, പേന, പെന്‍സില്, റബ്ബര്, കട്ടര് എന്നിവ ഞന് മൂന്നും നാലും തവണ തിരിച്ചും മറിച്ചും നോക്കി കഴിഞ്ഞിരിക്കും.\nബള്‍ബിന്റെയും ട്യുബ് ലൈറ്റിന്റെയും കോട്ടിന്റെയും ആമയുടെയും എന്നു വേണ്ട പല രൂപത്തിലും തരത്തിലുമുള്ള ഒരു വന് കട്ടര് (sharpener) ശേഖരം തന്നെ എനിക്കുണ്ട്. കട്ടര് മാത്രമല്ല.. റബ്ബര്, സ്കെയില്, പൂട്ടി വെക്കാന് പറ്റുന്നതും പറ്റാത്തതുമായ വിവിധ നിറങ്ങളിലുള്ള പുസ്തകങ്ങള്, പലവിധ ആവശ്യങ്ങള്‍ക്ക് ഉപകരിക്കുന്ന ഫയലുകള്, സ്കെറ്റ്ച് പേനകള് എന്നങ്ങിനെ ഒരു വമ്പന് ശേഖരത്തിന്റെ ഉടമയാണ് ഈ ഞാന്.. അങ്ങനെയുള്ള എനിക്ക് പറ്റിയ ഒരു അമളിയാണ് ഇതെഴുതാന് പ്രേരിപ്പിച്ചത്.\nപാലക്കാട് ജില്ലയിലെ ഒരു ചെറിയ പഞ്ചായത്ത്. ആ പ്രദേശത്തെ4വരെ മാത്രമുള്ള സി.ബി.എസ്.ഇ. സ്കൂളില് ഞാന് ഒന്നില് പഠിക്കുന്ന സമയം. അന്ന് അവിടെ ഒരു കൊച്ചു താരം ആയിരുന്നു ഞാന്. അതിമാനുഷിക കഴിവുകള് ആയിരുന്നില്ലാട്ടോ കാരണം.. ഗള്‍ഫില് നിന്നു ലീവിനു വരുന്ന അച്ഛന് കൊണ്ടു വരുന്ന അതിവിശേഷമായ ഭംഗിയുള്ള സാധനങ്ങള് തന്നെ. ആ സമയം സ്കൂളില് പോകാനുള്ള എന്റെ പ്രത്യേക താത്പര്യത്തിനു കാരണവും അതു തന്നെയായിരുന്നു. അച്ചന് വന്ന സമയമാണെങ്കില് ഈ വക "ആക്രി മാക്രി" (ഏട്ടച്ചാരുടെ ഭാഷയാണേ ഇത്..) സാമഗ്രികള് ക്ലാസ്സിലെ എല്ലാരുടെയും മുന്നില് പ്രദര്‍ശിപ്പിക്കാനുള്ള വ്യഗ്രതയില് തലേന്ന് തന്നെ ടൈം ടേബിള് പ്രകാരം ബാഗില് പുസ്തകങ്ങള് ഒതുക്കി വെയ്ക്കുകയും പിറ്റേന്ന് അതിരാവിലെ എഴുന്നേറ്റ് എല്ലാ കാര്യങ്ങളും ഏട്ടനേക്കാള് മുമ്പെ ചെയ്ത് ഓട്ടോ കേറാന് റെഡിയായി നില്‍ക്കാറുമുണ്ടായിരുന്നു ഞാന്. എന്നാല് മറ്റു ദിവസങ്ങളില് ഇങ്ങനെയായിരുന്നില്ല കാര്യങ്ങള്. സ്കൂളില് പോകാന് തീരെ മടിയില്ലാത്ത കുട്ടി ആയിരുന്നുവെങ്കിലും ഒരു "പതുക്കെ പുഴുങ്ങിത്തര"ത്തിനു അടിമയാണ് ഞാന്. ഓട്ടോ വന്ന് കാത്ത് നില്‍ക്കുമ്പോള് ഒരുപാട് കാര്യങ്ങള് ചെയ്തു കൂട്ടി എന്നും ഏട്ടന്റെ കണ്ണുരുട്ടലിനു വിധേയയാകാറുണ്ട്.. ഏട്ടനാണെങ്കിലോ 'എപ്പൊ റെഡിയായി' എന്നു ചോദിച്ചാല് മതി എന്ന പോലെയാണ് താനും. (പക്ഷെ പിന്നീടു ഞങ്ങള് പഠിച്ചതു വേറെ വേറെ സ്കൂളുകളിലായിരുന്നു കേട്ടോ.. എന്റെ ഭാഗ്യം.. ഏട്ടന്റെയും.. )\nഅങ്ങനെ ആ കൊല്ലം അച്ഛന്റെ വരവില് എനിക്ക് ലഭിച്ച "ആക്രി മാക്രി"കളില് വെച്ചു എന്നെ ഏറ്റവും ആകര്‍ഷിച്ചത് ഷൂ പോലുള്ള കട്ടറും കയ്‌പയ്‌ക്ക റബ്ബറും ആയിരുന്നു. ഒരു നാട്ടിന്‍പുറത്തായിരുന്നു എന്റെ സ്കൂള് എന്നു പറഞ്ഞുവല്ലോ.. അവിടെ ഗള്‍ഫില് നിന്നു കൊണ്ടു വരുന്ന കളര്‍ഫുള് സാധനങ്ങള്‍ക്ക് വളരെയധികം കാഴ്ചക്കാരുണ്ടായിരുന്നു. എന്നും മലയാളികള്‍ക്ക് ഗള്‍ഫ് സ്വപ്നങ്ങളുടെ വിളഭൂമിയാണല്ലോ..\nഒരു യഥാര്‍ത്ഥ കയ്‌പയ്‌ക്ക കത്തി ഉപയോഗിച്ചു നല്ല ഭംഗിയായി അരിഞ്ഞ് അതിന്റെ നടുക്കിലെ ഒരു കഷണം എടുത്താല് എങ്ങനെയിരിക്കും? അതു പോലെയായിരുന്നു നമ്മുടെ കേന്ദ്രകഥാപാത്രത്തിന്റെ ‘ലുക്ക്’. ആ റബ്ബറിന്റെ നടു ഭാഗത്ത് ഒരു മഞ്ഞ വട്ടവും അതിനു ചുറ്റും ചുവന്ന നിറത്തിലുള്ള അധികം വീതിയില്ലാത്ത വട്ടവും പിന്നെ പൂ പോലുള്ള ഭാഗത്ത് നല്ല ഭംഗിയുള്ള പച്ച നിറവും ആയിരുന്നു..\nഎന്റെ കയ്‌പയ്‌ക്കാ റബ്ബര് തൊട്ടു നോക്കാന് വരുന്നവര്‍ക്കു മുന്നില് ഞാന് വലിയ 'പോസ്' കാണിച്ച് "അധികം തൊട്ടു കേട് വരുത്തല്ലേ" എന്നും പിന്നെ കുറച്ച് പൊടിപ്പും തൊങ്ങലും ചേര്‍ത്ത് "എന്റെ വീട്ടില് അലമാറയില് എല്ലാ 'ഫ്രൂട്ട്‌സി'ന്റെയും 'വെജിറ്റബിള്‍സി'ന്റെയും റബ്ബറുകളുണ്ട്. അത് അമ്മ സൂക്ഷിച്ച് വെച്ചിരിക്കയാ" എന്നും മൊഴിയാറുണ്ട്.\nഅങ്ങനെ നമ്മുടെ കഥാപാത്രത്തിന്റെ പ്രശസ്തി കൂടി ക്കൂടി വന്നു. കൂടെ ചെറുതായി എന്റെയും. എന്റെ തൊട്ടടുത്തിരിക്കുന്ന കുട്ടി - നമുക്ക് ചക്കി എന്നു വിളിക്കാം - ഇടക്കിടെ എന്നെയും ഇതിനെയും മാറി മാറി നോക്കാറുണ്ടെങ്കിലും വലിയ പ്രാധാന്യം ഒന്നും കൊടുത്തു കണ്ടില്ല. അങ്ങനെയിരിക്കെ പുസ്തകത്തില് പെന്‍സില് കൊണ്ട് വരച്ച ഒരു ചിത്രം ആവേശത്തൊടെ മായ്ക്കുന്നതിന്നിടയില് എന്റെ നൂറു കോടി വിലമതിക്കുന്ന കയ്പയ്‌ക്ക റബ്ബറിന്റെ പച്ച നിറമുള്ള ഒരു ഭാഗത്ത് കുറച്ച് കറുപ്പ് നിറം ആയി.\nകാര്യമായ ഒരു കാര്യത്തിനു ഇതുവരെ കരഞ്ഞിട്ടില്ലാത്ത എന്റെ കണ്ണുകളില് ഒരു ചെറിയ തടാകം ഉണ്ടാകാന് തുടങ്ങി. ഈ കണ്ണൂനീര് തടാകം ആരും കാണുന്നില്ലല്ലോ എന്നുറപ്പു വരുത്താന് പോലും നില്ക്കാതെ ജീവിതത്തില് സംഭവിച്ച നല്ല കാര്യങ്ങളെയെല്ലാം നിഷ്ക്കരുണം മറന്നുക്കൊണ്ട് ദൈവത്തിനുള്ളത് നല്ല രീതിയില് തന്നെ കൊടുത്തു തീര്‍ത്തു.\nഎന്റെ ഈ പരാക്രമങ്ങള് കണ്ടിട്ടാവണം അയല്‍വാസിയായ ചക്കി എന്നെ ആശ്വസിപ്പിക്കാന് മുന്നോട്ട് വന്നു എന്റെ കയ്പക്ക റബ്ബറിന്റെ കറുത്തു പോയ ഭാഗം നോക്കി പറഞ്ഞു -'സങ്കടപ്പെടുകയൊന്നും വേണ്ട. സാരമില്ല. ഇതിനൊരു വഴിയുണ്ട്. ആ റബ്ബറൊന്നു താ'. ഇത്രയും കേട്ടപ്പോള് തന്നെ എന്റെ കണ്ണുകള് തിളങ്ങി. പിന്നെ വേറൊന്നും ആലോചിക്കാതെ ഞാന് ആ റബ്ബര് അവള്ക്ക് നേരെ നീട്ടി.\nഅവശ്യമായ സമയത്ത് ഒരു മാലാഖയെ പോലെ വന്ന അവള് അവളുടെ സ്വന്തം റബ്ബറെടുത്ത് എന്റെ റബ്ബറിലെ കറുപ്പ് നിറമുള്ള ഭാഗം വൃത്തിയാക്കാന് തുടങ്ങി. കുറെ നേരത്തെ കഠിന പ്രയത്നം കൊണ്ട് അത് ഏതാണ്ട് പഴയ രൂപത്തിലായി. മനസ്സുക്കൊണ്ട് അവളെ ഒരുപാട് നേരം പ്രശംസിച്ചു ഞാന്. അത് എന്നെ തിരിച്ചേല്‍പ്പിച്ച ശേഷം അവള് പറഞ്ഞു - 'ഇന്നു ഞാന് ഇവിടുള്ളതോണ്ടും പിന്നെ അതില് അത്രയധികം കറുപ്പ് നിറം ആകാത്തതോണ്ടും പ്രശ്നമില്ല.. പക്ഷെ നാളെ ഇതൊന്നു പൊട്ടുകയോ മറ്റോ ചെയ്താലോ?'\nഎനിക്ക് ആകെ പരിഭ്രാന്തിയായി. അത് പൊട്ടുക എന്നത് വളരെ സങ്കടകരമായ അവസ്ഥ തന്നെ. പക്ഷെ കൂടുതല് സങ്കടം ഉമ ടീച്ചര്‍ടെ മകനും കൂട്ടുകാരും അതില് ഒരുപാട് സന്തോഷിക്കില്ലേ എന്നോര്‍ത്തായിരുന്നു. അപ്പൊ നമ്മുടെ ചക്കി തുടര്‍ന്നു പറഞ്ഞു - 'ഒരു കാര്യം ചെയ്യാം. ഞാന് ഈ റബ്ബറിനെ എന്റെ വീട്ടില് കുഴിച്ചിടാം. സമയത്തിനു വെള്ളമൊഴിച്ചാല് ഒരു രണ്ടാഴ്ച്ച കഴിയുമ്പോഴേക്കും അത് വളര്‍ന്നു വലുതാകും. പിന്നെ കൂടിയാല് ഒരാഴ്ച്ച. പിന്നെ അതില് നിന്നു കുറെ കയ്പക്ക റബ്ബറുകള് ഉണ്ടാകും. അപ്പൊ പിന്നെ ഒരെണ്ണം ചീത്തയായാലെന്താ?'\nവളരെ ന്യായമായ കാര്യം. വായനശാല വക നല്ല കര്‍ഷകനുള്ള പുരസ്കാരം കരസ്ഥമാക്കിയ അവളുടെ മുത്തശ്ശന് പരിപാലിക്കുമല്ലോ എന്റെ കയ്പക്ക റബ്ബര് ചെടിയേയും. അങ്ങനെ അതില് മിനിമം ഒരു 10 റബ്ബര് അല്ലെങ്കില് വേണ്ട ഒരു5എണ്ണമെങ്കിലും ഉണ്ടാകില്ലെ.. അധികം ആക്രാന്തമില്ലാത്ത എനിക്ക് അത്രയും മതിയായിരുന്നു. അപ്പോള് എന്നിലെ പരോപകാരി ഉണര്‍ന്നു. അതിലെ ഒരെണ്ണം അവള്‍ക്കു നല്‍കാമെന്നു ഞാന് അപ്പൊ തന്നെ ഏറ്റു.. പിന്നെ ക്ലാസ്സിലെ ഹീറോയും ഈ പോസ്റ്റിലെ കേന്ദ്ര കഥാപാത്രവുമായ കയ്പക്കറബ്ബറിനു ഒരു3മിനുട്ട് ദൈര്‍ഘ്യമുള്ള ഉമ്മ സമ്മാനിച്ച ശേഷം ഞാന് അത് അവളെ ഏല്‍പ്പിച്ചു. ഇത് വീട്ടില് എന്നല്ല ആരോടും പറയണ്ട. അവസാനം എല്ലാവരെയും അത്ഭുതപ്പെടുത്താമെന്നും ചക്കി കൂട്ടിചേര്‍ത്തു. അവള് പിന്നെ പറഞ്ഞ എന്തിനും എനിക്ക് 100 ശതമാനം യോജിപ്പും സമ്മതവും ആയിരുന്നു.\nകൃത്യം2ആഴ്ച്ച കഴിഞ്ഞതും ഞന് റബ്ബറിനെ കുറിച്ച് അന്വേഷിച്ചു. എന്നാല് അതിനിട്ട വളം പോരായിരുന്നു എന്നായിരുന്നു ചക്കിയുടെ മറുപടീ. അപ്പൊ അവളുടെ മുത്തശ്ശന് എത്രയോ ദൂരെ നിന്ന് ഒരു പ്രത്യേക തരം വളം ഓഡര് ചെയ്തിട്ടുണ്ടത്രെ! ഞാന് വീണ്ടും സ്വപ്നലോകത്തിലേക്ക് തിരിഞ്ഞു.\nപിന്നെയും ആഴ്ച്ചകള് കഴിഞ്ഞു.2മാസം കഴിഞ്ഞു. എന്റെ റബ്ബര് മാത്രം കിട്ടിയില്ല.\nഓരോ പ്രാവശ്യം ചോദിക്കുമ്പോഴും ചക്കിക്ക് ഓരോരോ ഉത്തരങ്ങള് ഉണ്ടായിരുനു. എന്നോട് എന്നെങ്കിലും അമ്മയോ ഏട്ടനോ് എവിടെ നീ കുറേ കാലം കൊട്ടിഘോഷിച്ചു നടന്ന കയ്പക്ക റബ്ബര് എന്നു ചോദിക്കുമ്പൊ ഞാനും പലവിധത്തിലുള്ള ഉത്തരങ്ങള് പറഞ്ഞു കൊണ്ടേയിരുന്നു. പക്ഷെ ഞാന് മനസ്സില് പറഞ്ഞ ഉത്തരം ഇതായിരുന്നു - 'ഒന്നോ? ഒന്നല്ല ഒരു പത്തെണ്ണമെങ്കിലും കൊണ്ട് ഞാന് എന്റെ ബോക്സ് നിറയ്ക്കും. അപ്പൊ കാണാം'.\nപിന്നെ പരീക്ഷാത്തിരക്ക്. അതു കഴിഞ്ഞ് അടുത്ത കൊല്ലം തൊട്ട് ഞാനും ഏട്ടനും പഠിച്ചത് ടൌണിലെ സ്കൂളിലായിരുന്നു. അങ്ങനെ കയ്പക്കറബ്ബര് ഒരു ഓര്‍മയായി മാറി..\nപിന്നീട് വളരെ നാളുകള്‍ക്ക് ശേഷം നാട്ടിലേക്ക് പോകുന്ന വഴിയില് ബസ്സ് ഇറങ്ങുമ്പൊ നമ്മുടെ ചക്കിയെ കണ്ടുമുട്ടി. ചിരിച്ചോ എന്നോര്‍മയില്ല. കുറച്ച് നടന്ന ശേഷം ഇതെന്റെ കൂടെ ഒന്നാം ക്ലാസില് ഉണ്ടായിരുന്ന കുട്ടിയാണെന്ന് അമ്മയെ അറിയിച്ചപ്പൊ പിന്നെ എന്തേ പരിചയപ്പെടുത്താതിരുന്നത് എന്ന ചോദ്യത്തിന് മറുപടി ആയി ഞാന് ആ സത്യം പറഞ്ഞു. അല്ലെങ്കില് അന്നാണ് ഞാന് ആ സത്യം പറഞ്ഞത് -\n'എന്റെ കയ്പക്ക റബ്ബര് ചെടിയില് ഉണ്ടായ എല്ലാ റബ്ബറും അവളെടുത്തു. ഒന്നു പോലും തന്നില്ല.. അപ്പൊ ഞാന് എന്തിന് പരിചയപ്പെടുത്തണം? '\nഅമ്മയുടെ അപ്പോഴത്തെ മുഖഭാവം ഓര്‍മയില്ല.\nപക്ഷെ വീട്ടില് എല്ലാര്‍ക്കും കുറേ കാലത്തേക്ക് എന്റെ പല ചെയ്തികള്‍ക്കുമുള്ള മറുപടി ഈ സംഭവം എന്നെ ഓര്‍മപ്പെടുത്തുക എന്നത് മാത്രമായിരുന്നു എന്നു മാത്രം ഓര്‍മയുണ്ട്...\nPosted by പെണ്‍കൊടി at 13:14 19 comments: Links to this post\nLabels: അനുഭവം, ഓര്‍മ്മ, ഓര്‍മ്മ പുസ്തകം, നര്‍മ്മം